Ν-1337/83   ( ΦΕΚ-33/Α/4-3-83). 

ΚΕΦΑΛΑΙΟ Α: ΕΠΕΚΤΑΣΕΙΣ ΣΧΕΔΙΩΝ ΠΟΛΕΩΝ. 
ΑΡΘΡΟΝ-1: ΠΕΡΙΟΧΕΣ ΕΠΕΚΤΑΣΕΩΝ - ΠΟΛΕΟΔΟΜΙΚΕΣ ΕΝΟΤΗΤΕΣ. 

[Δεν εφαρμόζεται πλέον μετά την έκδοση του Ν-2508/97 

βλέπε και Εγκ-41/97 Αρθ-25] 

      1. Επιτρέπεται, σύμφωνα με τις διατάξεις αυτού του νόμου: 

      α) Η επέκταση εγκεκριμένων σχεδίων πόλων, καθώς και οικισμών που υπάρχουν πριν από το έτος 1923, 

      β) η ένταξη σε πολεοδομικό σχέδιο και η επέκταση οικισμών μεταγενέστερων του 1923 που στερούνται εγκεκριμένου σχεδίου, 

     "γ) η ένταξη σε πολεοδομικό σχέδιο περιοχών, για την εξυπηρέτηση άλλων χρήσεων πλην της κατοικίας". 

      (Σ.Σ. Η περ. (γ) τίθεται ως αντικατεστάθη με τον Ν-1892/90 

       άρθ-98 (ΦΕΚ-101/Α/31-7-90). 

     2. Οι επεκτάσεις και εντάξεις των περιπτοσ. α και β της προηγούμενης παρ. αναφέρονται σε περιοχές κύριας κατοικίας σύμφωνα με τα οριζόμενα στην παρ.3 του άρθ-2 αυτού του νόμου. Οι επεκτάσεις και εντάξεις δεν καλύπτουν περιοχές δεύτερης κατοικίας ή περιοχές για προβλέψεις δεύτερης κατοικίας. 

     3. Οι εντάξεις και επεκτάσεις των περιπτ. α και β της παρ.1 γίνονται κατά οργανικές πολεοδ. ενότητες (γειτονιές) σύμφωνα με τις αρχές της πολεοδ. επιστήμης και κατά τα οριζόμενα στην παρ.3 του άρθ-2 αυτού του νόμου. Οι επεκτάσεις γίνονται κυρίως σε πυκνοδομημένες περιοχές, καθώς και στις αραιοδομημένες ή αδόμητες που μαζί με τις πυκνοδομημένες ολοκληρώνουν μία ή περισσότερες πολεοδομικές ενότητες (γειτονιές) οργανικά συνδεδεμένες με τον υπάρχοντα πολεοδ. ιστό της πόλης ή του οικισμού. "Επίσης οι επεκτάσεις γίνονται και σε αδόμητες περιοχές πόλεων ή οικισμών για να καλύψουν τις ανάγκες ανάπτυξής τους". 

     4. Στις πολεοδ. ενότητες της παρ.2 αυτού του άρθρ. μπορεί να υπάγονται και τμήματα εγκεκριμένων σχεδίων πόλεων ή οικισμών προς του 1923, οι ρυθμίσεις όμως αυτού του νόμου εφαρμόζονται μόνο στο μέρος εκείνο των πολειοδ. αυτών ενοτήτων που απομένει μετά την εξαίρεση των πυκονδομημένων περιοχών των οικισμών προ του 1923, καθώς και τμημάτων με εγκεκριμένο σχέδιο πόλης, με την επιφύλαξη των διατάξεων του άρθ-13. 

     5. Οι παραπάνω επεκτάσεις δεν επιτρέπονται εφόσον είναι αντίθετες με τους όρους προστασίας του φυσικού και πολιτιστικού περιβάλλοντος, με τις αρχές της πολεοδ. επιστήμης και τους γενικότερους αναπτυξιακούς στόχους μέσα στους οποίους περιλαμβάνεται και η διαφύλαξη της γεωργικής γης ψηλής παραγωγικότητας. 

ΑΡΘΡΟΝ-2:ΓΕΝΙΚΟ ΠΟΛΕΟΔΟΜΙΚΟ ΣΧΕΔΙΟ.  

[Δεν εφαρμόζεται πλέον μετα την έκδοση του Ν-2508/97 

βλέπε και Εγκ-41/97 Αρθ-25] 

      1. Για κάθε συγκεκριμένη περίπτωση ένταξης ή επέκτασης πόλης ή οικισμού κατά το προηγούμενο άρθρο καταρτίζεται γενικό πολεοδ. σχέδιο. Το σχέδιο καλύπτει όλες τις πολεοδομημένες ή προς πολεοδόμηση περιοχές ενός τουλάχιστο Δήμου ή Κοινότητας. 

     2. Το γενικό πολεοδομικό σχέδιο περιλαμβάνει τους απαραίτητους χάρτες, σχέδια, διαγράμματα και κείμενα ώστε να περιέχει όλα τα απαιτούμενα κατά τον νόμο αυτό στοιχεία και ιδιαίτερα τα όρια της κάθε πολεοδομικής ενότητας, της περιοχής επέκτασης, την υποδιαίρεση της περιοχής επέκτασης σε ζώνες πυκνοδομημένες, αραιοδομημένες ή αδόμητες, τη γενική εκτίμηση των αναγκών των πολεοδ. ενοτήτων σε κοινόχρηστους χώρους, κοινωφελείς εξυπηρετήσεις και δημόσιες παρεμβάσεις ή ενισχύσεις στον τομέα της στέγης, τη γενικη πρόταση πολεοδ. οργάνωσης των πολεοδ. ενοτήτων, σε συνάρτηση με τις παραπάνω ανάγκες, που αναφέρεται στις χρήσεις γης, τα κέντρα, το κύριο δίκτυο κυκλοφορίας, την πυκνότητα και το μέσο συντελεστή δόμησης και περιλαμβάνει τις τυχόν απαγορεύσεις δόμησης και χρήσης, την επιλογή των τρόπων ανάπτυξης ή αναμόρφωσης με τον καθορισμό των αντιστοίχων ζωνών και την εκτίμηση των αναμενομένων επιπτώσεων στο περιβάλλον. Επίσης είναι δυνατό να προσδιορίζει και συγκεκριμένες περιοχές στις οποίες κατά προτεραιότητα διοχετεύονται στεσγαστικά δάνεια και ενισχύσεις (Ζώνες Ειδικής Ενίσχυσης - ΖΕΕ), καθώς και πόροι για την εφαρμογή της πολεοδομικής μελέτης. 

     3. Καθορισμός του μεγέθους και των ορίων των πολεοδομικών ενοτήτων γίνεται έτσι, ώστε να εξασφαλίζεται η πλέον ενδεδειγμένη οργάνωση των περιοχών κατοικίας με την πρόβλεψη των απαραίτητων εξυπηρετήσεων των κατοίκων τους, η ένταξη στο σχέδιο κατά προτεραιότητα των πυκνοδομημένων περιοχών σε συνδυασμό με τη μεγαλύτερη δυνατή οικονομία των επεκτάσεων, η αντιμετώπιση στεγαστικών αναγκών προβληματικών περιοχών κατοικίας, η απόκτηση γης για κοινόχρηστους και κοινωφελείς χώρους και η εκτέλεση προγραμμάτων οργανωμένης οικιστικής ανάπτυξης. Ο καθορισμός των πολεοδ. ενοτήτων γίνεται και στην περιοχή του εγκεκρ. σχεδίου ή οικισμού προ του 1923, δημιουργώντας το πλαίσιο για πιθανές τροποποιήσεις του. 

     4. Στο γενικό πολεοδομικό σχέδιο γίνεται ο προσδιορισμός των πυκνοδομημένων περιοχών, σύμφωνα με τα προβλεπόμενα από το τρίτο εδάφιο του άρθ-10 του Ν-1221/81 "περί τοποποιήσεως και συμπληρώσεως του Ν-960/79 "περί επιβολής υποχρεώσεων προς δημιουργίαν χώρων σταθμεύσεως αυτοκινήτων δια την εξυπηρέτησιν των κτιρίων και ρυθμίσεως συναφών θεμάτων και άλλων τινών Δ/ξεων" 

     5. Μέσα στα πλαίσια του γενικού πολειοδομικού σχεδίου καθορίζεται και η ενδεχόμενη χωροθέτηση βιομηχανικών και βιοτεχνικών περιοχών και περιοχών άλλων ειδικών χρήσεων στην έκταση της ζώνης Οικιστικού Ελέγχου (ΖΟΕ) περί την πόλη ή τον οικισμό που κατά τα λοιπά διέπονται από τις κείμενες διατάξεις. 

     6. Με απόφαση του Υπουργού Χωροταξίας Οικισμού και Περιβάλλοντος καθορίζονται ειδικές προδιαγραφές με βάση τις οποίες εκπονούνται οι μελέτες του απαραίτητου χαρτογραφικού και τοπογραφικού υπόβαθρου, καθώς και το γενικό πολεοδομικό σχέδιο. 

ΑΡΘΡΟΝ-3

ΕΚΠΟΝΗΣΗ ΚΑΙ ΕΓΚΡΙΣΗ ΤΟΥ ΓΕΝΙΚΟΥ ΠΟΛΕΟΔΟΜΙΚΟΥ ΣΧΕΔΙΟΥ. 

      1. Η κίνηση της διαδικασίας σύνταξης του γενικού πολεοδομικού σχεδίου γίνεται με πρωτοβουλία του οικείου Δήμου ή Κοινότητας ή περισσοτέρων Δήμων ή Κοινοτήτων από κοινού. Μπορεί επίσης να κινηθεί η διαδικασία και από το Υπουργείο Χωροταξίας, Οικισμού και Περιβάλλοντος, μετά από σχετική ενημέρωση του Δήμου ή της Κοινότητας. Για την κίνηση της διαδικασίας δημοσιεύεται στην Εφημερίδα της Κυβερνήσεως απόφαση του Υπουργού Χωροταξίας, Οικισμού και Περιβάλλοντος, που προσδιορίζει και τα όρια της περιοχής του γενικού πολεοδομικού σχεδίου. 

      2. Οταν η διαδικασία κινείται από το Δήμο ή την Κοινότητα ή από περισσότερους Δήμους ή Κοινότητες από κοινού πρέπει να επιδιώκεται η συμμετοχή των ενδιαφερόμενων πολιτών στη σύνταξη του γενικού πολεοδομικού σχεδίου με κάθε πρόσφορο τρόποι. 'Οπως π.χ. ανοικτές συγκεντρώσεις ή ενημέρωση με τον τύπο. Για τη συμμετοχή αυτή πρέπει να γίνεται ρητή μνεία στη σχετική απόφαση του οικείου Δημοτικού ή Κοινοτικού Συμβουλίου. Επίσης, ο σχετικός φάκελλος πρέπει να συμπληρώνεται με τη γνώμη των αρμόδιων Νομαρχιακών ή Περιφερειακών Υπηρεσιών των Υπουργείων Εθνικής Οικονομίας, Οικονομικών, Γεωργίας, Πολιτισμού και Επιστημών, Δημοσίων 'Εργων, Ενεργείας και Φυσικών Πόρων, ΕΟΤ και άλλων δημόσιων υπηρεσιών ή οργανισμών κοινής ωφέλειας, των οποίων η δραστηριότητα επεκτείνεται στην περιοχή του γενικού πολεοδομικού σχεδίου. Οι απόψεις των παραπάνω φορέων πρέπει να περιέρχονται στους οικείους Δήμους ή Κοινότητες μέσα σε δύο το πολύ μήνες από τη λήψη των σχετικών ερωτημάτων. Αν περάσει άπρακτη η προθεσμία αυτή δεν εμποδίζεται η πρόοδος της διαδικασίας. 

      3. Οταν η διαδιακασία κινείται από το Υπουργείο Χωροταξίας, Οικισμού και Περιβάλλοντος, η σχετική μελέτη, που εκπονείται με τις συμμετοχικές διαδικασίες της παραγράφου 2, αποστέλλεται στον οικείο Δήμο ή Κοινότητα για γνωμοδότηση. Αποστέλλεται επίσης και στις κατά την προηγούμενη παράγραφο 2, καθώς και οι απόψεις των δημόσιων υπηρεσιών και οργανισμών πρέπει να περιέλθουν στο Υπουργείο Χωροταξίας, Οικισμού και Περιβάλλοντος μέσα σε δύο το πολύ μήνες από τη λήψη της μελέτης. Αν περάσει άπρακτη η προθεσμία αυτή δεν εμποδίζεται η πρόοδος της διαδικασίας. 

      4. Ο σχετικός φάκελλος με τη γνωμοδότηση του Δημοτικού ή Κοινοτικού Συμβουλίου και τις απόψεις των κατά τις παρ. 2 και 3 του άρθρου αυτού υπηρεσιών και οργανισμών εισάγεται από την αρμόδια υπηρεσία του Υπουργείου Χωροταξίας, Οικισμού και Περιβάλλοντος του Νομού. Το αρμόδιο Συμβούλιο Χωροταξίας, Οικισμού και Περιβάλλοντος του Νομού μπορεί να γνωμοδοτήσει θετικά ή αρνητικά, ιδιαίτερα ως προς το αν συντρέχουν όλες οι κατά το νόμο αυτόν προϋποθέσεις ένταξης της περιοχής στο σχέδιο ή και να προτείνει τροποποιήσεις. Ο Υπουργός μπορεί σε ορισμένες περιπτώσεις να ζητήσει τη γνώμη του αρμόδιου Περιφερειακού ή Κεντρικού Συμβουλίου Χωροταξίας, Οικισμού και Περιβάλλοντος του Νομού. 

      5. Ο Υπουργός, εκτιμώντας τα στοιχεία του φακέλλου, μπορεί είτε να εγκρίνει το γενικό πολεοδομικό σχέδιο είτε να απορρίψει με αιτιολογημένη απόφαση την πρόταση της Δήμου ή της Κοινότητας είτε να τροποποιήσει την πρόταση εφόσον κρίνεται ότι θα προκαλέσει δυσανάλογα μεγάλες δαπάνες για το Δημόσιο ή το Δήμο ή την Κοινότητα ή επιβλαβείς συνέπειες για την εθνική οικονομία ή την προστασία του φυσικού ή πολιτιστικού περιβάλλοντος ή τους γενικότερους αναπτυξιακούς στόχους. 

      (6. Το γενικό πολεοδομικό σχέδιο εγκρίνεται με απόφαση του Υπουργού Χωροταξίας,Οικισμού και Περιβάλλοντος, που περιλαμβάνει την πρόταση της μελέτης και συνοδεύεται από τους σχετικούς χάρτες. Η απόφαση με σμίκρυνση των χαρτών δημοσιεύεται στην Εφημερίδα της Κυβερνήσεως και αποτελεί την πράξη αναγνώρισης της περιοχής ως οικιστικής.) 

     (Σ.Σ Προσοχή η παρ.6 καταργείται έμμεσα με την παρ.10 Αρθ-4 του Ν-      2508/97 ΦΕΚ-124/Α/13-6-97) 

     7. Ολες οι υπηρεσίες και λοιποί φορείς που αναφέρονται στην παρ. 2 πρέπει, κατά την διάρκεια εκπόνησης του γενικού πολεοδομικού σχεδίου και μέχρι την έγκρισή του, να συμπράττουν για την εναρμόνιση των ενεργειών τους και των προγραμμάτων τους προς τις κατευθύνσεις του σχεδίου, όπως αυτό θα διαμορφώνεται σταδιακά κατά την κατάρτισή του. Το συντονισμό της δράσης των φορέων αυτών έχουν οι υπηρεσίες του Υπουργείου Χωροταξίας, Οικισμού και Περιβάλλοντος. Οι διάφοροι φορείς οφείλουν να θέσουν υπόψη της Υπηρεσίας που κινεί τη διαδικασία του γενικού πολεοδομικού σχεδίου τα προγράμματά τους μέσα σ' ένα μήνα από τη δημοσίευση της απόφασης κίνησης της διαδικασίας που προβλέπεται από την παρ.1 του άρθρου αυτού. 

ΑΡΘΡΟΝ-4:ΑΝΑΣΤΟΛΗ ΟΙΚΟΔΟΜΙΚΩΝ ΕΡΓΑΣΙΩΝ. 

[Η Αναστολή εγκρίνεται απο το αρμόδιο για την έγκριση 

του Γενικού Πολεοδομικού Σχεδίου ΓΠΣ όργανο 

      Μετά την κίνηση της διαδικασίας σύνταξης της μελέτης του γενικού πολεοδομικού σχεδίου, ο Υπουργός Χωροταξίας, Οικισμού και Περιβάλλοντος με απόφαση που δημοσιεύεται στην Εφημερίδα της Κυβερνήσεως, μπορεί να αναστείλει τη χορήγηση αδειών οικοδομής και τις οικοδομικές εργασίες στην περιοχή ή σε τμήματά της και να απαγορεύσει τις κατατμήσεις των ιδιοκτητών, πέρα από το οριζόμενο στην ίδια απόφαση όριο εμβαδού. Η κατά το προηγούμενο εδάφιο αναστολή και απαγόρευση ισχύει μέχρι την έγκριση του γενικού πολεοδομικού σχεδίου και πάντως όχι περισσότερο από ένα εξάμηνο μετά την έκδοση της σχετικής απόφασης. Η πιο πάνω προθεσμία μπορεί να παραταθεί κατά τον ίδιο τρόπο για ένα ακόμη εξάμηνο, εφόσον διαπιστωθεί ότι οι εργασίες εκπόνησης του γενικού πολεοδομικού σχεδίου προόδευσαν σημαντικά. 

ΑΡΘΡΟΝ-5:ΣΥΝΕΠΕΙΕΣ ΤΟΥ ΓΕΝΙΚΟΥ ΠΟΛΕΟΔΟΜΙΚΟΥ ΣΧΕΔΙΟΥ. 

[Προσοχή Οι δεσμεύσεις του Αρθ-5 ισχύουν παράλληλα με  

τις δεσμεύσεις του Αρθ-4 του ίδιου νόμου] 

      1. Μετά την έγκριση του γενικού πολεοδομικού σχεδίου, κάθε δόμηση στην περιοχή επεκτάσεων που περιλαμβάνονται σ' αυτό επιτρέπεται κατά τους όρους της εκτός πολεοδομικού σχεδίου δόμησης, μόνο εφόσον δεν αντίκειται σε σχετικές απαγορεύσεις του σχεδίου αυτού. 

      2. Οι δημόσιες υπηρεσίες και οι οργανισμοί και επιχειρήσεις κοινής ωφέλειας είναι υποχρεωμένες να προσαρμόσουν τα στεγαστικά προγράμματα και σχέδια ανάπτυξης των δικτύων υποδομής ή παροχής υπηρεσιών για την ικανοποίηση των αναγκών της περιοχής, σύμφωνα με τις σχετικές προβλέψεις του γενικού πολεοδομικού σχεδίου. 

      3. Επιτρέπεται η αναγκαστική απαλλοτρίωση ακινήτων μέσα στην περιοχή του γενικού πολεοδομικού σχεδίου για τους σκοπούς που αναφέρονται στο άρθ-22 του Ν-947/79 "περί οικιστικών περιοχών" με ανάλογη εφαρμογή και των λοιπών διατάξεων του άρθρου αυτού. 

      4. Από τη δημοσίευση της αποφάσεως που προβλέπει η παράγραφος 1 του άρθ-3 του νόμου αυτού για την κίνηση της διαδικασίας σύνταξης του γενικού πολεοδομικού σχεδίου και μέχρι την έγκριση της πράξεως εφαρμογής, το Δημόσιο ασκεί δικαίωμα προτίμησης σύμφωνα με όσα ορίζονται στο άρθ-55 του Ν-947/79 "περί οικιστικών περιοχών" που εφαρμόζονται ανάλογα στην περίπτωση αυτή. Το δικαίωμα προτίμησης δεν ασκείται στο τμήμα της πολεοδομικής ενότητας που έχει εγκεκριμένο σχέδιο πόλης ή βρίσκεται μέσα στα όρια οικισμού προ του 1923 (23),με την επιφύλαξη της παρ.4 του άρθ-13 .  

     Το δικαίωμα προτίμησης έχει παράλληλα με το Δημόσιο και ο οικείος Δήμος ή Κοινότητα, που μπορούν να το ασκούν και για λογαριασμό δημοτικής ή κοινοτικής επιχείρησης. 

     Το προηγούμενο εδάφιο εφαρμόζεται και σε όλες τις περιπτώσεις που προβλέπεται άσκηση δικαιώματος προτίμησης από το νόμο αυτόν ή τις διατάξεις στις οποίες αυτός παραπέμπει. 

     Με κοινή απόφαση των Υπουργών Οικονομικών και Χωροταξίας, Οικισμού και Περιβάλλοντος, μπορεί να οριστεί ότι παύει το δικαίωμα προτίμησης και σε προγενέστερο της έγκρισης της πράξεως εφαρμογής χρόνο. 

ΑΡΘΡΟΝ-6. ΠΟΛΕΟΔΟΜΙΚΗ ΜΕΛΕΤΗ. 

      1. Η κίνηση της διαδικασίας σύνταξης της πολεοδομικής μελέτης γίνεται από τον οικείο Δήμο ή Κοινότητα ή από τους ενδιαφερόμενους Δήμους ή Κοινότητες από κοινού. Η διαδικασία μπορεί επίσης να κινηθεί και από το Υπουργείο Χωροταξίας, Οικισμού και Περιβάλλοντος μετά από σχετική ενημέρωση του Δήμου ή της Κοινότητας.

      2. Η μελέτη εναρμονίζεται με τις κατευθύνσεις του γενικού πολεοδομικού σχεδίου και εξειδικεύει τις προτάσεις και τα σχετικά προγράμματά του. 

      3. Η πολεοδομική μελέτη εκπονείται βάσει οριζοντιογραφικού και υψομετρικού τοπογραφικού. 

      4. Η πολεοδομική μελέτη περιέχει: α) Την οριστικοποίηση των ορίων των προς πολεοδόμηση ζωνών του γενικού πολεοδομικού σχεδίου, β) τις χρήσεις γης και τους σχετικούς περιορισμούς απαγορεύσεις ή υποχρεώσεις, γ) τα διαγράμματα δικτύων υποδομής, δ) τους προβλεπόμενους κοινόχρηστους και κοινωφελείς χώρους, βάσει των σχετικών γενικών εκτιμήσεων αναγκών όπως αυτές προκύπτουν από το γενικό πολεοδομικό σχέδιο, ε) τους οικοδομήσιμους χώρους, στ) τα συστήματα, τους όρους και περιορισμούς δόμησης, ζ) τυχόν όρους που αφορούν τα δομικά υλικά, τον τρόπο κατασκευής και την αισθητική εμφάνιση των κτιρίων τον τρόπο διαμόρφωσης, χρήσης και σύνδεσης των ακάλυπτων χώρων με τους κοινόχρησους χώρους της πόλης, η) την κατά προσέγγιση έκταση γης που προκύπτει από τις εισφορές κατά το Αρθ-8 του νόμου αυτού, υπολογισμένη με τις ενδείξεις του κτηματογραφικού διαγράμματος και την πρόταση κατανομής της σε κοινόχρηστα και κοινωφελή, θ) τα τυχόν οικονομικά και οργανωτικά μέτρα, που πρέπει να ληφθούν και τα έργα που πρέπει να εκτελεσθούν, το κόστος και τη χρηματοδότηση των έργων (εισφορές, πόροι, δάνεια κλπ.), καθώς και την προτεραιότητα εκτέλεσής τους, ι) την ιεράρχηση εφαρμογής κατά φάσεις, ια) τους φορείς και τους τρόπους παρέμβασης, ιβ) τυχόν ειδικά μέτρα προς αντιμετώπιση ιδιαιτέρων πολεοδομικών ή κοινωνικών προβλημάτων, ιγ) κάθε άλλη ρύθμιση επιβαλλομένη από πολεοδομικούς λόγους. 

      5. Η πολεοδομική μελέτη αποτελείται από α) το πολεοδομικό σχέδιο που συντάσσεται με βάση τα διαγράμματα που προβλέπονται στην παρ.3 του άρθρου αυτού, β) τον πολεοδομικό κανονισμό, γ) έκθεση που να περιγράφει και αιτιολογεί τις προτεινόμενες από τη μελέτη ρυθμίσεως. 

      (6. Ο συντελεστής δόμησης που ορίζεται για τις περιοχές επεκτάσεων του νόμου αυτού δε μπορεί να είναι μεγαλύτερος του 0,8. Για τα τμήματα που προορίζονται για στεγαστικά προγράμματα ή προγράμματα κοινής ωφέλειας ή προσφέρονται για μεταφορά συντελεστή δόμησης μπορεί να καθορίζεται και δεύτερος αυξημένος συντελεστής που μπορεί να είναι και μεγαλύτερος του 0,8 όχι όμως μεγαλύτερος του 2,40. Οι ιδιοκτήτες των ακινήτων που βρίσκονται στα πιο πάνω τμήματα μπορεί να χρησιμοποιήσουν τη διαφορά των δύο συντελεστών μόνο αν εγκριθεί για το ακίνητό τους η μεταφορά συντελεστή δόμησης ή αν εκχωρήσουν στο Δημόσιο, στους ΟΤΑ ή τους εξουσιοδοτημένους από το Δημόσιο αρμόδιους φορείς μέρος της επιπλέον ωφέλειας που προτείνεται από τη διαφορά αυτή των δύο συντελεστών δόμησης κατά τα ειδικότερα οριζόμενα από το παρακάτω ΠΔ. 

     "Κατεξαίρεση σε περιοχές με μεγάλη κατάτμηση και για οικόπεδα εμβαδού μικρότερου των 150 τ.μ. μπορεί να ορίζεται συντελεστής δόμησης μεγαλύτερος του 0,8, εφόσον δεν προκύπτει συνολική επιφάνεια ορόφων μεγαλύτερη των 120 τ.μ. Η εξαίρεση αυτή έχει εφαρμογή μόνο σε οικόπεδα που έχουν προκύψει από κατάτμηση μέχρι την 10-3-82, αφού αφαιρεθεί το εμβαδόν της εισφοράς σε γη που καθορίζεται στο νόμο αυτόν".) 

      Με ΠΔ/γμα που εκδίδεται με πρόταση των Υπουργών Οικονομικών, Δικαιοσύνης και Χωροταξίας, Οικισμού και Περιβάλλοντος καθορίζονται οι όροι με τους οποίους θα μπορεί να χρησιμοποιείται η πιο πάνω διαφορά των δύο συντελεστών, τα της σχετικής διαδικασίας, τα των μεταγραφομένων πράξεων, τα των αμοιβών συμβολαιογράφων, υποθηκοφυλάκων ή άλλων συμπραττόντων προσώπων και κάθε σχετική λεπτομέρεια. Στη διαδικασία αυτή μπορεί να προβλέπονται και ο τρόπος καταρτίσεως σχετικών συμβάσεων μεταξύ του Δημοσίου, των ΟΤΑ ή των παραπάνω φορέων και των ενδιαφερομένων ιδιοκτητών για τον προσδιορισμό σε κάθε συγκεκριμένη περίπτωση των μεταβιβαζομένων στο Δημόσιο ή τους άλλους φορείς ποσοστών συνιδιοκτησίας μετά των αντίστοιχων τμημάτων διαιρεμένης ιδιοκτησίας, ο τρόπος κατασκευής των έργων και κάθε σχετική λεπτομέρεια ή τυχόν σε χρήμα εκπλήρωση της υποχρεώσεως των ιδιοκτητών και όλες οι άλλες σχετικές υποχρεώσεις. Οι πιο πάνω συμβάσεις απαλλάσσονται από κάθε φόρο, τέλος χαρτοσήμου ή άλλο τέλος ή εισφορά ή κράτηση υπέρ του Δημοσίου ή οποιουδήποτε τρίτου.)

       (Σ.Σ Σε εκτέλεση του αρθ-6 παρ.6 εκδόθηκε το ΠΔ/23-9-85

      ΦΕΚ-606/Δ/7-11-85 Διαδικασία εφαρμογής κοινωνικού συντελεστή)

      (Σ.Σ Προσοχή η παρ.6 όπως τροποποιήθηκε και συμπληρώθηκε 

      καταργείται σύμφωνα με το Αρθ-25 παρ.1 του Ν-2508/97 

      ΦΕΚ-124/Α/13-6-97. 

      Σύμφωνα με την παρ.8α Αρθ-10 του Ν-2947/01  

      ΦΕΚ-228/Α/9-10-01 ορίζονται τα εξής: 

      8α. Με την επιφύλαξη εφαρμογής της σε περιοχές που 

      καθορίζονται ως Ζώνες Κοινωνικού Συντελεστή (ΖΚΣ) από Γενικά 

      Πολεοδομικά Σχέδια που έχουν εγκριθεί ή εγκρίνονται κατά τις 

      διατάξεις του Ν-1337/83 σε συνδυασμό με το Αρθ-4 παρ.11 του νόμου 

      αυτού). 

     "7. Δεν μπορεί να είναι μεγαλύτερος του 1,6 ο συντελεστής δόμησης και στις περιοχές επεκτάσεων, σύμφωνα με την παρ.1 του Αρθ-1 του παρόντος, όπως ισχύει, στις οποίες προβλέπονται χρήσεις γης σύμφωνα με τα Αρθ-5 και Αρθ-6 του ΠΔ/23-2/6-3-87 "Κατηγορίες και περιοχόμενο χρήσεων γης" (ΦΕΚ-166/Δ), όπως ισχύει κάθε φορά και του 1,2 για τη χρήση του Αρθ-7 του ίδιου διατάγματος. Το αυτό ισχύει και για τα Αρθ-6 και Αρθ-7 του ΠΔ-81/80 "Περί ειδικών χρήσεων γης και ανωτάτων μεγεθών επιτρεπομένης εκμετάλλευσης οικοδομήσιμων χώρων" (ΦΕΚ-27/Α)". 

      8. Με απόφαση του Υπουργού Χωροταξίας, Οικισμού και Περιβάλλοντος καθορίζονται οι ειδικές προδιαγραφές εκπόνησης των τοπογραφικών κτηματολογικών διαγραμμάτων, θεματικών χαρτών συλλογής των λοιπών απαραιτήτων σχετικών στοιχείων, καθώς επίσης και της πολεοδομικής μελέτης. 

ΑΡΘΡΟΝ-7. ΕΓΚΡΙΣΗ ΤΗΣ ΠΟΛΕΟΔΟΜΙΚΗΣ ΜΕΛΕΤΗΣ. 

      1. Η Πολεοδομική μελέτη εγκρίνεται με Προεδρικό Διάταγμα που εκδίδεται με πρόταση του Υπουργού Χωροταξίας, Οικισμού και Περιβάλλοντος, ύστερα από γνωμοδότηση του Νομαρχ. Συμβουλίου Χωροταξίας, Οικισμού και Περιβάλλοντος και του οικείου Δημοτικού ή Κοινοτικού Συμβουλίου κατά τη διαδικασία του Αρθ-3 του ΝΔ/17-7-23 "περί σχεδίων πόλεων κ.λπ.". Το Συμβούλιο Χωροταξίας, Οικισμού και Περιβάλλοντος του Νομού γνωμοδοτεί αντί του Συμβουλίου Δημοσίων 'Εργων που προβλέπει το Αρθ-3 του ΝΔ/17-7-23 ο Υπουργός Χωροταξίας Οικισμού και Περιβάλλοντος μπορεί όμως να ζητήσει και τη γνώμη του Περιφερειακού ή Κεντρικού Συμβουλίου Χωροταξίας, Οικισμού και Περιβάλλοντος. Το ΠΔ. περιλαμβάνει τα στοιχεία α' και β' της παρ.5 του Αρθ-6 του νόμου αυτού. 

      Ενστάσεις που τυχόν ανατρέπουν βασικά σημεία του γενικού πολεοδομικού σχεδίου και γίνονται αποδεκτές, συνεπάγονται την αναμόρφωση και νέα έγκριση του γενικού πολεοδομικού σχεδίου κατά τη διαδικασία του Αρθ-3 του παρόντος νόμου. 

      (Προσοχή η παρ.1 δεν ισχύει ως πρός την αρμοδιότητα έγκρισης της 

      πολεοδομικής μελέτης (ΠΜ)  όπως ρητά αναφέρεται στο Αρθ-7 παρ.3 του Ν-2508/97, βλ.και Εγκ-41/97 Αρθ-25) 

      2. Η έγκριση της πολεοδομικής μελέτης έχει τις συνέπειες έγκρισης σχεδίου πόλης, κατά τις διατάξεις του ΝΔ/17-7/16-8-23. Για την εισφορά σε γη και την εισφορά σε χρήμα εφαρμόζονται οι διατάξεις των Αρθ-8 και Αρθ-9 του νόμου αυτού. Για τις περιπτώσεις ζωνών αστικού αναδασμού και ενεργού πολεοδομίας εφαρμόζονται επίσης αντίστοιχα και οι διατάξεις του Αρθ-10 του νόμου αυτού. 

      3. Η πολεοδομική μελέτη είναι δυνατό, σε ειδικές περιπτώσεις και με ευθύνη του οικείου Δήμου ή Κοινότητας, να υποβάλλεται ταυτόχρονα με τη μελέτη του γενικού πολεοδομικού σχεδίου. 

      4. Η πολεοδομική μελέτη είναι δυνατό να αναφέρεται στο σύνολο των περιοχών του γενικού πολεοδομικού σχεδίου ή και σε τμήμα του, το οποίο πρέπει πάντως να αποτελεί πολεοδομική ενότητα ή ζώνη άλλων χρήσεων. Σε εξαιρετικές περιπτώσεις, όταν προβλέπονται υπερβολικές καθυστερήσεις για τη σύνταξη του κτηματογραφικού διαγράμματος ολόκληρης της πολεοδομικής ενότητας, κατά την κρίση της κατά περίπτωση αρμόδιας αρχής, είναι δυνατό να γίνει η έγκριση της πολεοδομικής μελέτης σε τμήμα πολεοδομικής ενότητας. Στην περίπτωση αυτή επιβάλλεται η σύνταξη πολεοδομικής προμελέτης σε ολόκληρη τη συγκεκριμένη πολεοδομική ενότητα. Η πολεοδομική προμελέτη εγκρίνεται με απόφαση του Υπουργού Χωροταξίας, Οικισμού και Περιβάλλοντος. 

      Στα τμήματα πολεοδομικής ενότητας, που από το γενικό πολεοδομικό σχέδιο προβλέπονται για στεγαστικά προγράμματα δημοσίων φορέων, μπορεί πάντα να γίνει έγκριση της πολεοδομικής μελέτης χωριστά για τα τμήματα αυτά, χωρίς να απαιτείται στην περίπτωση αυτή προμελέτη για την υπόλοιπη πολεοδομική ενότητα. 

      5. Με τα ΠΔ/γματα που εγκρίνεται η πολεοδομική μελέτη μπορεί να καθορίζονται συστήματα δόμησης, αρτιότητες οικοπέδων και λοιποί όροι και περιορισμοί δόμησης κατά παρέκκλιση των σχετικών διατάξεων του ΓΟΚ. 

      "6. Για τον προσδιορισμό της αξίας των ακινήτων προκειμένου να εφαρμοσθεί σχέδιο που εγκρίνεται κατά τις διατάξεις του παρόντος, αντί της κατά το Αρθ-15 του ΝΔ-797/71 (ΦΕΚ-1/Α/71) έκθεσης προεκτίμησης, λαμβάνεται υπόψη η κατά το Αρθ-1 του ΠΔ-5/86 (ΦΕΚ-2/Α) έκθεση προσδιορισμού αξίας ακινήτων". 

      ("7. α. Με τα προεδρικά διατάγματα, που εγκρίνεται ή τροποποιείται η πολεοδομική μελέτη, μπορεί να καθορίζεται προθεσμία, η οποία δεν είναι δυνατό να υπερβαίνει τα 30 χρόνια, για τη διατήρηση σημαντικών ειδικών κτιρίων ή εγκαταστάσεων, που εμπίπτουν σε προβλεπόμενους χώρους κοινόχρηστου πρασίνου, εφόσον συναινεί ο ενδιαφερόμενος με δήλωσή του, που υποβάλλει μέσα στις προθεσμίες για την υποβολή ενστάσεων, είτε κατά την ανάρτηση της πολεοδομικής μελέτης, είτε κατά τη σύνταξη της πράξης εφαρμογής. Η δήλωση αυτή υποβάλλεται ανεξάρτητα από την τυχόν ένσταση για τη μη ρυμοτόμηση του ακινήτου. Στις περιπτώσεις αυτές κατά το δικαστικό προσδιορισμό της οφειλόμενης αποζημίωσης, το δικαστήριο προσδιορίζει και το αντάλλαγμα χρήσης του κοινόχρηστου χώρου, από την ημερομηνία μεταγραφής της πράξης εφαρμογής, για όλο το χρόνο διατήρησης των κτιρίων ή εγκαταστάσεων και το συνολικό ποσό του ανταλλάγματος αφαιρείται από την προσδιορισθείσα αποζημίωση. 

      β. Τα παραπάνω κτίρια ή εγκαταστάσεις, μαζί με το απαραίτητο για τη λειτουργία τους ρυμοτομούμενο οικόπεδο, σημειώνονται στο ρυμοτομικό σχέδιο, στο δε πολεοδομικό κανονισμό αναφέρονται ειδικά οι εργασίες που επιτρέπονται για τη συντήρηση και τον εκσυγχρονισμό τους".) 

      (Σ.Σ Προσοχή η παρ.7 όπως τροποποιήθηκε και συμπληρώθηκε καταργείται σύμφωνα με το Αρθ-25 παρ.2 του Ν-2508/97) 

ΑΡΘΡΟΝ-8. ΕΙΣΦΟΡΑ ΣΕ ΓΗ 

(Προσοχή βλέπε και Αρθ-25 Ν-2508/97  

και Εγκ-42/97) 

     1. Οι ιδιοκτησίες που βρίσκονται σε ζώνες πυκνοδομημένες και οι οποίες εντάσσονται σε πολεοδομικό σχέδιο ή στις οποίες επεκτείνεται το πολεοδομικό σχέδιο με τις διατάξεις του νόμου αυτού, υποχρεούνται να συμμετάσχουν στην δημιουργία των κοινοχρήστων χώρων που προβλέπονται από την πολεοδομική μελέτη. Για το ποσοστό της συμμετοχής, τη διαδικασία προσδιορισμού και τον τρόπο βεβαίωσης εφαρμόζονται οι διατάξεις των Αρθ-32 έως Αρθ-39 του ΝΔ/17-7-23 "περί σχεδίων πόλεων κ.λπ.", του Αρθ-6 του Ν-5269/31 και των εκτελεστικών τους διαταγμάτων, όπως τροποποιήθηκαν και ισχύουν σήμερα. 

      2. Στις ίδιες πυκνοδομημένες ζώνες αν ιδιοκτησία εμβαδού 500 τετραγωνικά μέτρα και πάνω βαρύνεται λόγω της εφαρμογής των κατά την προηγούμενη παράγραφο διατάξεων με εισφορά σε γη για αυταποζημίωση ή λόγω υποχρέωσης αποζημίωσης τρίτων, με εμβαδόν λιγότερο από το εμβαδόν που προκύπτει από την εφαρμογή των ποσοστών που καθορίζονται στην παρ.4 του άρθρου αυτού, υποχρεούται να εισφέρει επιπλέον έκταση μέχρι να συμπληρωθεί το ποσοστό αυτό της παρ.4. Η παράγραφος αυτή εφαρμόζεται για όλες τις πυκνοδομημένες ζώνες στις οποίες περιλαμβάνονται και οι αναφερόμενες στο Αρθ-10 του Ν-1221/81 περιοχές. 

      "Στην περίπτωση αυτή, η επιπλέον έκταση που οφείλει να εισφέρει μειώνεται κατά τμήμα γης, για το οποίο θα αποζημιώνονταν από τους κατά νόμο υπόχρεους ιδιοκτήτες βάσει των διατάξεων του ΝΔ/17-7-23 (ΦΕΚ-228/Α) και η αποζημίωση που αντιστοιχεί στο τμήμα αυτό καταβάλλεται στον οικείο ΟΤΑ. Για το υπόλοιπο της υποχρέωσης έχει εφαρμογή η παρ.7 του άρθρου αυτού. 

      Σε περίπτωση που ιδιοκτησία εμπίπτει στις ζώνες των παρ.1 και 2 του άρθρου αυτού και ρυμοτομείται, αντί δε της καταβολής αποζημίωσης δίδεται με την πράξη εφαρμογής άλλο ακίνητο, τότε ο οικείος ΟΤΑ υποκαθιστά τον ιδιοκτήτη στα δικαιώματα που αυτός έχει έναντι τρίτων υποχρέων για την αποζημίωση λόγω ρυμοτομίας. 

      Τα ποσά που εισπράττονται από τους ΟΤΑ διατίθενται αποκλειστικώς για τη δημιουργία κοινόχρηστων χώρων και χώρων κοινωφελών χρήσεων και σκοπών".

      3. Οι ιδιοκτησίες που εντάσσονται στο πολεοδομικό σχέδιο ή στις οποίες επεκτείνεται το πολεοδομικό σχέδιο, σύμφωνα με τις διατάξεις του νόμου αυτού και βρίσκονται σε ζώνες αραιοδομημένες ή αδόμητες, υποχρεούνται να συμμετάσχουν με εισφορά γης στη δημιουργία των απαραιτήτων κοινόχρηστων χώρων και γενικά στην ικανοποίηση κοινωφελών χρήσεων και σκοπών κατά τις επόμενες διατάξεις. 

      "4. Η εισφορά σε γη κατά την προηγούμενη παράγραφο αποτελείται από ποσοστό επιφανείας κάθε ιδιοκτησίας πριν από την πολεοδόμησή της, το οποίο υπολογίζεται κατά τον ακόλουθο τρόπο: 

      α. Για τμήμα ιδιοκτησίας μέχρι 250 τετραγωνικά μέτρα ποσοστό 10%. 

      β. Για τμήμα ιδιοκτησίας πάνω από 250 μέχρι 500 τετραγωνικά μέτρα ποσοστό 20%. 

      γ. Για τμήμα ιδιοκτησίας πάνω από 500 μέχρι 1000 τετραγωνικά μέτρα ποσοστό 30%. 

      δ. Για τμήμα ιδιοκτησίας πάνω από 1000 μέχρι 2000 τετραγωνικά μέτρα ποσοστό 40%. 

      ε. Με την επιφύλαξη της περιπτ.(στ) για τμήμα ιδιοκτησίας πάνω από 2000 τετραγωνικά μέτρα ποσοστό 50%. 

      στ. Για αυτοτελείς ιδιοκτησίες μεγαλύτερες των 10000 τετραγωνικών μέτρων που ανήκουν σ'έναν ιδιοκτήτη, για το τμήμα τους πάνω από 10000 τετραγωνικά μέτρα ποσοστό 60%. Τ'ανωτέρω εφαρμόζονται και σε ιδιοκτησίες εξ αδιαιρέτου κατά το ποσοστό συνιδιοκτησίας που αντιστοιχεί σε έκταση γης μεγαλύτερη από 10000 τετραγωνικά μέτρα. 

      "ζ. Η εισφορά σε γη ειδικά για τις χρήσεις που αναφέρονται στα Αρθ-5, Αρθ-6 και Αρθ-7 του από ΠΔ/23-2-87 (ΦΕΚ-166/Δ), όπως ισχύει, ορίζεται: 

      α) Για τμήμα ιδιοκτησίας μέχρι 1000 τετραγωνικά μέτρα ποσοστό 20%. 

      β) Για τμήμα ιδιοκτησίας πάνω από 1000 τετραγωνικά μέτρα μέχρι 4000 τετραγωνικά μέτρα ποσοστό 30%. 

      γ) Για τμήμα ιδιοκτησίας πάνω από 4000 τετραγωνικά μέτρα ποσοστό 40%".

      5. Ως εμβαδά ιδιοκτησιών για τον υπολογισμό της συμμετοχής σε γη λαμβάνονται τα εμβαδά που είχαν οι ιδιοκτησίες στις 10-3-82. Για την εφαρμογή της παρ.4, ως ιδιοκτησία νοείται το άθροισμα των ιδιοκτησιών γης ενός και του αυτού ιδιοκτήτη που περιλαμβάνονται στα όρια της προς ένταξη περιοχής, η οποία δεν μπορεί να είναι μικρότερη της πολεοδομικής ενότητας. "Ειδικότερα  για την περιοχή του "Ελαιώνα" ως ιδιοκτησία νοείται το άθροισμα  των ιδιοκτησιών γης ενός και του αυτού ιδιοκτήτη που περιλαμβάνονται στα διοικητικά όρια του κάθε δήμου". "Κατ' εξαίρεση, όταν τμήματα της πολεοδομικής ενότητας υπάγονται σε καθεστώς διαφορετικών υποχρεώσεων εισφορών, το παραπάνω άθροισμα μπορεί να αναφέρεται στα τμήματα της πολεοδομικής ενότητας με το ίδιο καθεστώς εισφορών." Σε περίπτωση εξ αδιαιρέτου  συνιδιοκτησίας τα ποσοστά εισφοράς γης εφαρμόζονται στο εμβαδόν που αντιστοιχεί στο ιδανικό μερίδιο κάθε συνιδιοκτήτη, όπως έχει διαμορφωθεί μέχρι την 10-3-82.

      "Κατ' εξαίρεση τα ποσοστά εισφοράς σε γη εφαρμόζονται στο εμβαδόν που αντιστοιχεί στο ιδανικό μερίδιο κάθε συνιδιοκτητή ή σε αυτοτελές οικόπεδο που δημιουργήθηκε μετά την 10η Μαρτίου 1982 αν η κτήση τους επήλθε από επαγωγή κληρονομιάς μέχρι την ημερομηνία δημοσίευσης σε ΦΕΚ της πολεοδομικής μελέτης". 

      6. Η εισφορά γης πραγματοποιείται με την πράξη εφαρμογής του Αρθ-12 του νόμου αυτού εκτός αν πρόκειται για αστικό αναδασμό ή ενεργό πολεοδομία, οπότε γίνεται με τις διατάξεις του Ν-947/79 (Αρθ-20 παρ.1 περιπτ.α και β). Ως προς τα ποσοστά της εισφοράς γης στις προηγούμενες περιπτώσεις εφαρμόζονται οι διατάξεις του νόμου αυτού. 

      7. Σε περίπτωση που η συμμετοχή σε γη πρέπει να ληφθεί από μη ρυμοτομούμενο τμήμα ιδιοκτησίας, πλην όμως κατά την κρίση της αρχής το τμήμα γης που πρόκειται να αποτελέσει αντικείμενο εισφοράς δεν είναι αξιοποιήσιμο πολεοδομικά ή η αφαίρεσή του είναι φανερά επιζήμια για την ιδιοκτησία, μπορεί να μετατρέπεται σε ισάξια χρηματική συμμετοχή που διατίθεται αποκλειστικά για τη δημιουργία κοινοχρήστων χώρων και κοινωφελών χρήσεων και σκοπών. Για την πραγματοποίηση της μετατροπής εφαρμόζονται ανάλογα οι διατάξεις του Αρθ-9 για την εισφορά σε χρήμα. 

      "Με απόφαση του Υπουργού Περιβάλλοντος, Χωροταξίας και Δημόσιων 'Εργων μπορεί να οριστούν όροι και προϋποθέσεις για την εφαρμογή της παρούσας παραγράφου". 

      8. Τα εδαφικά τμήματα που προέρχονται από εισφορά γης διατίθενται κατά σειρά προτεραιότητας: 

      α. Για τη δημιουργία κοινόχρηστων χώρων μέσα στην ίδια πολεοδομική ενότητα. 

      β. Για την παραχώρηση οικοπέδων σε ιδιοκτήτες της ίδιας πολεοδομικής ενότητας των οποίων τα οικόπεδα ρυμοτομούνται εξ ολοκλήρου ή κατά ποσοστό περισσότερο από το καθοριζόμενο στην παρ.4 και εφόσον δεν είναι δυνατή η τακτοποίησή τους, σύμφωνα με τους κατά το Αρθ-12 τρόπους. 

      γ. Για κοινωφελείς χώρους και σκοπούς μέσα στην ίδια πολεοδομική ενότητα. 

      δ. Για τη δημιουργία χώρων κοινόχρηστων και κοινωφελών χρήσεων και σκοπών για τις γενικότερες ανάγκες της περιοχής. 

      "Καθώς και για παραχώρηση οικοπέδων σε ιδιοκτήτες άλλων πολεοδομικών ενοτήτων του ίδιου δήμου ή κοινότητας μέσα στα όρια του Γενικού Πολεοδομικού Σχεδίου, των οποίων τα οικόπεδα ρυμοτομούνται εξ ολοκλήρου, σύμφωνα με το εγκεκριμένο σχέδιο, για τη δημιουργία κοινοχρήστων ή κοινωφελών χώρων, ή κατά ποσοστό περισσότερα από την προκύπτουσα, σύμφωνα με τις κείμενες διατάξεις, υποχρέωσή τους. Τα ανωτέρω εφαρμόζονται και για ρυμοτομούμενα οικόπεδα εντός σχεδίου εγκεκριμένου κατά τη διαδικασία του ΝΔ/17-7-23 "περί σχεδίων πόλεων", που περιλαμβάνονται ή αποτελούν πολεοδομική ενότητα του ίδιου δήμου ή κοινότητας εφόσον το επιθυμούν οι ιδιοκτήτες τους". 

      "Με τη σχετική πράξη εφαρμογής, με την οποία πραγματοποιείται η παραχώρηση του νέου οικοπέδου, το παλαιό εντός σχεδίου πόλεως ρυμοτομούμενο οικόπεδο περιέρχεται αυτοδικαίως στην κυριότητα του οικείου ΟΤΑ ο οποίος υποκαθιστά επίσης τον ιδιοκτήτη στα δικαιώματα έναντι τρίτων υποχρέων για την αποζημίωση λόγω ρυμοτομίας. Στην περίπτωση αυτήν, καθώς και στην περίπτωση της παρ.2, όπως συμπληρώνεται ανωτέρω, εάν ο οικείος ΟΤΑ εντός τριών (3) ετών από την ως άνω παραχώρηση του νέου οικοπέδου δεν εισπράξει από τους τρίτους την οφειλόμενη αποζημίωση, τότε το ΕΤΕΡΠΣ υποκαθιστά τον ΟΤΑ στα δικαιώματα έναντι των τρίτων, δυνάμενο να συνεχίσει τη σχετική διαδικασία. 

      Με απόφαση του Υπουργού Περιβάλλοντος, Χωροταξίας και Δημοσίων 'Εργων, που δημοσιεύεται στην Εφημερίδα της Κυβερνήσεως, καθορίζεται η διαδικασία και ο τρόπος παρέμβασης του ΕΤΕΡΠΣ για την άσκηση των δικαιωμάτων αυτών και κάθε αναγκαία για την εφαρμογή του παρόντος λεπτομέρεια". 

      9. Οι ιδιοκτησίες που ανήκουν στο Δημόσιο, σε Οργανισμούς Τοπικής Αυτοδιοίκησης ή σε κρατικά νομικά πρόσωπα δημοσίου ή ιδιωτικού δικαίου κατά το μέρος που από την πολεοδομική μελέτη προορίζονται για τη δημιουργία κοινωφελών χώρων της αρμοδιότητας του δημόσιου φορέα στον οποίο ανήκουν ή διατίθενται για τους ίδιους σκοπούς με ανταλλαγή, παραχώρηση ή άλλο τρόπο μεταξύ των αντιστοίχων φορέων, θεωρούνται αυτοδίκαια εισφερόμενες για το σκοπό που προορίζονται και δεν υπόκεινται κατά το μέρος αυτό σε άλλη εισφορά γης. 

      "10. Οι κοινόχρηστοι και κοινωφελείς χώροι στεγαστικών προγραμμάτων μέσα στις ιδιοκτησίες των δημόσιων φορέων της προηγούμενης παραγράφου που το ποσοστό που καταλαμβάνουν μνημονεύεται στο διάταγμα έγκρισης της πολεοδομικής μελέτης θεωρούνται αυτοδίκαια συνεισφερόμενοι, περιέρχονται αυτοδικαίως στους οικείους κατά τον προορισμόν τους φορείς και συμψηφίζονται στην εισφορά σε γη της αντίστοιχης ιδιοκτησίας, όπως η εισφορά αυτή προκύπτει με την εφαρμογή των ποσοστών της παρ.4 του παρόντος άρθρου, υπολογιζομένων μόνο για το εμβαδόν της ιδιοκτησίας αυτής. 

      Τ' ανωτέρω εφαρμόζονται και σε εγκεκριμένες μέχρι τη δημοσίευση του παρόντος πολεοδομικές μελέτες έστω και αν στην πράξη έγκρισής τους δεν αναφέρεται το ποσοστό των κοινόχρηστων και κοινωφελών χώρων. Στις περιπτώσεις αυτές εκδίδεται διαπιστωτική απόφαση του οικείου Νομάρχη που προσδιορίζει το ποσοστό αυτό βάσει των ενδείξεων της μελέτης. 

      Για ιδιοκτησίες που ανήκουν στη διαχείριση του Υπουργείου Υγείας, Πρόνοιας και Κοινωνικών Ασφαλίσεων, στον ΟΕΚ και τη ΔΕΠΟΣ και προορίζονται για εφαρμογή στεγαστικών προγραμμάτων αυτών, για το τμήμα τους άνω των 2000 τετραγωνικά μέτρα ορίζεται ποσοστό εισφοράς γης 40%, κατ' εξαίρεση των περιπτ.(ε) και (στ) της παρ.4 του άρθρου αυτού". 

      11. Οι οπωσδήποτε σχηματισμένοι μέσα στην περιοχή επέκτασης κοινόχρηστοι χώροι θεωρούνται ως νόμιμα υπάρχοντες κοινόχρηστοι χώροι και δεν λαμβάνονται υπόψη υπέρ των ιδιοκτητών για τον λογαριασμό της εισφοράς σε γη. 

      "12. Κοινόχρηστοι χώροι της προηγούμενης παραγράφου και του Αρθ-28 του νόμου αυτού, που καταργούνται με την ένταξη της περιοχής στο σχέδιο ή την αναμόρφωσή της λόγω υπαγωγής της περιοχής στις διατάξεις του Αρθ-13 μπορεί μετά την εφαρμογή της παρ.4 του Αρθ-3 του ΝΔ-690/48, με την πράξη εφαρμογής να διατίθενται περαιτέρω σύμφωνα με την παρ.8 του άρθρου αυτού". 

      "13. Στις περιπτώσεις κατάτμησης οικοπέδων μετά την έγκριση της πολεοδομικής μελέτης και πριν την κύρωση της πράξης εφαρμογής, επιβάλλεται, πέρα από τα ελάχιστα όρια εμβαδού και διαστάσεων, η εξασφάλιση στη μεταβιβαζόμενη και στην εναπομένουσα έκταση του αναλογούντος σε κάθε τμήμα ποσοστού της εισφοράς σε γη που προκύπτει βάσει των διατάξεων του άρθρου αυτού. Κάθε δικαιοπραξία (εν ζωή ή αιτία θανάτου) που έχει αντικείμενο μεταβίβαση κυριότητας κατά παράβαση των ανωτέρω είναι αυτοδικαίως και εξ υπαρχής άκυρη." 

ΑΡΘΡΟΝ-9.  ΕΙΣΦΟΡΑ ΣΕ ΧΡΗΜΑ.

(Προσοχή βλέπε και Αρθ-25 Ν-2508/97

και  Εγκ-42/97 )

1. Οι ιδιοκτήτες των ακινήτων που περιλαμβάνονται σε περιοχές ένταξης και επέκτασης κατά το Αρθ-1 του νόμου αυτού και διατηρούνται ή διαμορφώνονται σε νέα ακίνητα συμμετέχουν με καταβολή χρηματικής εισφοράς στην αντιμετώπιση της δαπάνης για την κατασκευή των βασικών κοινοχρήστων πολεοδομικών έργων. 

"Δεν υποχρεούνται στην καταβολή χρηματικής εισφοράς οι δημόσιοι και δημοτικοί φορείς και τα κρατικά νομικά πρόσωπα δημόσιου ή ιδιωτικού δικαίου που εκτελούν με δαπάνες τους τα βασικά κοινόχρηστα πολεοδομικά έργα σε περιοχές εφαρμογής στεγαστικών προγραμμάτων τους". 

2. Η εισφορά ορίζεται για τις ιδιοκτησίες που περιλαμβάνονται σε ζώνες πυκνοδομημένες, αραιοδομημένες ή αδόμητες, ίση με την αναφερόμενη στις διατάξεις του τρίτου εδαφίου του Αρθ-10 του Ν-1221/81. 

"3. Η εισφορά σε χρήμα υπολογίζεται με βάση το εμβαδόν της ιδιοκτησίας, όπως αυτή διαμορφώνεται με την πράξη εφαρμογής και την τιμή ζώνης του οικοπέδου κατά το χρόνο κύρωσης της πράξης εφαρμογής". 

"Για ιδιοκτησίες που στην πράξη εφαρμογής οι ιδιοκτήτες αναγράφονται με ελλιπή στοιχεία ή με την ένδειξη "άγνωστος" ώστε να καθίσταται αδύνατη η βεβαίωση και είσπραξη του ποσού της εισφοράς του άρθρου αυτού, για τον υπολογισμό της εισφοράς, λαμβάνεται υπόψη η οικοπεδική αξία κατά το χρόνο κύρωσης της διορθωτικής πράξης του οικείου νομάρχη". 

"Η εισφορά αυτή βεβαιώνεται από την αρμόδια πολεοδομική υπηρεσία στο αρμόδιο Δημόσιο Ταμείο (Γραφείο Παρακαταθηκών) που εξυπηρετεί το δήμο ή την Κοινότητα, ενώ για τους δήμους που έχουν δική τους Ταμειακή υπηρεσία η παραπάνω εισφορά βεβαιώνέται απ' ευθείας στην υπηρεσία αυτή, μετά την κύρωση της πράξης εφαρμογής. 

Η εισφορά αυτή εισπράττεται σύμφωνα με τις διατάξεις περί εισπράξεως δημοσίων εσόδων, ως έσοδο του οικείου δήμου ή κοινότητας και αποδίδεται σ' αυτούς κατά μήνα. 

Το ποσό της εισφοράς αυτής διατίθεται από τους οικείους ΟΤΑ για την εκτέλεση των βασικών κοινοχρήστων πολεοδομικών έργων, είτε από τον ίδιο είτε από εξουσιοδοτημένο από αυτόν φορέα "καθώς και για την εκπόνηση πολεοδομικών μελετών και μελετών πράξεων εφαρμογής".

Κάθε διάθεση της εισφοράς αυτής για άλλο σκοπό είναι άκυρη. 

Οι διατάξεις του εδαφ.β και γ της παραγράφου αυτής, όπως αντικαθίστανται, εφαρμόζονται ανάλογα και στις περιπτώσεις της παρ.7 του Αρθ-8". 

"Με προεδρικό διάταγμα, που προτείνεται από τους Υπουργούς Οικονομικών και Περιβάλλοντος Χωροταξίας και Δημοσίων 'Εργων, μπορεί να ορίζονται η καταβολή της εισφοράς αυτής σε δόσεις ο χρόνος έναρξης καταβολής των δόσεων και κάθε σχετική λεπτομέρεια". 

4. Μετά από σχετική αίτηση του ιδιοκτήτη και έγκριση της κατά περίπτωση αρμόδιας αρχής είναι δυνατό, αντί της καταβολής εισφοράς σε χρήμα να προσφέρεται τμήμα της επιφάνειας της ιδιοκτησίας ίσης αξίας. Η μετατροπή γίνεται μέχρι την πραγματοποίηση της εισφοράς σε γη. Για τον προσδιορισμό της αξίας της γης εφαρμόζεται η προηγούμενη παράγραφος. 

"5. Οι οργανισμοί κοινής ωφέλειας και τα λοιπά νομικά πρόσωπα δημοσίου ή ιδιωτικού δικαίου δεν απαλλάσσονται της εισφοράς σε χρήμα για τους προβλεπόμενους από την πολεοδομική μελέτη κοινωφελείς χώρους αρμοδιότητάς τους. Η καταβολή της εισφοράς αυτής γίνεται μετά την απόκτηση του χώρου από τον φορέα, σύμφωνα με τις κείμενες διατάξεις". 

"Από την προβλεπόμενη με την παρούσα παράγραφο υποχρέωση εισφοράς σε χρήμα απαλλάσσεται ο Οργανισμός Εργατικής Κατοικίας (ΟΕΚ)". 

6. α. Σε κάθε συμβολαιογραφική πράξη που αφορά δικαιοπραξία εν ζωή και έχει ως αντικείμενο μεταβίβαση της κυριότητας ακινήτου που οφείλει εισφορά σε χρήμα, σύμφωνα με κυρωμένη πράξη εφαρμογής, επισυνάπτεται βεβαίωση του οικείου δήμου ή κοινότητας, ότι έχει καταβληθεί τουλάχιστον το ποσόν των δόσεων, που αντιστοιχεί στις υποχρεώσεις, που αναλογούν στο μεταβιβαζόμενο ακίνητο κατά το χρόνο κατάρτισης της δικαιοπραξίας. 

β. Η προβλεπόμενη από την παρ.2 του Αρθ-4 του ΠΔ-5/86 (ΦΕΚ-2/Α) υποθήκη απαλλάσσεται από τέλος χαρτοσήμου και εισφορά υπέρ οποιουδήποτε ταμείου ή υπέρ τρίτου". 

ΑΡΘΡΟΝ-10. 

ΖΩΝΕΣ ΕΝΕΡΓΟΥ ΠΟΛΕΟΔΟΜΙΑΣ ΚΑΙ ΑΣΤΙΚΟΥ ΑΝΑΔΑΣΜΟΥ. 

        "1. Οι ζώνες ενεργού πολεοδομίας (ΖΕΠ) και αστικού αναδασμού (ΖΑΑ) περιλαμβάνονται πάντοτε μέσα στην περιοχή ΓΠΣ ή ΣΧΟΟΑΠ και καθορίζονται με τη διοικητική πράξη έγκρισης των σχεδίων αυτών. Σε περίπτωση μη καθορισμού με την πράξη αυτή ως ΖΕΠ ή ΖΑΑ, ο καθορισμός αυτός μπορεί να γίνει με προεδρικό διάταγμα που εκδίδεται με πρόταση του Υπουργού Περιβάλλοντος, Χωροταξίας και Δημόσιων έργων μετά γνώμη των οικείων δημοτικών ή κοινοτικών συμβουλίων ή με το προεδρικό διάταγμα έγκρισης της πολεοδομικής μελέτης. 

      2. Η κίνηση της διαδικασίας για τον καθορισμό περιοχής ως ΖΕΠ ή ΖΑΑ μπορεί να γίνει είτε με πρωτοβουλία του Υπουργού Περιβάλλοντος, Χωροταξίας και Δημόσιων 'Εργων είτε με πρόταση των οικείων δήμων ή κοινοτήτων ή των ανάδοχων φορέων της παρ.1 του Αρθ-27 του Ν-947/79, όπως η παράγραφος αυτή αντικαθίσταται με το εδαφ.β της παρ.5 του παρόντος άρθρου. 

      3. Η διαδικασία αυτή καθορισμού της περιοχής ως ΖΕΠ ή ΖΑΑ μπορεί να αρχίσει μαζί με την εκπόνηση του ΓΠΣ ή του ΣΧΟΟΑΠ ή και μεταγενέστερα. Στην πρώτη περίπτωση το περίγραμμα της ΖΕΠ ή της ΖΑΑ συμπεριλαμβάνεται στην πρόταση του ΓΠΣ ή του ΣΧΟΟΑΠ. 

      4. Η ανάπτυξη, ανάπλαση ή αναμόρφωση περιοχής με ενεργό πολεοδομία ή αστικό αναδασμό γίνεται σύμφωνα με τα Αρθ-23 έως Αρθ-34 και Αρθ-35 έως Αρθ-50 αντίστοιχα του Ν-947/79 "περί οικιστικών περιοχών". 'Οπου στις διατάξεις αυτές μνημονεύεται προεδρικό διάταγμα για το χαρακτηρισμό περιοχής ως οικιστικής, νοείται, για την εφαρμογή του άρθρου αυτού, η διοικητική πράξη που χαρακτηρίζει την περιοχή ως ΖΕΠ ή ΖΑΑ, σύμφωνα με την παρ.1 του παρόντος. Στις ΖΕΠ και ΖΑΑ εφαρμόζονται επίσης και οι διατάξεις των Αρθ-55 και Αρθ-59 του Ν-947/79." 

      "5. Οι διατάξεις των Αρθ-23 έως Αρθ-34 και Αρθ-35 έως Αρθ-50 του Ν-947/79 μπορεί να εφαρμόζονται και χωρίς την έκδοση των προεδρικών διαταγμάτων ή κανονιστικών πράξεων που προβλέπονται σε αυτές." 

       Ειδικότερα: α) αντί των ειδικών βιβλίων ΖΕΠ και ΖΑΑ που αναφέρονται στα Αρθ-30 και 37 και της προβλεπόμενης από τα άρθρα αυτά εγγραφής σε ειδικό βιβλίο των υποθηκοφυλακίων, μεταγράφεται το σχετικό ΠΔ καταχωρούμενο σε ειδικές μερίδες με τίτλο "Ζώνες Ενεργού Πολεοδομίας" ή "Ζώνες Αστικού Αναδασμού" και β) αντί των διαδικασιών εγκρίσεως των πολεοδομικών μελετών ΖΕΠ και ΖΑΑ για τον καθορισμό των οποίων προβλέπουν τα Αρθ-32 παρ.6 και 44 παρ.5 του παραπάνω νόμου, εφαρμόζονται οι διαδικασίες του Αρθ-7 του νόμου αυτού. "Η σχετική σύμβαση με τον ανάδοχο φορέα μπορεί να προβλέπει τον συμψηφισμό της εισφοράς σε χρήμα ή μέρους της με τις δαπάνες των κοινοχρήστων πολεοδομικών έργων που κατασκευάζει ο ανάδοχος."

      6. Για την έκδοση του κατά την παρ.1 του άρθρου αυτού Π.Δ καθορισμού ΖΕΠ ή ΖΑΑ εφαρμόζεται η διαδικασία του Αρθ-3 του ΝΔ/17-7/16-8-23. Η ίδια διαδικασία εφαρμόζεται και για την έκδοση των ΠΔ εγκρίσεως των πολεοδομικών μελετών ΖΕΠ και ΖΑΑ που προβλέπονται από τα Αρθ-32 και 44 του Ν-947/79, αν οι μελέτες αυτές εγκρίνονται χωριστά και δεν έχουν εγκριθεί μαζί με την πολεοδομική μελέτη του Αρθ-6 του νόμου αυτού.

      "7. Tο ποσοστό των κοινόχρηστων και κοινωφελών χώρων καθορίζεται με τη σύμβαση ανάθεσης των έργων της ΖΕΠ και δεν μπορεί να είναι μικρότερο του τριάντα πέντε τοις εκατό (35%) της έκτασης. Tο ως άνω ποσοστό εξασφαλίζει ο ανάδοχος φορέας και καλυπτει την κατά το Αρθ-8 του παρόντος νόμου υποχρέωσή του εισφοράς σε γη. Η εισφορά σε γη για τις ιδιοκτησίες που περιλαμβάνονται σε ΖΑΑ ορίζεται σύμφωνα με την παρ.4 του Αρθ-8". 

      11. Οι άναδοχοι φορείς ενεργού πολεοδομίας, που κατά την προηγούμενη παράγραφο ανήκουν στο δημόσιο τομέα ή ελέγχονται απ' αυτόν δεν είναι τεχνικές επιχειρήσεις κατά την έννοια του Αρθ-36α του ΝΔ-3323/55 "περί φορολογίας εισοδήματος φυσικών προσώπων" όπως τροποποιήθηκε και συμπληρώθηκε μεταγενέστερα. 

      12. Η παρ.5 του Αρθ-7 εφαρμόζεται και στις μελέτες ΖΕΠ και ΖΑΑ. 

      13. Οι εταιρείες ενεργού πολεοδομίας ΝΠΔΔ και ΙΔ του δημοσίου τομέα μπορούν να συνεχίσουν την εκτέλεση προγραμμάτων ενεργού πολεοδομίας που έχουν αρχίσει με το ίδιο νομικό καθεστώς που τα διέπει κατά την έναρξή τους. Μπορούν επίσης μέσα σε έξι μήνες από την έναρξη ισχύος του νόμου αυτού να αρχίσουν νέα προγράμματα ενεργού πολεοδομίας πάνω σε ιδιοκτησίες που έχουν αποκτήσει πριν από την 31-1-83, τηρώντας τις διατάξεις του νόμου αυτού πλην εκείνων που αναφέρονται στη νομική φυσιογνωμία των φορέων που μπορούν να διαχειριστούν τέτοια προγράμματα κατά την παρ.10 του άρθρου αυτού. Για την ανάληψη νέων προγραμμάτων μετά την παραπάνω προθεσμία, οι πιο πάνω φορείς οφείλουν να μετατραπούν σε εταιρείες μικτής οικονομίας κατά το παρόν άρθρο.

ΑΡΘΡΟΝ-11 

ΖΩΝΕΣ ΕΙΔΙΚΗΣ ΕΝΙΣΧΥΣΗΣ ΚΑΙ ΖΩΝΕΣ ΕΙΔΙΚΩΝ ΚΙΝΗΤΡΩΝ. 

      "1. Ζώνες ειδικής ενίσχυσης (ΖΕΕ) καθορίζονται σε πολεοδομούμενες περιοχές που ορίζονται για τον σκοπό αυτόν από ΓΠΣ ή ΣΧΟΟΑΠ και σε περιοχές με ήδη εγκεκριμένο πολεοδομικό σχέδιο ή περιοχές οριοθετημένων οικισμών προϋφιστάμενων του έτους 1923, με σκοπό την αναμόρφωση, την ανάπλαση ή την ανάπτυξή τους. Οι ζώνες αυτές καθορίζονται με προεδρικό διάταγμα που εκδίδεται με πρόταση του Υπουργού Περιβάλλοντος, Χωροταξίας και Δημόσιων +ργων μετά από σχετική ενημέρωση ή πρόταση του οικείου δήμου ή κοινότητας. Ο καθορισμός αυτός μπορεί να γίνει και με την πολεοδομική μελέτη". 

      2. Η εκτέλεση προγραμμάτων οικιστικής ανάπτυξης στις ΖΕΕ ή τμήματα τους συνιστά δημόσια ωφέλεια και επιτρέπεται για το σκοπό αυτό η αναγκαστική απαλλοτρίωση ακινήτων. Η εκτέλεση των προγραμμάτων αυτών αναλαμβάνεται με συνεργασία από τη ΔΕΠΟΣ, από το Δημόσιο ή Δημόσιο Οργανισμό ή Δημόσια Επιχείρηση Πολεοδομίας και Στέγασης ή ανατίθεται σε Οργανισμούς Τοπικής Αυτοδιοίκησης ή δημοτικές επιχειρήσεις ή εταιρείες μικτής οικονομίας κατά το άρθ.25 του Ν.947/79, όπως τροποποιείται με το νόμο αυτό. 

      3. Με το Π.Δ της παρ. 1 του άρθρου αυτού, μπορεί να προβλέπεται ανάλογη εφαρμογή στις ΖΕΕ των άρθρων 55 και 58 του Ν.947/79. Οι διατάξεις αυτές μπορεί να εφαρμόζονται χωρίς την έκδοση των ΠΔ/των που προβλέπονται σ' αυτές. Οι διατάξεις του άρθ.59 του ίδιου Ν.947/79 εφαρμόζονται και στην περίπτωση των ΖΕΕ 

      4. Για την ανάπτυξη των ΖΕΕ χορηγείται από το δημόσιο κρατική ενίσχυση στον αντίστοιχο οργανισμό τοπικής αυτοδιοίκησης στη ΔΕΠΟΣ και στον ΟΕΚ για συμμετοχή στην εκτέλεση των βασικών κοινόχρηστων πολεοδομικών έργων. 

      5. Με ΠΔ/γμα που εκδίδεται με πρόταση του Υπουργού Χωροταξίας, Οικισμού και Περιβάλλοντος, μπορεί να καθορίζονται μέσα στις πολεοδομικές ενότητες Ζώνες Ειδικών Κινήτρων (ΖΕΚ) μέσα στις οποίες παρέχονται ειδικά χρηματοδοτικά και πολεοδομικά κίνητρα για να κατασκευάζονται ή διαμορφώνονται κτίρια ή τμήματά τους, που είναι αναγκαία για τα κέντρα των πολεοδομικών ενοτήτων, όπως κτίρια αναψυχής, πολιτιστικών δραστηριοτήτων, στάθμευσης αυτοκινήτων κ.λπ. 

      Με ΠΔ/γμα που εκδίδεται με πρόταση των Υπουργών Οικονομικών και Χωροταξίας, Οικισμού και Περιβάλλοντος, μπορεί να κανονίζονται το ειδικότερο περιεχόμενο των κινήτρων, οι όροι που πρέπει να πληρούν τα κτίρια, οι διαδικασίες και κάθε σχετική λεπτομέρεια. 

ΑΡΘΡΟΝ-12. ΕΦΑΡΜΟΓΗ ΠΟΛΕΟΔΟΜΙΚΗΣ ΜΕΛΕΤΗΣ 

      1. Η εφαρμογή της πολεοδομικής μελέτης, πραγματοποιείται με τη σύνταξη πράξεων εφαρμογής και με επιφύλαξη των διατάξεων των παρ.1 και 2 του Αρθ-8 του νόμου αυτού. Στην τελευταία αυτή περίπτωση, οι πράξεις αναλογισμού που προβλέπονται από τις διατάξεις αυτές μπορεί να περιλαμβάνονται σε πράξεις εφαρμογής. 

      2. Η πράξη εφαρμογής περιλαμβάνει ολόκληρη την έκταση στην οποία αναφέρεται η πολεοδομική μελέτη ή τμήμα της. Σε εξαιρετικές περιπτώσεις, η πράξη εφαρμογής μπορεί να συντάσσεται και για μεμονωμένη ιδιοκτησία, πάντως σε ολόκληρη την πλευρά του οικοδομικού τετραγώνου. 

      3. Η πράξη εφαρμογής καθορίζει τα τμήματα που αφαιρούνται από κάθε ιδιοκτησία για εισφορά γης, τα τμήματα που μετατρέπονται σε χρηματική εισφορά σύμφωνα με τις διατάξεις της παρ.7 του Αρθ-8 του Νόμου αυτού και προσδιορίζει τα τμήμτα που ρυμοτομούνται για κοινόχρηστους χώρους ή καταλαμβάνονται από κοινωφελείς χώρους. Με την πράξη εφαρμογής τα οικόπεδα που δεν είναι άρτια κατά το εμβαδόν τους και δεν μπορούν να τακτοποιηθούν κατά το Αρθ-3 παρ.3 του ΝΔ-690/29 "περί συμπληρώσεως των περί σχεδίων πόλεων διατάξεων προσκυρώνται στα γειτονικά οικόπεδα ή ανταλλάσσονται υποχρεωτικά για τη δημιουργία ενιαίων εξ αδιαιρέτου οικοπέδου, ή ανταλλάσσονται υποχρεωτικά με ίσης αξίας οικόπεδα ή ιδανικά μερίδια οικοπέδων ή τμήματα διαιρεμένης ιδιοκτησίας κατά το Ν-3741/29 και το και το ΝΔ-1024/71 με την επιφύλαξη του Αρθ-25 του Νόμου αυτού. Τα οικόπεδα που δεν είναι άρτια κατά τις διαστάσεις τακτοποιούνται και αν αυτό δεν είναι δυνατό εφαρμόζεται και σ' αυτό το προηγούμενο εδάφιο. Με την πράξη εφαρμογής πραγματοποιείται επίσης η τακτοποίηση ή η εφαρμογή του δευτέρου εδαφίου της παραγράφου αυτής για τα τμήματα των ιδιοκτησιών που προβλέπονται από την πολεοδομική μελέτη για κοινόχρηστους και κοινωφελείς χώρους και που είναι μεγαλύτερα της οφειλόμενης εισφοράς γης ή τα τμήματα της εισφοράς σε γη εφόσον δεν είναι πολοεδομικά αξιοποιήσιμα στην αρχική τους θέση. Κατά την παραπάνω τακτοποίηση των οικοπέδων επιτρέπεται να μεταβληθεί το σχήμα και η θέση τους ώστε να γίνονται άρτια και οικοδομήσιμα. 

      "Για την εφαρμογή της παρ.8 του Αρθ-8 του παρόντος νόμου επιτρέπεται μέσα στην περιοχή επέκτασης ή ένταξης, που περιλαμβάνεται κάθε φορά στην πολεοδομική μελέτη, η συνένωση των τμημάτων που αποτελούν την εισφορά γης, η μετακίνηση σε άλλη θέση και η μεταβολή κατά το σχήμα το μέγεθος και τις διαστάσεις τους. Επιτρέπεται επίσης για τον ίδιο λόγο και η μετακίνηση σε άλλη θέση των λοιπών ιδιοκτησιών της ίδιας περιοχής και η μεταβολή τους κατά το σχήμα". 

      " 'Οποιος ιδιοκτήτης διαφωνεί ως προ το ισάξιον του παλαιού προς το νέο ακίνητο, που του δίνεται με την πράξη εφαρμογής, μπορεί να προσφύγει στα αρμόδια δικαστήρια, όπως προβλέπεται από το ΝΔ-797/71, μέσα σε ανατρεπτική προθεσμία 6 μηνών από την κύρωση της πράξης εφαρμογής, για να καθορισθεί δικαστικώς η αξία των ακινήτων, χωρίς στο διάστημα αυτό να αναστέλλεται η εφαρμογή των διατάξεων του παρόντος". 

      4. Η πράξη εφαρμογής συνοδεύεται από κτηματογραφικό διάγραμμα εφαρμογής και κτηματολογικό πίνακα εφαρμογής. Το κτηματολογικό διάγραμμα και ο πίνακας εφαρμογής περιλαμβάνουν για κάθε ιδιοκτησία το εμβαδόν της τα στοιχεία των ιδιοκτητών της και το ποσοστό συμμετοχής τους στην ιδιοκτησία, το ρυμοτομούμενο τμήμα και το απομένον εμβαδόν τον όγκο κτισμάτων ή άλλων συστατικών των ρυμοτομουμένων τμημάτων τα στοιχεία του τμήματος που αφαιρείται ως εισφορά γης και κάθε άλλο στοιχείο αναγκαίο για την εφαρμογή του νόμου αυτού. 

      "5. Η πράξη εφαρμογής συντάσσεται με την ακόλουθη διαδικασία που προωθείται με τη διαδικασία του Αρθ-7 του νόμου αυτού για την έγκριση της πολεοδομικής μελέτης. 

      α. Κατά τη σύνταξη του κτηματογραφικού διαγράμματος της πολεοδομικής μελέτης οι κύριοι ή νομείς ακινήτων υποχρεούνται, κατόπιν προσκλήσεως, να υποβάλλουν δήλωση ιδιοκτησίας στον οικείο δήμο ή κοινότητα, προσκομίζοντας συγχρόνως τίτλους κτήσεως, πιστοποιητικό μεταγραφής, ιδιοκτησίας, βαρών, διεκδικήσεων, κατασχέσεων και τοπογραφικό διάγραμμα. Η παράλειψη υποβολής της ως άνω δήλωσης συνεπάγεται τα εξής: 

      α1. Κάθε δικαιοπραξία εν ζωή είναι αυτοδικαίως και απολύτως άκυρη αν δεν επισυνάπτεται σε αυτήν πιστοποιητικό του οικείου δήμου ή κοινότητας με το οποίο θα βεβαιώνεται η υποβολή της δήλωσης ιδιοκτησίας. 

      β1. Δεν χορηγείται άδεια οικοδομής στο ακίνητο χωρίς την υποβολή κυρωμένου αντιγράφου της δήλωσης ιδιοκτησίας και πιστοποιητικού του ανωτέρω εδαφίου (α1). 

      β. Με βάση τα στοιχεία της προηγούμενης περιπτ.α', συντάσσεται το κτηματογραφικό διάγραμμα εφαρμογής και ο πίνακας εφαρμογής. 

      γ. Μετά τη σύνταξη της πράξης εφαρμογής καλούνται οι φερόμενοι ιδιοκτήτες, μέσα σε προθεσμία που αναφέρεται σε σχετική πρόσκληση, να λάβουν γνώση της πράξης εφαρμογής και να ασκήσουν τυχόν ενστάσεις. 

      6. Με απόφαση του Υπουργείου Περιβάλλοντος, Χωροταξίας και Δημοσίων 'Εργων, που δημοσιεύεται στην Εφημερίδα της Κυβερνήσεως, καθορίζονται ο χρόνος και ο τρόπος δημοσιότητας της πρόσκλησης για υποβολή δηλώσεων ιδιοκτησίας, το περιεχόμενο αυτών, οι προθεσμίες υποβολής και κάθε άλλη σχετική λεπτομέρεια". 

      (Σ.Σ. Η παρ.6 τίθεται ως αντικατεστάθη με την παρ.4 του 

      Αρθ-6 του Ν-2242/94 (ΦΕΚ-162/Α/3-10-94). 

      7. α) Η πράξη εφαρμογής κυρώνεται με απόφαση του Νομάρχη, αποτελεί ταυτόχρονα και πράξη βεβαίωσης για την εκπλήρωση των υποχρεώσεων εισφοράς σε γη, όπως και κάθε μεταβολής που επέρχεται στα ακίνητα σύμφωνα με την παρ.3, όπως αυτή συμπληρώθηκε με την παρ.5α του Ν-1512/85 και μεταγράφεται στο οικείο υποθηκοφυλάκειο. 

      Η μορφή και το σχήμα των υπόλοιπων στοιχείων της πράξης (κτηματογραφικοί πίνακες και διαγράμματα είναι τα καθοριζόμενα με την απόφαση της παρ.10 του άρθρου αυτού. Ο τρόπος τήρησης των στοιχείων αυτών στα Υποθηκοφυλακεία και λοιπές σχετικές λεπτομέρειες, καθορίζονται με κοινή απόφαση των Υπουργών Δικαιοσύνης και Περιβάλλοντος, Χωροταξίας και Δημοσίων 'Εργων. 

      Για ιδιοκτησίες που στις πράξεις εφαρμογής αναγράφονται με ελλειπή στοιχεία η με την ένδειξη "άγνωστος", η καταχώρηση στη μερίδα των ιδιοκτητών γίνεται μετά από έκδοση διορθωτικής πράξης του οικείου Νομάρχη. 

      Με τη μεταγραφή επέρχονται όλες οι αναφερόμενες στην πράξη εφαρμογής μεταβολές στις ιδιοκτησίες εκτός από αυτές που οφείλεται αποζημίωση και για την συντέλεση των οποίων πρέπει να ολοκληρωθούν οι διαδικασίες του ΝΔ/17-7-23 και του ΝΔ-797/71. 

      β) Αμέσως μετά την κύρωση και μεταγραφή των πράξεων εφαρμογής, οι οικείος ΟΤΑ το δημόσιο ή τα νομικά πρόσωπα δημοσίου δικαίου, καθώς και κάθε ενδιαφερόμενος, μπορούν να καταλάβουν τα νέα ακίνητα που διαμορφώθηκαν με την πράξη εφαρμογής και περιέρχονται σ' αυτούς με την προϋπόθεση ότι έχουν καταβληθεί οι αποζημιώσεις της προηγούμενης περίπτωσης (α). "Για τα ακίνητα αυτά δεν ισχύουν οι διατάξεις περί χρησικτησίας". Δικαιώματα της επόμενης περίπτωσης (δ) μετατρέπονται σε ενοχική αξίωση για αποζημίωση. 

      Σε περίπτωση άρνησης του κατόχου ή νομέως να παραδώσει το ακίνητο που το αφαιρείται σύμφωνα με την πράξη εφαρμογής, εντός 15 ημερών από της εις αυτόν εγγράφου προσκλήσεως, διατάσσεται η αποβολή του, με απόφαση του Mονομελούς Πρωτοδικείου που εκδίδεται μετά από αίτηση των παραπάνω ενδιαφερομένων, κατά τη διαδικασία των ασφαλιστικών μέτρων. 

      "Τα ανωτέρω εφαρμόζονται και για τυχόν νέα ακίνητα από εισφορές γης που διαμορφώθηκαν με την πράξη εφαρμογής και δεν διατέθηκαν σύμφωνα με αυτήν. Τα ακίνητα αυτά καταλαμβάνονται από τον οικείο ΟΤΑ, ο οποίος νομιμοποιείται να ασκήσει τα πιο πάνω δικαιώματα, φυλάσσονται από αυτόν και απαγορεύεται κάθε χρήση τους μέχρι την οριστική τους διάθεση για τους σκοπούς του Αρθ-8". 

      γ) Η μεταβολή ακινήτων σύμφωνα με την παρ.3 και την πράξη εφαρμογής συνεπάγεται την άμεση απόσβεση κάθε εμπράγματου δικαιώματος τρίτου που υφίστατο στα μεταβαλλόμενα ακίνητα. 

      Στην περίπτωση αυτή, ως προς την τύχη των παραπάνω δικαιωμάτων, εφαρμόζεται αναλογικά το Αρθ-49 παρ.2 έως και παρ.7 του Ν-947/79. 

      δ) Δένδρα, φυτείες, μανδρότοιχοι, συρματοπλέγματα, φρέατα και λοιπές εγκαταστάσεις και κατασκευές νομίμως υφιστάμενες σε ιδιοκτησίες που με την πράξη εφαρμογής μεταβάλλουν ιδιοκτήτη αποζημιώνονται από τον οικείο ΟΤΑ. Το ποσό της αποζημίωσης καθορίζεται από την επιτροπή του ΝΔ-5/85 (ΦΕΚ-2/Α) όπως ισχύει κάθε φορά και καταβάλλεται στο δικαιούχο. 

      Σε περίπτωση διαφωνίας ως προς την αξία των ανωτέρω αποφαίνεται το καθ' ύλην αρμόδιο δικαστήριο με τη διαδικασία της εκουσίας δικαιοδοσίας. 

      "ε) Η πράξη εφαρμογής μετά την κύρωση της γίνεται οριστική και, με την επιφύλαξη του επόμενου εδαφίου, αμετάκλητη. Η Διοίκηση κατ' εξαίρεση μόνο επιτρέπεται να ανακαλεί εν όλω ή εν μέρει την πράξη εφαρμογής, για λόγους νομιμότητας ή για πλάνη περί τα πράγματα που αποδεικνύεται από στοιχεία που δεν ήταν γνωστά κατά το χρόνο κύρωσης της πράξης ή από τελεσίδικη δικαστική απόφαση. Η ανάκληση γίνεται αυτεπάγγελτα ή ύστερα από αίτηση του ενδιαφερομένου. Η πράξη ανακαλείται μόνο κατά το μέρος που διαπιστώνεται η παράβαση ή η πλάνη, μέσα σε εύλογο χρόνο από την κύρωση της πράξης εφαρμογής και συντάσσεται διορθωτική πράξη. Κατά τη σύνταξη της διορθωτικής πράξης λαμβάνεται υπόψη η πραγματική και νομική κατάσταση που είχαν οι ιδιοκτησίες κατά το χρόνο σύνταξης της αρχικής πράξης. Αν κατά την αιτιολογημένη κρίση της Διοίκησης η αυτούσια διόρθωση δεν είναι δυνατή για λόγους που επιβάλλονται από τις αρχές της καλής πίστης και της ασφάλειας του δικαίου, οι διαφορές που προκύπτουν κατά τη σύνταξη της διορθωτικής πράξης μετατρέπονται σε χρηματική αποζημίωση. Με τη διορθωτική πράξη καθορίζεται ο υπόχρεος και ο δικαιούχος της αποζημίωσης, το ύψος της οποίας καθορίζεται σύμφωνα με τις διατάξεις του Ν-2882/01 (ΦΕΚ-17/Α/01)". 

     στ) Σε περιπτώσεις ακινήτων που ανταλλάσσονται με την πράξη εφαρμογής και η αξία του τελικώς αποδιδομένου ακινήτου, όπως αυτή προσδιορίζεται με το ΠΔ-5/86, προκύψει μικρότερη από την αντίστοιχη στην αρχική του θέση, υποχρεούται ο δήμος ή η κοινότητα να καταθέσει τη διαφορά, κατά την ισχύουσα διαδικασία στο Ταμείο Παρακαταθηκών. 

      Σε περίπτωση που η αξία του τελικώς αποδιδομένου ακινήτου είναι μεγαλύτερη, τότε η επιπλέον διαφορά επιβάλλεται στον υπόχρεο κατά τη διαδικασία του Αρθ-2 του ΠΔ-5/86, καταβάλλεται σε δόσεις κατά το Αρθ-4 του ίδιου Δ/τος και εισπράττεται σε έσοδο του οικείου δήμου ή κοινότητας. 

       8. Αν οι ιδιοκτήτες όλων των ιδιοκτησιών μιας πολεοδομικής ενότητας ή ενός τμήματός της συμφωνήσουν μεταξύ τους για την εφαρμογή της ως προ τον τρόπο που θα γίνουν οι απαιτούμενες εκχωρήσεις γης για την πραγματοποίηση της εισφοράς σε γη και τις αντίστοιχες τακτοποιήσεις οικοπέδων, τότε η πράξη εφαρμογής εγκρίνεται κατά προτίμηση και όπως συμφωνήθηκε για την ενότητα ή το τμήμα αυτό, εφόσον δεν αντίκεται στις κείμενες διατάξεις. 

      9. Για την εφαρμογή της πολεοδομικής μελέτης στις Ζώνες Ενεργού Πολεοδομίας και Αστικού Αναδασμού, εφαρμόζονται οι διατάξεις του Αρθ-10 του Νόμου αυτού. 

      10. Με απόφαση του Υπουργού Χωροταξίας, Οικισμού και Περιβάλλοντος καθορίζονται οι σχετικές διαδικασίες και ο τρόπος σύνταξης της πράξεως εφαρμογής, του κτηματογραφικού διαγράμματος και του πίνακα εφαρμογής και κάθε άλλη σχετική λεπτομέρεια και εγκρίνονται οι σχετικές προδιαγραφές. 

      " 'Οταν πρόκειται για στεγαστικά προγράμματα δημόσιων φορέων της παρ.10 του Αρθ-8, εφόσον το αναγραφόμενο στο διάταγμα έγκρισης της πολεοδομικής μελέτης ή τη σχετική απόφαση Νομάρχη ποσοστό κοινοχρήστων και κοινωφελών χώρων δεν υπολείπεται του ποσοστού εισφοράς γης του Αρθ-8, όπως τροποποιείται με την παρ.1 του παρόντος, δεν απαιτείται η σύνταξη της πράξης εφαρμογής του άρθρου αυτού". 

      "11. Με προεδρικό διάταγμα, που εκδίδεται με πρόταση του Υπουργού Περιβάλλοντος, Χωροταξίας και Δημόσιων 'Εργων, κανονίζονται όλα τα θέματα που αναφέρονται στον υπολογισμό της εισφοράς σε γη του Ν-1337/83 ή της επιβάρυνσης για τη δημιουργία κοινόχρηστων χώρων κατά τις προϊσχύουσες διατάξεις στα κοινά όρια περιοχών με τα πιο πάνω διαφορετικά συστήματα υπολογισμού των υποχρεώσεων αυτών, όπως και τα θέματα που αναφέρονται στο συνυπολογισμό στην εισφορά σε γη των επιβαρύνσεων των ιδιοκτησιών στις οποίες τυχόν έχουν υποβληθεί σύμφωνα με τον Ν-653/77 (ΦΕΚ-214/Α) για τη διάνοιξη οδών εκτός σχεδίου. Με το ίδιο προεδρικό διάταγμα μπορεί να ορίζεται η υποκατάσταση των ΟΤΑ στα δικαιώματα ή υποχρεώσεις από πράξεις αναλογισμού ή την πράξη εφαρμογής, να κανονίζεται ο τρόπος συμμετοχής στη συνεισφορά σε γη τμημάτων καταλαμβανομένων από κοινόχρηστους χώρους ανάλογα με το αν κατεβλήθη γι' αυτά ή όχι ή σχετική αποζημίωση και γενικά κάθε λεπτομέρεια που είναι αναγκαία για το συνδυασμό εφαρμογής των διαφόρων συστημάτων επιβαρύνσεων σε γη". 

      "12. α. Τροποποιήσεις εγκεκριμένου με τον παρόντα νόμο ρυμοτομικού σχεδίου, οι οποίες διενεργούνται μετά τη μεταγραφή της πράξης εφαρμογής δεν συνεπάγονται άλλη επιβάρυνση των παρόδιων ιδιοκτητών. Οι ρυμοτομούμενες ιδιοκτησίες αποκαθίστανται σε αδιάθετα οικόπεδα, που προέκυψαν από την κυρωθείσα πράξη εφαρμογής ή αποζημιώνονται από τον οικείο οτα. Μετά την κατά τα ανωτέρω τροποποίηση του σχεδίου συντάσσεται πράξη εφαρμογής. Στην περίπτωση αυτήν, εφόσον οι ιδιοκτήτες, των οποίων οι ιδιοκτησίες ρυμοτομούνται, οφείλουν σύμφωνα με την κυρωθείσα πριν από την τροποποίηση του σχεδίου πράξη εφαρμογής χρηματική εισφορά, επέρχεται συμψηφισμός σε όσο μέρος καλύπτεται από την οφειλόμενη αποζημίωση λόγω της νέας ρυμοτομίας. 

      β. Κατά την ένταξη στο σχέδιο εκτάσεων για τις οποίες είχαν καθορισθεί όροι δόμησης με τις διατάξεις του Αρθ-9 παρ.2 του ΝΔ/17-7-23 (ΦΕΚ-228/Α) όπως αντικαταστάθηκε με τον ΑΝ-625/68 (ΦΕΚ-266/Α) για τον υπολογισμό της εισφοράς σε γη συμψηφίζεται το ποσοστό της ιδιοκτησίας, που παραχωρήθηκε με συμβολαιογραφική πράξη, στους οικείους δήμους ή κοινότητες. 

      γ. Με απόφαση του Υπουργού Περιβάλλοντος, Χωροταξίας και Δημοσίων 'Εργων, που δημοσιεύεται στην Εφημερίδα της Κυβερνήσεως καθορίζονται ο τρόπος και η διαδικασία συμψηφισμού και κάθε άλλη λεπτομέρεια για την εφαρμογή της παραγράφου αυτής". 

      "13. Ο προσδιορισμός της αξίας των τμημάτων που μετατρέπονται σε χρηματική εισφορά σύμφωνα με τις διατάξεις της παρ.7 του Αρθ-8 γίνεται από το αρμόδιο δικαστήριο σύμφωνα με τις διατάξεις του Ν-2882/01. Τα ποσά από τη μετατροπή διατίθενται αποκλειστικά για την αποζημίωση ρυμοτομούμενων τμημάτων ιδιοκτησιών της ίδιας περιοχής". 

ΑΡΘΡΟΝ-13: ΥΠΑΓΩΓΗ ΣΤΙΣ ΔΙΑΤΑΞΕΙΣ ΤΟΥ ΝΟΜΟΥ ΑΥΤΟΥ ΤΜΗΜΑΤΩΝ 

ΣΧΕΔΙΩΝ ΠΟΛΕΩΝ Η ΟΙΚΙΣΜΩΝ ΠΡΟ ΤΟΥ 1923. 

     1. Κατά παρέκκλιση από το τελευταίο εδάφιο της παρ.4 του Αρθ-1 μπορεί να υπάγονται στις διατάξεις των προηγούμενων άρθρων του νόμου αυτού και πολεοδομικά προβληματικές περιοχές εντός σχεδίων πόλεων ή οικισμών προ του 1923 που απαιτούν αναμόρφωση. Οι περιοχές αυτές μπορεί να είναι τμήματα πολεοδομικών ενοτήτων που περιλαμβάνουν και επεκτάσεις του νόμου αυτού ή που βρίσκονται στο σύνολό τους μέσα σε εγκεκριμένα σχέδια πόλεων ή οικισμών προ του 1923. 

      2. Η κατά την προηγούμενη παράγραφο υπαγωγή παροτείνεται με το γενικό πολεοδομικό σχέδιο και γίνεται με το ΠΔ/γμα που εγκρίνει τη σχετική πολεοδομική μελέτη. Η υπαγωγή τέτοιων περιοχών μπορεί να γίνει και με ΠΔ/γμα, ανεξάρτητα από το ΠΔ/γμα έγκρισης της πολεοδομικής μελέτης και την τυχόν ολοκλήρωση της διαδικασίας για το γενικό, πολεοδομικό σχέδιο της περιοχής αν από υπάρχουσες μελέτες προκύπτει η αναγκαιότητα για την ανάπλαση της περιοχής. Το ΠΔ/γμα υπαγωγής και στη περίπτωση αυτή εκδίδεται με ανάλογη εφαρμογή του Αρθ-7 παρ.1 του Νόμου αυτού. 

      3. Για την εισφορά σε γη στις περιπτώσεις εφαρμογής του άρθρου αυτού υπολογίζεται πρώτα για κάθε ιδιοκτησία η υποχρέωση εισφοράς σε γη, σύμφωνα με το Αρθ-8 παρ.4 και 5 του Νόμου αυτού και στη συνεχεια, αντί της εφαρμογής της παρ.11 του Αρθ-8, υπολογίζεται το συνολικό εμβαδόν των κοινόχρηστων χώρων του εντός σχεδίου πόλεως ή οικισμού προ του 1923 τμήματος της πολεοδομικής ενότητας για τους οποίους έχουν εκπληρώσει τις υποχρεώσεις τους οι παρόδιες ιδιοκτησίες, σύμφωνα με τις προϊσχύουσες διατάξεις. 

      Η τυχόν επιπλέον διαφορά επιμερίζεται σύμμετρα προς την κατά το παραπάνω λογιζόμενη εισφορά σε γη της κάθε ιδιοκτησίας και τα εμβαδά του επιμερισμού αυτού οφείλονται ως εισφορά της αντίστοιχης ιδιοκτησίας. 

     "Ως ιδιοκτησία νοείται το άθροισμα των ιδιοκτησιών γης ενός και του αυτού ιδιοκτήτη, που βρίσκεται στα όρια της περιοχής του άρθρου αυτού, κατά την ημερομηνία έκδοσης του κατά το δεύτερο εδάφιο της προηγούμενης παρ.2 προεδρικού διατάγματος, εφ' όσον αυτό προηγείται, ή του προεδρικού διατάγματος έγκρισης της σχετικής πολεοδομικής μελέτης. 

       4.Στις περιπτώσεις εφαρμογής του άθρου αυτού δεν οφείλεται εισφορά σε χρήμα. Το δικαίωμα προτίμησης με ανάλογη εφαρμογή του Αρθ-55 του Ν-947/79 ισχύει και για τις περιπτώσεις του άρθρου αυτού. 

ΑΡΘΡΟΝ-14: ΠΟΡΟΙ - ΟΙΚΟΝΟΜΙΚΗ ΕΝΙΣΧΥΣΗ. 

     1. Για τις επεκτάσεις του νόμου αυτού ο Δήμος ή η Κοινότητα πρέπει να είναι σε θέση να διαθέσει τους πόρους που καλύπτουν το 30% τουλάχιστον της δαπάνης για την εκτέλεση των βασικών κοινοχρήστων πολεοδομικών έργων υποδομής των περιοχών επεκτάσεων (δρόμοι, δίκτυα ύδρευσης και αποχέτευσης κ.λπ). Στο ποσοστό αυτό δεν περιλαμβάνεται η εισφορά σε χρήμα που προβλέπει το άρθρο 9 του νόμου αυτού. 

      2. Μετά την έγκριση της πολεοδομικής μελέτης το Δημόσιο θα εξασφαλίσει στον αντίστοιχο Δήμο ή Κοινότητα τη χρηματοδότηση του 30% της δαπάνης των έργων της προηγούμενης παραγράφου μέσα στα πλαίσια της δημοσιονομικής και χρηματοδοτικής ικανότητας του κάθε έτους. Ο τρόπος και οι όροι της χρηματοδότησης εγκρίνονται με απόφαση του Υπουργικού Συμβουλίου. Με όμοια απόφαση και μέσα στα πλαίσια των παραπάνω δυνατοτήτων, μπορεί να εγκριθεί η ανάληψη από μέρους του Δημοσίου της καταβολής του χρηματοδοτικού κόστους και η παροχή εγγύησης του Δημοσίου, σε περίπτωση που η χρηματοδότηση θα γίνει με μορφή δανεισμού. 

ΚΕΦΑΛΑΙΟΝ Β': ΑΥΘΑΙΡΕΤΕΣ ΚΑΤΑΣΚΕΥΕΣ.

ΑΡΘΡΟΝ-15. ΑΝΑΣΤΟΛΗ ΚΑΤΕΔΑΦΙΣΗΣ ΑΥΘΑΙΡΕΤΩΝ. 

      1. Αναστέλλεται η κατεδάφιση των αυθαιρέτων κτισμάτων που έχουν ανεγερθεί μέχρι 31-1-83 και που βρίσκονται σε περιοχές εντός ή εκτός σχεδίου πόλης ή εντός οικισμών που υπάρχουν πριν από το έτος 1923, αν οι ιδιοκτήτες τους υποβάλουν εμπρόθεσμα τις δηλώσεις που προβλέπονται από τις παρ.4 και 5 του άρθρου αυτού. "Για τα εκτός σχεδίου αυθαίρετα "η αναστολή ισχύει μέχρις ότου κριθεί η οριστική διατήρηση ή μη κάθε συγκεκριμένου αυθαιρέτου", σύμφωνα με την διάταξη του Αρθ-16 παρ.3. Στις περιπτώσεις αυτές εφαρμόζονται ανάλογα και οι διατάξεις των παρ.1 και 2 του Αρθ-16. Για τα εντός σχεδίου, ή εντός οικισμού προ του 1923 η αναστολή ισχύει μέχρις ότου κριθεί η οριστική διατήρηση ήμη κάθε συγκεκριμένου αυθαιρέτου".  

      Για αυθαίρετα, που έχουν ανεγερθεί κατά τη χρονική περίοδο από 10-12-81 μέχρι 31-1-83, η αναστολή από την κατεδάφιση που προβλέπει η παράγραφος αυτή ισχύει αποκλειστικά για αυθαίρετο κτίσμα που αποτελεί τη μοναδική και κύρια κατοικία του ιδιοκτήτη του μέσα στα όρια του νόμου. 

      " Επίσης αναστέλλεται η κατεδάφιση των κτισμάτων που ανεγείρονται με άδεια που εκδόθηκε μετά από έλεγχο της αρμόδιας πολεοδομικής αρχής και που μεταγενέστερα ανακαλείται για οποιονδήποτε λόγο, εκτός αν η ανάκληση οφείλεται σε υποβληθέντα αναληθή στοιχεία ή σε ανακριβείς αποτυπώσεις της υπάρχουσας πραγματικής κατάστασης. 

      Η αναστολή από την κατεδάφιση ισχύει μέχρις ότου κριθεί η οριστική διατήρηση ή όχι του κτίσματος, που γίνεται με απόφαση του νομάρχη, με σύμφωνη γνώμη του Συμβουλίου Χωροταξίας, Οικισμού και Περιβάλλοντος του νομού το οποίο λαμβάνει υποψη του και τις περιπτ.α,β και γ της παρ.1 του Αρθ-16 του νόμου αυτού. 

      Για τα αυθαίρετα αυτά έχουν εφαρμογή μόνο οι παρ.2 και 3 του παρόντος Αρθ-15 ".  

      2. Δεν υπάγονται στις διατάξεις της προηγούμενης παραγράφου και κατεδαφίζονται κατά τις ισχύουσες διατάξεις τα κτίσματα που βρίσκονται: 

α) σε κοινόχρηστους χώρους της πόλης (οδούς, πλατείες κλπ.), 

β) μέσα στη ζώνη ασφαλείας των διεθνών, εθνικών, επαρχιακών και δημοτικών ή κοινοτικών, οδών κατά το από 23-10-59 Διάταγμα "περί μέτρων τινών δια την ασφάλειαν της υπεραστικής συγκοινωνίας", όπως αυτό ισχύει σήμερα, 

γ) μέσα στον αιγιαλό και τη Ζώνη Παραλίας κατά το ΝΔ-393/74 "περί συμπληρώσεως των διατάξεων του ΑΝ-2344/40 "περί αιγιαλού και παραλίας", όπως τροποποιήθηκε, συμπληρώθηκε και ισχύει με μεταγενέστερες διατάξεις, 

δ) σε δημόσια κτήματα, 

ε) σε δασικές ή αναδασωτέες εκτάσεις, 

στ) σε αρχαιολογικούς χώρους και 

ζ) σε ρέματα. 

      3. Με απόφαση του Υπουργού Χωροταξίας, Οικισμού και Περιβάλλοντος, είναι δυνατό να εξαιρεθούν από την εφαρμογή της παρ.1 του άρθρου αυτού περιοχές ή κτίσματα για λόγους ασφαλείας ή που αποβαίνουν σε βάρος του πολιτιστικού ή φυσικού περιβάλλοντος, ή, προκειμένου περί περιοχών σχεδίων πόλεων ή οικισμών προ του έτους 1923, που αποβαίνουν υπέρμετρα σε βάρος της πόλης ή του οικισμού ή στοιχείου της πόλης ή του οικισμού που έχει ιδιάζουσα σημασία. Η απόφαση εκδίδεται μετά από γνώμη του οικείου Δημοτικού ή Κοινοτικού Συμβουλίου ή και χωρίς αυτή, αν περάσει άπρακτη η προθεσμία που τάσσει ο Υπουργός στο σχετικό έγγραφο, παραπομπής της υπόθεσης. Η προθεσμία αυτή δεν μπορεί να είναι μικρότερη από τον ένα μήνα. Η παραπάνω αρμοδιότητα του Υπουργού μπορεί να μεταβιβάζεται κατά περιοχές στον οικείο Νομάρχη με ΠΔ. που εκδίδεται με πρόταση του Υπουργού Χωροταξίας, Οικισμού και Περιβάλλοντος. 

      4. Μέσα σε ανατρεπτική προθεσμία 3 μηνών από την ισχύ του νόμου αυτού υποβάλλεται από τους κυρίους ή συγκυρίους της αυθαίρετης κατασκευής στην αρμόδια Πολεοδομική Αρχή, δήλωση σε έντυπο του ΝΔ-105/69 "περί ατομικής ευθύνης του δηλούντος ή βεβαιούντος εις διπλούν". Η δήλωση περιλαμβάνει, εκτός από τα ατομικά στοιχεία του δηλούντος, το αστυνομικό τμήμα της περιοχής μόνιμης διαμονής του και την οικονομική εφορία στην οποία υποβάλλει την δήλωση φορολογίας εισοδήματος, και τη γενική περιγραφή και τον τρόπο κατασκευής του κτίσματος και ότι αυτό δεν υπάγεται στις περιπτώσεις της παρ.2 του άρθρου αυτού. Η δήλωση είναι απαράδεκτη, αν δεν συνοδεύεται από φωτογραφίες όλων των όψεων του αυθαιρέτου, υπογεγραμμένες από το δηλούντα και απόδειξη Τράπεζας για καταβολή υπέρ του ΕΤΕΡΠΣ ποσού δραχμών δέκα χιλιάδων (10000) σύμφωνα με την περιπτ.α' της παρ.2 του Αρθ-18. 

      5. Συμπληρωματική υπεύθυνη δήλωση του ΝΔ-105/69 αρμόδιου τεχνικού, που έχει δικαίωμα υπογραφής ανάλογης μελέτης και που θα βεβαιώνει την ακρίβεια των στοιχείων που συντάσσονται από αυτόν και συνοδεύουν τη δήλωση, υποβάλλεται μέσα σε ανατρεπτική προθεσμία τριών μηνών που αρχίζει: α) για αυθαίρετα που βρίσκονται μέσα σε περιοχή επεκτάσεων του νόμου αυτού από τη δημοσίευση της απόφασης που προβλέπει η παρ.1 του Αρθ-3 του νόμου αυτού ότι για την περιοχή έχει κινηθεί η διαδικασία εκπόνησης του γενικού πολεοδομικού σχεδίου, β) για αυθαίρετα που βρίσκονται σε περιοχές ΖΟΕ του Αρθ-29 του νόμου αυτού από την δημοσίευση του ΠΔ καθορισμού των ορίων της ΖΟΕ κατά την παρ.1 του Αρθ-29 και γ) για τις υπόλοιπες εκτός σχεδίου πόλεως περιοχές από τη δημοσίευση ανακοίνωσης του πιο πάνω Υπουργού, ότι άρχισε η μελέτη καθορισμού των χρήσεων γης της περιοχής, δ) για αυθαίρετα που βρίσκονται σε περιοχές εγκεκριμένων σχεδίων πόλεων ή ορίων οικισμών προ του 1923 από τη λήξη της προθεσμίας της προηγουμένης παρ.4. 

      Η δήλωση αυτή είναι απαράδεκτη αν δεν συνοδεύεται και από απόδειξη Τράπεζας για καταβολή υπέρ του ΕΤΕΡΠΣ ποσού ίσου προς το 10% της αξίας του αυθαιρέτου, όπως η αξία αυτή αναφέρεται στη δήλωση με αφαίρεση των 10000 δρχ. που καταβλήθηκαν με την αρχική δήλωση, σύμφωνα με την περιπτ.β' της παρ.2 του Αρθ-18. 'Οπου στην παράγραφο αυτή προβλέπονται ανακοινώσεις, γίνονται με ανάλογη εφαρμογή της παρ.6 του Αρθ-12 του νόμου αυτού. Τα στοιχεία που πρέπει να συνοδεύουν τη δήλωση είναι: Τοπογραφικό διάγραμμα σε κλίμακα 1:200 ή 1:500 ή 1:1000 εφόσον πρόκειται για μεγάλες ιδιοκτησίες, με υπολογισμό κάλυψης και πραγματοποιηθέντα συντελεστή δόμησης, σχέδια κάτοψης και τομής, σε κλίμακα 1:100, σύντομη τεχνική έκθεση για τον τρόπο κατασκευής του αυθαιρέτου, τη χρήση του αυθαιρέτου, τον υπολογισμό της αξίας του και τα λοιπά στοιχεία σύμφωνα με όσα θα ορίσουν τα Διατάγματα της παρ.8 του Αρθ-18.

      6. Για όσους κατοικούν ή διαμένουν στο εξωτερικό η προθεσμία υποβολής δήλωσης της παρ.4 ορίζεται σε 4 μήνες και η προθεσμία της παρ.5 σε 6 μήνες. Με την δήλωση της παρ.4 γίνεται και διορισμός αντίκλητου που να κατοικεί στο νομό που βρίσκεται το αυθαίρετο. Οι δηλώσεις στην περίπτωση της παραγράφου αυτής μπορεί να κατατεθούν και στην οικεία Ελληνική Προξενική Αρχή. 

      7. Οι παραπάνω δηλώσεις δεν απαιτούνται για τα αυθαίρετα κτίσματα που ήδη έχουν δηλωθεί κατά τις διατάξεις του ΑΝ-410/68 "περί αυθαιρέτων οικοδομικών κατασκευών" ή του Ν-720/77 "περί εξαιρέσεως από της κατεδαφίσεως αυθαιρέτων κτισμάτων, επιβολής ειδικών τελών επί οικοδομικών εργασιών εκτελουμένων κατά τας διατάξεις του Αρθ-102 του ΝΔ-8/73 και του Αρθ-1 του ΑΝ-395/68 και ρυθμίσεως ετέρων πολεοδομικων θεμάτων" ή έχουν ανεγερθεί πριν από την ισχύ του ΒΔ/1-8-55 "περί Γενικού Οικοδομικού Κανονισμού του Κράτους". Για τις επιπλέον προσθήκες στα παραπάνω ακίνητα εφαρμόζονται οι διατάξεις του νόμου αυτού. 

      8. Οι προθεσμίες του άρθρου αυτού για την υποβολή των δηλώσεων μπορεί να παραταθούν μέχρι τρεις (3) μήνες με απόφαση του Υπουργού Χωροταξίας Οικισμού και Περιβάλλοντος. 

ΑΡΘΡΟΝ-16. ΕΝΤΑΞΗ ΑΥΘΑΙΡΕΤΩΝ ΣΕ ΠΟΛΕΟΔΟΜΙΚΑ ΣΧΕΔΙΑ. 

     1. Τα εκτός σχεδίου πόλεων ή οικισμών προ του 1923 αυθαίρετα κτίσματα της παρ.1 του Αρθ-15 που εντάσσονται σε πολεοδομικό σχεδιο και βρίσκονται σε δομήσιμους χώρους μπορεί να εξαιρούνται οριστικά της κατεδάφισης, έστω και αν αντιβαίνουν στους όρους και περιορισμούς δόμησης της περιοχής εφόσον ταυτόχρονα: 

      α) δεν παραβλάπτουν υπέρμετρα την πόλη ή τον οικισμό ή στοιχείο αυτών που έχει ιδιάζουσα σημασία, με σημαντική υπέρβαση του συντελεστή δόμησης και των ακάλυπτων χώρων ή με αύξηση του ύψους. 

      β) δεν παραβλάπτουν το άμεσο ή πλατύτερο περιβάλλον γενικά, ή με την ειδική χρήση που έχουν και 

      γ) δεν είναι επικίνδυνα από στατική απόψη. 

      2. Δεν περιλαμβάνονται στις διατάξεις της προηγουμένης παραγράφου και κατεδαφίζονται τα αυθαίρετα κτίσματα που αναφέρονται στην παρ.2 του Αρθ-15.

      "3. Η απόφαση για την εξαίρεση ή όχι από την κατεδάφιση εκδίδεται από το νομάρχη με σύμφωνη γνώμη της αρμόδιας πολεοδομικής υπηρεσίας. Με την παραπάνω απόφαση και με σύμφωνη γνώμη της ως άνω πολεοδομικής υπηρεσίας και μόνο για τα κτίρια, που εξαιρούνται από την κατεδάφιση, μπορεί να επιτρέπεται η αποπεράτωση του κτίσματος του οποίου έχει περατωθεί ο φέρων οργανισμός, αν συντρέχουν κοινωνικοί λόγοι και να επιβάλλονται στους ιδιοκτήτες πρόσθετοι όροι, που να αποβλέπουν στην προστασία του περιβάλλοντος, τη στατική επάρκεια του κτίσματος ή και την αποφυγή αρχιτεκτονικής δυσαρμονίας. Με απόφαση του Υπουργού Περιβάλλοντος, Χωροταξίας και Δημόσιων 'Εργων εξειδικεύονται οι κοινωνικοί λόγοι (στεγαστικές ανάγκες, οικονομική κατάσταση, αριθμός μελών οικογένειας κλπ.) και ρυθμίζονται ο τρόπος, οι προϋποθέσεις, η διαδικασία, τα δικαιολογητικά και κάθε άλλη αναγκαία λεπτομέρεια για την εφαρμογή του προηγούμενου εδαφίου". 

      4. Στις περιπτώσεις που εγκρίνεται η οριστική εξαίρεση από την κατεδάφιση κτισμάτων κειμένων εντός εγκεκριμένων ρυμοτομικών σχεδίων, ή εντός ορίων οικισμών πριν από το έτος 1923 που αντιβαίνουν στους όρους δόμησης της περιοχής και κατά το μέρος της υπέρβασης των όρων και περιορισμών αυτών επιβάλλεται το κάθε χρόνο επιβαλλόμενο πρόστιμο που αναφέρεται στην παρ.2 περιπτ.β του Αρθ-17 του νόμου αυτού εκτός από την ειδική εισφορά αυθαιρέτων. Στις περιπτώσεις αυτές το πρόστιμο οφείλεται από την έναρξη ισχύος του νόμου αυτού. Στις παραπάνω περιπτώσεις με την απόφαση της οριστικής εξαίρεσης το πρόστιμο διατήρησης μπορεί να μετατρέπεται σε πρόστιμο που καταβάλλεται εφάπαξ. Το ύψος του εφάπαξ αυτού προστίμου καθορίζεται με την πιο πάνω απόφαση ανάλογα με το ποσοστό υπέρβασης των όρων και περιορισμών δόμησης και δεν μπορεί να είναι μεγαλύτερο από το τριπλάσιο της ειδικής εισφοράς. 

      Με απόφαση του Υπουργού Χωροταξίας, Οικισμού και Περιβάλλοντος καθορίζονται η διαδικασία, οι προϋποθέσεις, τα κριτήρια μετατροπής του προστίμου διατήρησης σε πρόστιμο εφάπαξ, η κλιμάκωσή του και κάθε σχετική λεπτομέρεια. 

      5. Ειδικά τα αυθαίρετα κτίσματα ή κατασκευές που βρίσκονται εντός εγκεκριμένων ρυμοτομικών σχεδίων ή εντός ορίων οικισμών πριν από το 1923, που έχουν ανεγερθεί μέχρι τις 31-1-83 και που δεν έχουν δηλωθεί σύμφωνα με τις διατάξεις του Αρθ-15 του παρόντος νόμου, εάν δεν αντιβαίνουν στους όρους και περιορισμούς δόμησης της περιοχής που βρίσκονται, μπορεί να εξαιρούνται από την υποχρεωτική κατεδάφιση, επιφυλασσομένων των διατάξεων των παρ.2 και 3 του Αρθ-15. Η εξαίρεση από την κατεδάφιση γίνεται με απόφαση του νομάρχη με τη διαδικασία και "μετά από σύμφωνη γνώμη της αρμόδιας πολεοδομικής υπηρεσίας". 

      6. Σε περίπτωση που, σύμφωνα με τις πιο πάνω διατάξεις, κτίσμα δεν εξαιρείται από την κατεδάφιση δεν έχουν εφαρμογή οι διατάξεις των παρ.3, 4 και 7 του Αρθ-101 ΓΟΚ/73. Σε περίπτωση που κτίσμα εξαιρείται από την κατεδάφιση το μεν τμήμα που δεν αντιβαίνει στους περιορισμούς και όρους δόμησης της περιοχής θεωρείται νομίμως υφιστάμενο και έχουν εφαρμογή οι διατάξεις των παρ.5 και 6 του Αρθ-101 ΓΟΚ/73, ενώ για το τμήμα που αντιβαίνει έχουν εφαρμογή μόνον οι διατάξεις της παρ.5 του Αρθ-101 ΓΟΚ/73. 

      7. Οι παρ.1, 2 και 3 του άρθρου αυτού εφαρμόζονται ανάλογα και για τα αυθαίρετα κτίσματα της παρ.1 του Αρθ-15 που βρίσκονται σε εγκεκριμένα σχέδια πόλεων ή μέσα στα όρια οικισμών προ του 1923. 

      "8. Στις περιπτώσεις κτισμάτων για τα οποία έχουν υποβληθεί οι σχετικές δηλώσεις και τα δικαιολογητικά που αναφέρονται στο Αρθ-15 του νόμου αυτού, μπορεί να επιτρέπεται η εκτέλεση εργασιών επισκευής που αποβλέπουν στην υγιεινή, τη χρήση και τη συνήθη συντήρησή τους, ύστερα από τη χορήγηση σχετικής αδείας από την αρμόδια πολεοδομική υπηρεσία. Η παραπάνω άδεια μπορεί να χορηγείται σε εξαιρετικές περιπτώσεις και πριν από την έκδοση της απόφασης για την εξαίρεση ή όχι από την κατεδάφιση εφόσον οι εργασίες για τις οποίες ζητείται η εκτέλεσή τους δεν επαυξάνουν το κτίσμα σε ύψος ή επιφάνεια, δεν το ανακαινίζουν ριζικά ή δεν ενισχύουν ή αντικαθιστούν στοιχεία του φέροντος οργανισμού. Για την έκδοση των αδειών αυτών υποβάλλονται στις αρμόδιες πολεοδομικές υπηρεσίες δικαιολογητικά που καθορίζονται με απόφαση του Υπουργού Χωροταξίας, Οικισμού και Περιβάλλοντος ". 

ΑΡΘΡΟΝ-17.  ΝΕΑ ΑΥΘΑΙΡΕΤΑ

1. Τα αυθαίρετα κτίσματα ή κατασκευές εν γένει που ανεγείρονται μετά την 31-1-83 εντός ή εκτός εγκεκριμένων σχεδίων πόλεων ή οικισμών που υπάρχουν πριν από το έτος 1923 καθώς και όσα δεν εξαιρούνται σύμφωνα με το Αρθ-15 του νόμου αυτού κατεδαφίζονται υποχρεωτικά από τους κυρίους ή συγκυρίους τους, έστω και αν έχει αποπερατωθεί η κατασκευή ή αν το κτίσμα κατοικείται ή χρησιμοποιείται με οποιονδήποτε τρόπο. 

2. Εκτός από την κατεδάφιση επιβάλλεται: 

α) πρόστιμο ανέγερσης αυθαιρέτου. 

β) πρόστιμο διατήρησης αυθαιρέτου. 

"Τα πρόστιμα της παραγράφου αυτής, καθώς και οι λοιπές συνέπειες των επόμενων παραγράφων, δεν εφαρμόζονται σε κτίσματα ή κατασκευές, οι οποίες ανεγείρονται με οικοδομικές άδειες, που εκδίδονται, σύμφωνα με διατάξεις, οι οποίες κρίνονται αντισυνταγματικές με δικαστικές αποφάσεις και για το λόγο αυτόν ακυρώνονται". 

3. Το κατά την περιπτ.(α) της προηγούμενης παραγράφου πρόστιμο επιβάλλεται εφάπαξ. 

Το πρόστιμο της περιπτ.β της αυτής παρ.2 επιβάλλεται και οφείλεται καθ' όλο το χρόνο που υπάρχει το αυθαίρετο από την ανέγερσή του μέχρι την κατεδάφισή του. 

"Το πρόστιμο αυτό, για μεν το πρώτο έτος κατά το οποίο λαμβάνει γνώση η αρμόδια πολεοδομική υπηρεσία για την ύπαρξη αυθαιρέτου, καθώς και για τα τυχόν προηγούμενα έτη ύπαρξής του, υπολογίζεται και βεβαιώνεται με βάση την αξία του αυθαιρέτου, "όπως αυτή προσδιορίζεται με την απόφαση που προβλέπεται στην παρ.6", ενώ για καθένα από τα επόμενα έτη επαναβεβαιώνεται, αφού αναπροσδιοριστεί με προσαύξηση του προστίμου του εκάστοτε προηγούμενου έτους κατά 20%. Το ποσοστό της προσαύξησης αυτής μπορεί να μεταβάλλεται ανά διετία με απόφαση του Υπουργού Περιβάλλοντος, Χωροταξίας και Δημόσιων 'Εργων. "Δεν μπορεί όμως σε καμία περίπτωση να ορισθεί μικρότερο του 2%". 

4. Υπόχρεοι για την καταβολή των προστίμων είναι οι κύριοι ή συγκύριοι του αυθαιρέτου που ευθύνονται ο καθένας για την καταβολή ολόκληρου του προστίμου. Σε περίπτωση εκτέλεσης εργασιών με το σύστημα της οικοδόμησης "επί αντιπαροχής" τα πρόστιμα επιβάλλονται σε βάρος των "επί αντιπαροχή" κατασκευαστών που ευθύνεται ο καθένας για την καταβολή ολόκληρου του προστίμου. 

" Σε περίπτωση εκτέλεσης εργασιών από νομέα, κάτοχο, ή επικαρπωτή, τα πρόστιμα επιβάλλονται σε όλους και ο καθένας είναι υπεύθυνος για την καταβολή ολόκληρου του προστίμου". 

5. Η αρμόδια πολεοδομική αρχή μπορεί και αυτεπάγγελτα να προβαίνει στην κατεδάφιση του αυθαιρέτου. Στην περίπτωση αυτή τα έξοδα κατεδάφισης που μπορεί να προσδιορίζονται και κατ' αποκοπή με απόφαση του Υπουργού Χωροταξίας, Οικισμού και Περιβάλλοντος, καταλογίζονται σε βάρος των κατά την προηγούμενη παράγραφο υποχρέων. 

"6. Με κοινή απόφαση των Υπουργών Περιβάλλοντος, Χωροταξίας και Δημόσιων Έργων και Οικονομίας και Οικονομικών ορίζεται για τα αυθαίρετα που ανεγείρονται μετά την έναρξη ισχύος της παρούσας διάταξης ο τρόπος και η διαδικασία εκτίμησης της αξίας του αυθαιρέτου με βάση:

α) το εμβαδόν, 

β) τη χρήση, 

γ) το είδος της κατασκευής και 

δ) την τιμή ζώνης των ακινήτων της περιοχής ή άλλη βάση, εφόσον στην περιοχή δεν έχει καθοριστεί τιμή ζώνης. 

Με την ίδια απόφαση ορίζεταιτο ύψος των προστίμων, ο τρόπος βεβαίωσής τους από την πολεοδομική υπηρεσία, ο τρόπος ταμειακής βεβαίωσης τους που μπορεί να γίνεται σε δόσεις και μηχανογραφικά, η είσπραξη τους, η απόδοση τους στο ΕΤΕΡΠΣ, τα θέματα αναπροσαρμογής της αξίας και κάθε άλλο σχετικό θέμα. Η βεβαίωση του προστίμου διατήρησης μπορεί να γίνεται μία φορά και η βεβαίωση να ισχύει μέχρις ότου προσκομισθεί βεβαίωση κατεδάφισης ή νομιμοποίησης του αυθαιρέτου. Με όμοια απόφαση καθορίζονται ο τρόπος και η διαδικασία εκτίμησης της αξίας των αυθαιρέτων που έχουν ανεγερθεί μέχρι την έναρξη ισχύος της παρούσας διάταξης, με βάση το εμβαδόν, τη χρήση και το είδος κατασκευής, καθώς και τα θέματα του προηγούμενου εδαφίου, όσον αφορά τα αυθαίρετα αυτά". 

(Σ.Σ Η παρ.6 τίθεται ως αντικατεστάθη με την παρ.2 

Αρθ-9   του Ν-3212/03 ΦΕΚ-308/Α/31-12-03,

και σύμφωνα με την Εγκ-4490/29-1-04 Εγκ-5/04   διευκρινίσεις

σχετικά με την εφαρμογή των διατάξεων του Ν-3212/03, 

αναφέρει, με τις παρ.1 και παρ.2 του Αρθ-9 του ν-3212/03 

τροποποιούνται οι σχετικές διατάξεις του Αρθ-17 του Ν-1337/83, 

που αφορούν στον προσδιορισμό της αξίας του αυθαιρέτου, προκειμένου 

να προσδιοριστεί το πρόστιμο ανέγερσης και διατήρησης, και προβλέπεται 

να ρυθμίζεται με κοινή απόφαση των Υπουργών ΠΕΧΩΔΕ και Οικονομίας 

και Οικονομικών ο τρόπος υπολογισμού των προστίμων για τα νέα και 

τα παλαιά αυθαίρετα. 

Για τα νέα αυθαίρετα που κατασκευάζονται μετά την 31-12-03, 

ο προσδιορισμός της αξίας του αυθαιρέτου θα γίνεται με βάση το εμβαδόν, 

τη χρήση, το είδος της κατασκευής και ισχύουσα τιμή ζώνης της περιοχής, 

με συνέπεια τα πρόστιμα για τα νέα αυθαίρετα, όπως θα καθορισθούν με

κοινή υπουργική απόφαση, να είναι σε πολύ υψηλότερα επίπεδα από τα 

ισχύοντα, έτσι ώστε, να αποτρέπεται η δημιουργία νέων αυθαιρέτων ή να

επιτυγχάνεται η εκούσια κατεδάφιση του από τον ιδιοκτήτη.

Βλέπε Αποφ-9732/27-2-04 ΦΕΚ-468/Β/5-3-04  

Καθορισμός των προστίμων, ανέγερσης και διατήρησης 

των αυθαίρετων κατασκευών) 

7. Με ΠΔ., που εκδίδεται με πρόταση του Υπουργού Χωροταξίας, Οικισμού και Περιβάλλοντος, καθορίζονται οι όροι, αι προϋποθέσεις η διαδικασία διαπίστωσης και ο χαρακτηρισμός του αυθαιρέτου, ο τρόπος κατεδάφισης, η διαδικασία εκκένωσης του αυθαιρέτου, η τύχη των υλικών, των παραρτημάτων, των κινητών πραγμάτων που υπάρχουν μέσα στο αυθαίρετο για τα οποία δεν δημιουργείται καμία ευθύνη του Δημοσίου, των οργάνων ή των οποιωνδήποτε προστιθέντων προσώπων, καθώς και κάθε άλλη λεπτομέρεια για την εφαρμογή του άρθρου αυτού. 

"8. Οι ιδιοκτήτες ή εντολείς κατασκευής αυθαιρέτων και οι εργολάβοι κατασκευής του τιμωρούνται με ποινή φυλάκισης τουλάχιστον έξι (6) μηνών και με χρηματική ποινή από πέντε χιλιάδες (5000) ευρώ μέχρι πενήντα χιλιάδες (50000) ευρώ, ανάλογα με την αξία του αυθαίρετου έργου και το βαθμό υποβάθμισης του φυσικού ή πολιτιστικού περιβάλλοντος. Με την ίδια ποινή τιμωρούνται και οι μηχανικοί που εκπόνησαν τις μελέτες ή έχουν την επίβλεψη του έργου, αν διαπιστωθεί ότι οι μελέτες δεν εκπονήθηκαν σύμφωνα με τις διατάξεις που διέπουν την εκπόνηση τους ή σύμφωνα με τα εγκεκριμένα στοιχεία του τοπογραφικού διαγράμματος και του διαγράμματος κάλυψης ή αν διαπιστωθεί ότι οι εργασίες δόμησης δεν εκτελέστηκαν σύμφωνα με τις μελέτες που υποβλήθηκαν ή σύμφωνα με τα εγκεκριμένα στοιχεία του τοπογραφικού διαγράμματος και του διαγράμματος κάλυψης. Αν η πιο πάνω πράξη έχει γίνει από αμέλεια, τιμωρούνται με ποινή φυλάκισης μέχρι ένα (1) έτος και με χρηματική ποινή από δύο χιλιάδες (2000) ευρώ μέχρι δέκα χιλιάδες (10000) ευρώ. Για απλές υπερβάσεις άδειας κατασκευής μπορεί να επιβληθεί ποινή μειωμένη. 

Για την εκτέλεση εργασιών δόμησης, χωρίς οικοδομική άδεια ή κατά παράβαση αυτής, στα ρέματα, στους βιότοπους, σε παραλιακά δημόσια κτήματα, στους αρχαιολογικούς χώρους και σε δάση και αναδασωτέες εκτάσεις εκτός από την κατά τις προηγούμενες παραγράφους επιβολή των προστίμων και της κατεδάφισης των αυθαιρέτων, τα πρόσωπα του πρώτου και του εδαφ.β της παραγράφου αυτής τιμωρούνται με φυλάκιση τουλάχιστον δύο (2) ετών και με χρηματική ποινή από δέκα χιλιάδες (10000) ευρώ μέχρι εκατό χιλιάδες (100000) ευρώ. Μετατροπή της ποινής της φυλάκισης σε χρηματική, καθώς και αναστολή της εκτέλεσης της δεν επιτρέπεται. Η άσκηση της έφεσης δεν αναστέλλει την εκτέλεση της απόφασης. Ειδικότερα η πιο πάνω ευθύνη καταλογίζεται με τις ακόλουθες διακρίσεις: 

α) Στον κύριο, στο νομέα ή επικαρπωτή του ακινήτου. Σε περίπτωση ανέγερσης κτιρίου με το σύστημα της αντιπαροχής, υπεύθυνο πρόσωπο για την εφαρμογή των διατάξεων του νόμου αυτού είναι ο κατασκευαστής. 

β) Στο γενικό εργολάβο του έργου ή στους ειδικούς εργολάβους που εκτελούν τις διάφορες εργασίες, εφόσον δεν εφαρμόζουν τις σχετικές μελέτες που έχουν εγκριθεί ή υποβληθεί ή δεν ακολουθούν τις γραπτές οδηγίες του επιβλέποντα μηχανικού ή εκτελούν εργασίες χωρίς να υπάρχουν άδειες ή οι απαιτούμενες μελέτες. 

γ) Στους μηχανικούς ή τεχνικούς που αναλαμβάνουν την εκπόνηση μελέτης που απαιτείται για την έκδοση της άδειας, εφόσον περιέχονται σε αυτή στοιχεία ή σχέδια απεικόνισης της υπάρχουσας κατάστασης που παραπλανούν την αρμόδια για τη χορήγηση αδειών πολεοδομική υπηρεσία ή εφόσον αυτή δε συντάχθηκε σύμφωνα με τις διατάξεις που διέπουν την εκπόνηση της ή εφόσον η μελέτη είναι αντίθετη με τα εγκεκριμένα στοιχεία του τοπογραφικού διαγράμματος και του διαγράμματος κάλυψης. 

δ) Στους μηχανικούς ή τεχνικούς που αναλαμβάνουν την επίβλεψη των εργασιών, εφόσον δεν εφαρμόζουν τις σχετικές μελέτες που έχουν εγκριθεί ή έχουν υποβληθεί στις αρμόδιες υπηρεσίες ή εφόσον αναλαμβάνουν την επίβλεψη τους χωρίς να υπάρχουν οι απαραίτητες άδειες και οι απαιτούμενες μελέτες. Η ευθύνη του επιβλέποντα υπάρχει για όλο το χρονικό διάστημα της ανέγερσης του κτιρίου μέχρι τον τελικό έλεγχο από την αρμόδια πολεοδομική υπηρεσία, εφόσον δεν υποβλήθηκε στην αρμόδια πολεοδομική υπηρεσία ανάκληση της δήλωσης επίβλεψης.

9. α) Στους μηχανικούς και εργολάβους του εδαφ.α και εδαφ.β της προηγούμενης παραγράφου ανεξάρτητα από την ποινική τους δίωξη: 

αα) Επιβάλλεται προσωρινή ή οριστική αφαίρεση της άδειας άσκησης του επαγγέλματός τους από την αρμόδια διοικητική αρχή. Η πράξη της αρχής για την προσωρινή ή οριστική αφαίρεση εκδίδεται μέσα σε προθεσμία οκτώ μηνών από την ημερομηνία γνωστοποίησης σε αυτήν της παράβασης εκ μέρους της υπηρεσίας που τη διαπίστωσε. Αν υπερβούν την προθεσμία τα υπεύθυνα για την προσωρινή ή οριστική αφαίρεση της άδειας πρόσωπα της διοικητικής αρχής τιμωρούνται σύμφωνα με το Αρθ-259 του Ποινικού Κώδικα. 

ββ) Με απόφαση του Υπουργού Περιβάλλοντος, Χωροταξίας και Δημόσιων Έργων, που εκδίδεται ύστερα από πρόταση του προϊσταμένου της υπηρεσίας ή του ΣΕΕΔΔ που διενήργησε τον έλεγχο, απαγορεύεται έως τρία έτη, ανάλογα με τη βαρύτητα της παράβασης, η υποβολή σχετικής δήλωσης και η εκπόνηση μελέτης ή η επίβλεψη εργασιών δόμησης και ο μηχανικός ή ο εργολάβος διαγράφεται για το ίδιο χρονικό διάστημα από το Μητρώο Μελετητών που προβλέπεται στο Αρθ-4 του Ν-3164/03 (ΦΕΚ-176/Α/03) ή από τα Μητρώα που προβλέπονται στα Αρθ-16 και Αρθ-17 του Ν-1418/84 (ΦΕΚ-23/Α/84). Σε περίπτωση υποτροπής, καθώς και στις περιπτώσεις που αναφέρονται στο εδαφ.ε της προηγούμενης παραγράφου η απαγόρευση μπορεί να επιβληθεί για χρονικό διάστημα έως έξι έτη. Η απόφαση αυτή κοινοποιείται σε όλες τις Πολεοδομικές Υπηρεσίες. 

γγ) Ύστερα από εισήγηση του προϊσταμένου της πολεοδομικής υπηρεσίας ή του ΣΕΕΔΔ, που διενήργησε τον έλεγχο, επιβάλλεται, με απόφαση του Γενικού Γραμματέα Περιφέρειας, πρόστιμο ύψους δέκα χιλιάδων (10000) μέχρι εκατόν πενήντα χιλιάδων (150000) ευρώ, ανάλογα με τη βαρύτητα της παράβασης. Οι πράξεις επιβολής προστίμου κοινοποιούνται και στο Υπουργείο Περιβάλλοντος, Χωροταξίας και Δημόσιων Έργων. 

β) Αν κατά τους ελέγχους που διενεργούνται από το ΣΕΕΔΔ διαπιστωθεί η ανέγερση αυθαιρέτου χωρίς άδεια, κοινοποιείται σχετική πράξη στο Υπουργείο Περιβάλλοντος, Χωροταξίας και Δημόσιων Έργων και με κοινή απόφαση των Υπουργών Περιβάλλοντος, Χωροταξίας και Δημόσιων Έργων και Εσωτερικών, Δημόσιας Διοίκησης και Αποκέντρωσης μπορεί να παρακρατείται από τους κεντρικούς αυτοτελείς πόρους του ΟΤΑ α ή β βαθμού, στον οποίο υπάγεται η πολεοδομική υπηρεσία του αυθαιρέτου, ποσό ίσο με το τριπλάσιο του προστίμου ανέγερσης. Με κοινή απόφαση των Υπουργών Περιβάλλοντος, Χωροταξίας και Δημόσιων Έργων, Οικονομίας και Οικονομικών και Εσωτερικών, Δημόσιας Διοίκησης και Αποκέντρωσης καθορίζεται η διαδικασία και ο τρόπος παρακράτησης και κάθε σχετικό θέμα για την εφαρμογή της διάταξης του προηγούμενου εδαφίου". 

 10. Πριν από την κατεδάφιση των κατεδαφιστέων αυθαιρέτων του άρθρου αυτού δεν επιτρέπεται: α) η μεταβίβαση τους ή η σύσταση εμπράγματων δικαιωμάτων σ' αυτά ή στο οικόπεδο, πάνω στο οποίο κατασκευάστηκαν. Κάθε μεταβίβαση που γίνεται κατά παράβαση των ανωτέρω θεωρείται αυτοδίκαια και εξαρχής άκυρη, β) η σύνδεσή τους με τα δίκτυα παροχής ηλεκτρικού ρεύματος, ύδρευσης, αποχέτευσης και τηλεπικοινωνιών. 

11. Ειδικά για την περίπτωση αυθαιρέτων που υπάγονται στις διατάξεις του Αρθ-15 του νόμου αυτού, αλλά έχουν ανεγερθεί μετά την 10η Δεκεμβρίου 1981 επιβάλλεται και το πρόστιμο της παρ.2 περιπτ.β του άρθρου αυτού επιπλέον από την ειδική εισφορά αυθαιρέτων του Αρθ-18. Το πρόστιμο στην περίπτωση αυτή υπολογίζεται μέχρι την κρίση για το συγκεκριμένο αυθαίρετο, σύμφωνα με την παρ.3 του Αρθ-16 για τα εντασσόμενα σε πολεοδομικά σχέδια ή μέχρι την οριστική κρίση τους κατά το Αρθ-15, παρ.1 για τα λοιπά. Το πρόστιμο αυτό είναι ανεξάρτητο από την ειδική εισφορά αυθαιρέτων και τις καταβολές που γίνονται κατά την υποβολή των δηλώσεων. 

12. Σε κάθε δικαιοπραξία, που συντάσσεται μετά την έναρξη ισχύος του παρόντος νόμου και έχει ως αντικείμενο μεταβίβαση κτίσματος, αναφέρεται στο πωλητήριο συμβόλαιο ο αριθμός της άδειας οικοδόμησης του κτίσματος αυτού και επισυνάπτεται κυρωμένο αντίγραφό τους, εφόσον το κτίσμα οικοδομήθηκε μετά την έναρξη ισχύος του παρόντος νόμου. 

Αν το μεταβιβαζόμενο κτίσμα έχει ανεγερθεί πριν από την έναρξη ισχύος του νόμου, επισυνάπτεται υπεύθυνη δήλωση των δικαιοπρακτούντων που συντάσσεται κατά το ΝΔ-105/69 " περί ατομικής ευθύνης του δηλούντος ή βεβαιούντος " ότι το μεταβιβαζόμενο έχει ανεγερθεί πριν από την έναρξη ισχύος του νόμου αυτού. 

Εάν οι δικαιοπρακτούντες δηλώνουν ή βεβαιώνουν εν γνώσει τους ψευδή γεγονότα ως προς τα ανωτέρω, τιμωρούνται με την ποινή του Αρθ-2 του ΝΔ-105/69. 

"Οι συμβολαιογράφοι που συντάσσουν συμβόλαια, κατά παράβαση των διατάξεων της παραγράφου αυτής, οι δικαιοπρακτούντες, οι μεσίτες που μεσολαβούν, οι υποθηκοφύλακες που μεταγράφουν, οι δικηγόροι που παρίστανται σε τέτοια συμβόλαια, τιμωρούνται με τις ποινές του πρώτου εδαφίου της παρ.8 του παρόντος άρθρου ή με τις ποινές του δευτέρου εδαφίου εάν η πράξη τελέστηκε από αμέλεια. Σε κάθε συμβόλαιο μεταβίβασης ακινήτου με κτίσματα ή άλλες εγκαταστάσεις επισυνάπτεται υπεύθυνη δήλωση των δικαιοπρακτούντων σύμφωνα με το Ν-1599/86, ότι το μεταβιβαζόμενο ακίνητο δεν βρίσκεται σε ρέμμα, σε αιγιαλό, σε ζώνη παραλίας, σε βιότοπο, σε δημόσιο κτήμα και σε αρχαιολογικό χώρο. Εάν από τη δήλωση προκύπτει ότι το μεταβιβαζόμενο ακίνητο βρίσκεται στις ανωτέρω περιοχές, απαγορεύεται η σύνταξη του σχετικού συμβολαίου. Οι συμβολαιογράφοι που συντάσσουν συμβόλαια κατά παράβαση της διάταξης αυτής, οι δικαιοπρακτούντες, οι μεσίτες που μεσολαβούν, οι δικηγόροι που παρίστανται σε τέτοια συμβόλαια και οι υποθηκοφύλακες που μεταγράφουν αυτά τιμωρούνται με τις ποινές που αναφέρονται στην παρ.8, όπως συμπληρώθηκε". 

"Με ΠΔ. που εκδίδεται με πρόταση του Υπουργού Χωροταξίας, Οικισμού και Περιβάλλοντος, καθορίζονται, ο τρόπος και η διαδικασία έκδοσης οικοδομικών αδειών και ελέγχου των ανεγειρομένων οικοδομών, οι υποχρεώσεις του επιβλέποντος και του μελετητή καθώς και όσων συμπράττουν στην εκτέλεση του έργου. Με απόφαση του Υπουργού Χωροταξίας, Οικισμού και Περιβάλλοντος που δημοσιεύθηκε στην Εφημερίδα της Κυβερνήσεως καθορίζονται οι προδιαγραφές για την σύνταξη των μελετών, τα απαραίτητα σχέδια κλπ. για την έκδοση οικοδομικών αδειών". 

"13. Κάθε φορά που κατά την εκτέλεση οικοδομικών εργασιών διαπιστώνεται ότι δεν έχει τοποθετηθεί στο εργοτάξιο η πινακίδα, που προβλέπεται από την παρ.1 του Αρθ-7 του από ΠΔ/3-9-83 (ΦΕΚ-394/Δ), επιβάλλεται πρόστιμο στον ιδιοκτήτη 20000 δρχ. που εισπράττεται και αποδίδεται στο Ειδικό Ταμείο Εφαρμογής Ρυθμιστικών και Πολεοδομικών Σχεδίων (ΕΤΕΡΠΣ) ή στο δήμο εφόσον ασκεί αρμοδιότητες πολεοδομικών εφαρμογών, σύμφωνα με τις διατάξεις του Αρθ-61 του Ν-947/79 (ΦΕΚ-169/Α). Με απόφαση των Υπουργών Οικονομικών και Περιβάλλοντος, Χωροταξίας και Δημόσιων 'Εργων δύναται να αναπροσαρμόζεται το πρόστιμο των 20000 δρχ. Με ανάλογη απόφαση καθορίζεται επίσης η διαδικασία και ο τρόπος επιβολής είσπραξης και απόδοσης του προστίμου και κάθε αναγκαία λεπτομέρεια". 

"14. Τα τρία τελευταία εδάφια της παρ.1 του Αρθ-15 , όπως προστέθηκαν με την παρ.7 του Αρθ-8 του Ν-1512/85 (ΦΕΚ-4/Α/85), εφαρμόζονται και για τα αυθαίρετα του παρόντος άρθρου".

"15. Τα έσοδα από την επιβολή προστίμων σε αυθαίρετα που αποδίδονται στους δήμους, σύμφωνα με την παρ.6 του Αρθ-12 του Ν-1647/86 ή στις νομαρχιακές αυτοδιοικήσεις σύμφωνα με την παρ.1 του Αρθ-16 του Ν-2946/01, διατίθενται αποκλειστικά για την κατεδάφιση αυθαιρέτων, την εφαρμογή των σχεδίων πόλης και την ανάπλαση περιοχών". 

ΑΡΘΡΟΝ-18:ΕΙΔΙΚΗ ΕΙΣΦΟΡΑ ΑΥΘΑΙΡΕΤΟΥ. 

      1. Για τα αυθαίρετα κτίσματα ή κατασκευές που έχουν κατασκευασθεί πριν από την 31-1-1983 και για τα οποία θα υποβληθούν εμπρόθεσμα οι δηλώσεις του Αρθ-15, επιβάλλεται ειδική εισφορά αυθαιρέτου που δε μπορεί να είναι μικρότερη του ενός δεκάτου ή μεγαλύτερη του πενταπλάσιου της συμβατικής αξίας του κτίσματος κατά το χρόνο υποβολής της δηλώσεως και κλιμακώνεται ανάλογα με τη χρήση, το μέγεθος, την ποιότητα κατασκευής και την εκμετάλλευση του κτίσματος την κατάσταση του ιδιοκτήτη του αυθαιρέτου κτίσματος από πλευράς ιδιόκτητων κτιρίων, κατά τα ειδικότερα με το ΠΔ. της παρ.8 του άρθρου αυτού. 

      2. Η ειδική εισφορά καταβάλλεται κατά τα ακόλουθα μέρη: 

      "α. Ποσό ευρώ είκοσι εννέα (29) ανεξάρτητα από το μέγεθος του αυθαιρέτου, καταβάλλεται με τη δήλωση της παρ.4 του Αρθ-15 του νόμου αυτού".

      (Σ.Σ Η παρ.2α τίθεται ως αντικατεστάθη με το Αρθ-3 της

      Αποφ-ΓΔΔ/1801/01 ΦΕΚ-1587/Β/30-11-01 και η ισχύς άρχεται

      απο 1-1-02)

      (ΠΡΟΣΟΧΗ δεν ισχύει απο 1-1-02

      α.  ποσό δραχμών δέκα χιλιάδων (10.000) ανεξάρτητα από το

      μέγεθος του αυθαιρέτου, καταβάλλεται με τη δήλωση της παρ.4

      του Αρθ-15 του Νόμου αυτού) 

      β. συμπληρωματικό ποσό για την κάλυψη του 10% της αξίας του αυθαιρέτου,όπως η αξία αυτή προκύπτει από τη δήλωση της παρ.5 του παραπάνω Αρθ-15, καταβάλλεται με τη δήλωση αυτή. 

      Η αρμόδια πολεοδομική υπηρεσία ελέγχει οποτεδήποτε την ακρίβεια των στοιχείων των υπευθύνων δηλώσεων. Σε περίπτωση διαφοράς στο εμβαδόν μεγαλύτερης του 5% η υπόθεση παραπέμπεται οπωσδήποτε στον Εισαγγελέα για ψευδή δήλωση, οι δε επιπλέον κατασκευές δεν υπάγονται στις διατάξεις της παρ.1 του Αρθ-15 και κατεδαφίζονται οπωσδήποτε. 

      γ. Το υπόλοιπο της ειδικής εισφοράς βεβαιώνεται στο αρμόδιο Δημόσιο Ταμείο, εισπράτεται σαν δημόσιο έσοδο και αποδίδεται ολόκληρο στο ΕΤΕΡΠΣ. 

      3. Η ειδική εισφορά επιβάλλεται κατά τις εξής διακρίσεις: 

      α. αυθαίρετα που βρίσκονται σε περιοχές επεκτάσεων σχεδίου πόλης του Νόμου αυτού και εξαιρούνται οριστικά της κατεδάφισης κατά το Αρθ-15. Για τα αυθαίρετα αυτά καταβάλλονται και τα τρία μέρη της εισφοράς (α,β και γ) όπως ορίζονται στην παρ.2 του άρθρου αυτού. 

      β. αυθαίρετα που βρίσκονται σε περιοχές επεκτάσεων σχεδίου πόλης του νόμου αυτού αλλά δεν εξαιρούνται της κατεδάφισης. Για τα αυθαίρετα αυτά καταβάλλονται από την ειδική εισφορά μόνο τα μέρη (α) και (β) της παρ.2 του άρθρου αυτού. 

      γ. αυθαίρετα τα οποία παραμένουν εκτός σχεδίου. Για τα αυθαίρετα αυτά καταβάλλονται από την ειδική εισφορά μόνο τα μέτρα (α) και (β) της παρ.2 μέχρι την οριστική τους ρύθμιση. 

      δ. αυθαίρετα τα οποία βρίσκονται εντός σχεδίου ή εντός ορίων οικισμών προ του 1923 και τα οποία εξαιρούνται οριστικά της κατεδάφισης κατά την παρ.5 του Αρθ-16. Για τα αυθαίρετα αυτά καταβάλλονται και τα τρια μέρη της εισφοράς α,β και γ, όπως ορίζονται στην παρ.2 του άρθρου αυτού. 

      ε. αυθαίρετα, τα οποία βρίσκονται εντός σχεδίου ή εντός ορίων οικισμών πριν από το έτος 1923, αλλά δεν εξαιρούνται της κατεδάφισης. Για τα αυθαίρετα αυτά καταβάλλονται από την ειδική εισφορά μόνον τα μέρη α και β της παρ.2. 

      4. Αυθαίρετα για την εφαρμογή των άρθρων του κεφαλαίου Β' του νόμου αυτού νοούνται όσα εμπίπτουν στην παρ.2 του Αρθ-118 του ΝΔ-8/73 " περί ΓΟΚ " όπως ισχύει και η ειδική εισφορά επιβάλλεται στους υποχρέους όπως προσδιορίζεται στο Αρθ-120 του ίδιου ΝΔ-8/73. 

      5. Ειδική εισφορά δεν οφείλεται εφόσον το κτίσμα έχει εξαιρεθεί νόμιμα από την κατεδάφιση, βάσει άλλων διατάξεων και έχει γενικά εκπληρώσει τις υποχρεώσεις του για την εξαίρεση αυτή. 

      6. Η ειδική εισφορά επιβάλλεται εκτός από την εισφορά σε χρήμα που προβλέπεται από το Αρθ-9 του Νόμου αυτού. 

      7. Για τα αυθαίρετα του Αρθ-15, για τα οποία δεν έχουν υποβληθεί εμπρόθεσμα οι σχετικές δηλώσεις, εκτός από την κατεδάφισή τους επιβάλλεται ως διοικητική ποινή το διπλάσιο του συνολικού ποσού της ειδική εισφοράς που αντιστοιχεί σ' αυτό. Ο διπλασιασμός εφαρμόζεται για ολόκληρο το αυθαίρετο έστω και αν μόνο μέρος των εργασιών έχει γίνει πριν από την 31-1-1983. Αν ο ιδιοκτήτης του αυθαιρέτου το κατεδαφίσει οικειοθελώς, η εισφορά στην περίπτωση αυτή περιορίζεται στο απλούν. " Η πιό πάνω εισφορά είναι απαιτητή από τη λήξη της προθεσίας υποβολής της δηλώσεως και εισπράττεται με τις διατάξεις περί εισπράξεως δημοσίων εσόδων ". Σε περίπτωση μεταβιβάσεως του αυθαιρέτου λόγω πωλήσεως, δωρεάς ή κληρονομιάς, οφείλεται η πιο πάνω εισφορά και καταβάλλεται από τον αγοραστή, τον δωρολήπτη ή τον αποδεχόμενο την κληρονομιά. 

      (Σ.Σ. Τα "..." τίθενται ως αντικατεστάθησαν με το Αρθ-34 του 

        Ν-1577/85 (ΦΕΚ-210/Α/18-12-85). 

      (Σ.Σ βλέπε ΠΔ/3-9-83 ΦΕΚ-393/Δ/8-9-83 "Τρόπος και διαδικασία 

      εκτίμησης της αξίας των αυθαιρέτων κατασκευών και καθορισμός

      του ύψους των προστίμων αυτών" και Εγκ-40/99 αρθ-8 

      ΠΔ/3-9-83 ΦΕΚ-393/Δ/8-9-83 Προσδιορισμός της Ειδικής

      Εισφοράς Αυθαιρέτου και σχετικές διαδικασίες)

      8. Με ΠΔ/γματα που εκδίδονται μία φορά με πρόταση των Υπουργών Οικονομικών και Χωροταξίας, Οικισμού και Περιβάλλοντος, καθορίζεται η κλιμάκωση των ποσοστών της ειδικής εισφοράς, ο τρόπος και η διαδικασία εκτίμησης της αξίας του κτίσματος, ο τρόπος βεβαίωσης και είσπραξης της εισφοράς, ο τρόπος ελέγχου των σχετικών δηλώσεων, τα της κατεδάφισης αυτών που κρίνονται ως κατεδαφιστέα και του καταλογισμού των εξόδων για τα οποία μπορεί να προβλέπεται ο κατ' αποκοπή προσδιορισμός τους με απόφαση του Υπουργού Χωροταξίας Οικισμού και Περιβάλλοντος, ο τρόπος και η διαδικασία χαρακτηρισμού των αυθαιρέτων που δεν θα δηλωθούν, τα της συγκρότησης και λειτουργίας της επιτροπής της παρ.3 του Αρθ-16, τα των τυχόν ενστάσεων και της εκδίκασής τους και κάθε σχετική λεπτομέρεια. Με ΠΔ/γμα, που εκδίδεται μία φορά με πρόταση του Υπουργού Χωροταξίας, Οικισμού και Περιβάλλοντος, καθορίζεται το ύψος της ειδικής εισφοράς αυθαιρέτων και το ύψος των προστίμων. 

      (Σ.Σ βλέπε ΠΔ/3-9-83 ΦΕΚ-393/Δ/8-9-83 "Τρόπος και διαδικασία 

      εκτίμησης της αξίας των αυθαιρέτων κατασκευών και καθορισμός

      του ύψους των προστίμων αυτών" από 21-8-98 βλέπε

      ΠΔ-267/98 ΦΕΚ-195/Α/21-8-98 και Εγκ-40/99

      Για τον Προσδιορισμό της Ειδικής Εισφοράς Αυθαιρέτου 

      και σχετικές διαδικασίες βλ.ΠΔ/3-9-83 ΦΕΚ-393/Δ/8-9-83)

      (Σ.Σ ΠΡΟΣΟΧΗ Σύμφωνα με την παρ.1 Αρθ-9  του Ν-3212/03 

      ΦΕΚ-308/Α/31-12-03, στο εδαφ.β της παρ.3 του Αρθ-17

      αντί των λέξεων "όπως αυτή προσδιορίζεται με τα

      προεδρικά διατάγματα της παρ.8 του Αρθ-18 του νόμου αυτού" 

      τίθενται οι λέξεις "όπως αυτή προσδιορίζεται με την

      απόφαση που προβλέπεται στην παρ.6 του Αρθ-17",

      και σύμφωνα με την Εγκ-4490/29-1-04 Εγκ-5/04 

      Διευκρινίσεις σχετικά με την εφαρμογή των διατάξεων

      του Ν-3212/03, αναφέρει, με τις παρ.1 και παρ.2 του 

      Αρθ-9 του ν-3212/03 τροποποιούνται οι σχετικές διατάξεις

      του Αρθ-17 του Ν-1337/83, που αφορούν στον προσδιορισμό

      της αξίας του αυθαιρέτου, προκειμένου να προσδιοριστεί

      το πρόστιμο ανέγερσης και διατήρησης, και προβλέπεται

      να ρυθμίζεται με κοινή απόφαση των Υπουργών ΠΕΧΩΔΕ

      και Οικονομίας και Οικονομικών ο τρόπος υπολογισμού

      των προστίμων για τα νέα και τα παλαιά αυθαίρετα.

      Για τα νέα αυθαίρετα που κατασκευάζονται μετά την 31-12-03,

      ο προσδιορισμός της αξίας του αυθαιρέτου θα γίνεται με βάση

      το εμβαδόν, τη χρήση, το είδος της κατασκευής και ισχύουσα

      τιμή ζώνης της περιοχής, με συνέπεια τα πρόστιμα για τα

      νέα αυθαίρετα, όπως θα καθορισθούν με κοινή υπουργική απόφαση,

      να είναι σε πολύ υψηλότερα επίπεδα από τα ισχύοντα,

      έτσι ώστε, να αποτρέπεται η δημιουργία νέων αυθαιρέτων

      ή να επιτυγχάνεται η εκούσια κατεδάφιση του από τον ιδιοκτήτη.

      ΠΡΟΣΟΧΗ βλέπε Αποφ-9732/27-2-04 ΦΕΚ-468/Β/5-3-04 

      Καθορισμός των προστίμων, ανέγερσης και διατήρησης

      των αυθαίρετων κατασκευών, για τις εκκρεμείς

      διαδικασίες βλέπε αρθ-5.)

      9. Με τα διατάγματα της παρ.7 του Αρθ-17 μπορεί να καθοριστεί ότι οι διαδικασίες που προβλέπονται σ'αυτά εφαρμόζονται για όλα τα αυθαίρετα κτίσματα ή κατασκευές άσχετα από το χρόνο της ανέγερσής τους. Με τον ίδιο τρόπο μπορεί να γίνει η προσαρμογή των σχετικών διαδικασιών στις περιπτώσεις που οι διαδικασίες αυτές έχουν αρχίσει. 

      (Σ.Σ βλέπε ΠΔ/5-7-83 Διαδικασία χαρακτηρισμού και 

      κατεδάφιση νέων αυθαιρέτων κατασκευών 

      ΦΕΚ-291/Δ/12-7-83,

      και από 21-8-98 βλέπε

      ΠΔ-267/98 ΦΕΚ-195/Α/21-8-98

      και Εγκ-40/99 ) 

      10. Η ποινή στέρησης άδειας άσκησης επαγγέλματος της παρ.9 του Αρθ-17 επιβάλλεται από τα αντίστοιχα σε κάθε περίπτωση πειθαρχικά όργανα και μπορεί να μην επιβάλλεται στις περιπτώσεις του τελευταίου εδαφίου της παρ.8 του ίδιου Αρθ-17, για τις απλές υπερβάσεις της σχετικής άδειας. 

      11. Το ΠΔ. που προβλέπεται στο τελευταίο εδάφιο της παρ.12 του Αρθ-17 του παρόντος νόμου και κατά το μέρος που αυτό ρυθμίζει τις υποχρεώσεις του επιβλέποντος τις οικοδομικές εργασίες και του μελετητή, καθώς και τις υποχρεώσεις όσων συμπράττουν στην εκτέλεση του έργου, εκδίδεται μία φορά. 

      (Σ.Σ βλέπε ΠΔ/3-9-83 Τρόπος έκδοσης οικοδομικών αδειών  

      και έλεγχος των ανεγειρομένων οικοδομών ΦΕΚ-394/Δ/8-9-83,

       ΠΔ/8-7-93 ΦΕΚ-795/Δ/13-7-93 και Εγκ-38/93 ) 

@ΣΧΕΤ-ΝΟΜ

@ΣΥΝ-ΛΕΞ.

@ΣΗΜ-ΣΥΝΤΑ/314(37)

@ORDER19830314

@ΠΕΡ-ΕΝΗΜ19830301

ΑΡΘΡΟΝ-19:ΑΝΑΠΡΟΣΔΙΟΡΙΣΜΟΣ ΠΡΟΣΤΙΜΟΥ. 

@ΚΕΙΜΕΝΟ

      1. Τα πρόστιμα των άρθ-119 και επόμενα του ΝΔ-8/73, που έχουν επιβληθεί μέχρι σήμερα και δεν έχουν καταβληθεί στο σύνολό τους από τους υποχρέους αναπροσδιορίζονται βάσει των συντελεστών που θα ισχύουν και για τις ειδικές εισφορές αυθαιρέτων που θα επιβληθούν στο μέλλον, σύμφωνα με την παρ.1 του άρθ-18. Στην περίπτωση αυτή εφαρμόζεται τιμή μονάδας του όγκου του κτιρίου που έχει εφαρμοστεί κατά το χρόνο της αρχικής επιβολής του προστίμου. Τυχόν καταβληθέντα επί πλέον ποσά δεν επιστρέφονται. 

      2. Η διαδικασία αναπροσδιορισμού των προστίμων που γίνεται με αίτηση του ενδιαφερομένου και κάθε σχετική λεπτομέρεια κανονίζεται με απόφαση των Υπουργών Οικονομικών και Χωροταξίας, Οικισμού και Περιβάλλοντος. 

@ΣΧΕΤ-ΝΟΜ 

@ΣΥΝ-ΛΕΞ. 

@ΣΗΜ-ΣΥΝΤΑ/314(38)

@ORDER19830314

@ΠΕΡ-ΕΝΗΜ19830301

"Αυθαίρετα του Ν-720/77". 

ΑΡΘΡΟΝ-20. 

@ΚΕΙΜΕΝΟ

      1. Τα αυθαίρετα κτίσματα που έχουν υπαχθεί στο Ν-720/77 "περί εξαιρέσεως από της κατεδαφίσεως αυθαιρέτων κτισμάτων, επιβολής ειδικών τελών επί οικοδομικών εργασιών εκτελουμένων κατά τας διατάξεις του άρθ-102 του ΝΔ-8/73 και του άρθ-1 του ΑΝ-395/68 και ρυθμίσεως ετέρων πολεοδομικών θεμάτων" και που βρίσκονται σε περιοχή εκτός σχεδίων πόλεων ή εκτός οικισμών προ του 1923 ακολουθούν τις ρυθμίσεις του παρόντος νόμου (1337/83) που εφαρμόζονται για τα λοιπά αυθαίρετα των αυτών περιοχών. Οι βεβαιωμένες εισφορές του Ν-720/77 εξακολουθούν να οφείλονται. Αν δεν έχουν βεβαιωθεί εισφορές, βεβαιώνονται σύμφωνα με τις διατάξεις του Ν-720/77. Στις περιπτώσεις αυτές δεν οφείλεται η ειδική εισφορά αυθαιρέτου του άρθ-18. 

      2. Τα αυθαίρετα κτίσματα που έχουν υπαχθεί στο Ν-720/77 και που βρίσκονται σε περιοχές εντός σχεδίων κρίνονται το καθένα χωριστά και μπορεί να χαρακτηρισθούν ως εξαιρούμενα της κατεδάφισης, αν συντρέχουν οι προϋποθέσεις των περιπτώσεων α, β και γ της παρ.1 του άρθ-16 του Νομ.(1337/83). Για την κρίση αυτή εφαρμόζονται ανάλογα οι διατάξεις της παρ.3 του άρθ-16 και οι διαδικασίες που θα καθορισθούν βάσει της παρ.8 του άρθ-18 του Νόμου (1337/83). Αν το αυθαίρετο κτίσμα, κατά την κρίση αυτή, δεν εξαιρεθεί από την κατεδάφιση, οι εισφορές του Ν-720/77 συμψηφίζονται στα έξοδα κατεδάφισης εκτός αν την κατεδάφιση κάνει οικειοθελώς ο ενδιαφερόμενος, οπότε η εισφορά αυτή επιστρέφεται άτοκα. Με απόφαση των Υπουργών Οικονομικών και Χωροταξίας, Οικισμού και Περιβάλλοντος κανονίζεται ο τρόπος επιστροφής της εισφοράς στην παραπάνω περίπτωση". 

@ΣΧΕΤ-ΝΟΜΠΔ-599/78 "Περί υπολογισμού, βεβαιώσεως, εισπράξεως και αποδόσεως εις ΕΤΕΡΠΣ της εισφοράς των Αρθ-1 Αρθ-3 του Ν-720/77 ΦΕΚ-128/Α/17-8-78  

Εγκ-41174/8254/64/83

Εγκ-59506/11444/13-9-85

Εγκ-15020/5060/12-2-87

Εγκ-54014/10664/74/26-8-87

@ΣΥΝ-ΛΕΞ.

@ΣΗΜ-ΣΥΝΤΑ/314(26α)

@ORDER19830314

@ΠΕΡ-ΕΝΗΜ19770301

ΑΡΘΡΟΝ-21:ΕΞΑΙΡΕΣΗ ΣΤΑΣΙΜΩΝ ΟΙΚΙΣΜΩΝ. 

@ΚΕΙΜΕΝΟ

      Μπορεί να εξαιρεθούν από την υποβολή δηλώσεων κατά το Αρθ-15 του νόμου αυτού οι ιδιοκτήτες αυθαιρέτων που έχουν κατασκευαστεί πριν από την 31-1-83 και βρίσκονται σε οικισμούς που παρουσιάζουν στασιμότητα ανάπτυξης και οι οποίοι προσδιορίζονται με απόφαση του Υπουργού Χωροταξίας, Οικισμού και Περιβάλλοντος που δημοσιεύεται στην Εφημερίδα της Κυβερνήσεως. Οι διατάξεις της προηγούμενης παραγράφου δεν εφαρμόζονται σε παραδοσιακούς οικισμούς.

@ΣΧΕΤ-ΝΟΜΕγκ-55493/9864/128/29-7-86 Εγκ-128/86

@ΣΥΝ-ΛΕΞ. 

@ΣΗΜ-ΣΥΝΤΑ/314(38(1)

@ORDER19830314

@ΠΕΡ-ΕΝΗΜ19830301

ΑΡΘΡΟΝ-22:ΚΥΡΩΣΗ ΑΠΟΦΑΣΕΩΝ. 

@ΚΕΙΜΕΝΟ

      Κυρώνεται και έχει ισχύ νόμου από τη δημοσίευσή της στην Εφημερίδα της Κυβερνήσεως η Αποφ-15256/111-2/111-1/6-3-82 απόφαση των Υπουργών Οικονομικών και Χωροταξίας, Οικισμού και Περιβάλλοντος " ρύθμιση οφειλών από πρόστιμα αυθαιρέτων κατασκευών Αρθ-120 ΓΟΚ/73", που δημοσιεύτηκε στο ΦΕΚ-145/Β/2-4-82, όπως τροποποιήθηκε με τις Αποφ-27320/1760/7-7-82, Αποφ-45752/2551/82 και Αποφ-58486/3146/82 όμοιες αποφάσεις που δημοσιεύθηκαν στα ΦΕΚ-470/Β/82, ΦΕΚ-926/Β/82, ΦΕΚ-25/Β/83.

@ΣΧΕΤ-ΝΟΜ 

@ΣΥΝ-ΛΕΞ. 

@ΣΗΜ-ΣΥΝΤΑ/314(38(1)

@ORDER19830314

@ΠΕΡ-ΕΝΗΜ19830301

ΚΕΦΑΛΑΙΟΝ Γ': ΔΙΑΦΟΡΕΣ ΑΛΛΕΣ ΠΟΛΕΟΔΟΜΙΚΕΣ ΡΥΘΜΙΣΕΙΣ.
Ν-1337/83.  ΑΡΘΡΟΝ-23.            ΟΙΚΙΣΤΙΚΟΣ ΝΟΜΟΣ 

(ΦΕΚ-33/Α/14-3-83)            [ ΙΣΧΥΕΙ  απο  14.3.1983] 

Προστασία ακτών.  

Σε περιοχές εκτός εγκεκριμένων σχεδίων πόλεων ή οικισμού πρό  

του 1923 και σε ζώνη πλάτους 500 μέτρων από την ακτή ή όχθη  

δημοσίων λιμνών (εκτός αν έχει ορισθεί μεγαλύτερο πλάτος ΖΟΕ  

κατά το Αρθ-29 του Ν-1337/83) δεν επιτρέπονται οι περιφράξεις. 

@ΚΕΙΜΕΝΟ

      1. Από την έναρξη της ισχύος του νόμου αυτού σε περιοχές εκτός εγκεκριμένων σχεδίων πόλεων ή οικισμού πρό του 1923 και σε ζώνη πλάτους 500 μ. από την ακτή ή όχθη δημοσίων λιμνών (εκτός αν έχει ορισθεί μεγαλύτερο πλάτος ΖΟΕ κατά το Αρθ-29 του Ν-1337/83) δεν επιτρέπονται οι περιφράξεις. 

     Κατεξαίρεση περιφράξεις επιτρέπονται σε περίπτωση που είναι αναγκαίες για την προστασία καλλιεργειών ή άλλων ειδικών χρήσεων που προσδιορίζονται με ΠΔ/γμα που εκδίδεται μια φορά με πρόταση του Υπουργού Χωροταξίας, Οικισμού και Περιβάλλοντος. Με το Δ/γμα αυτό καθορίζονται οι προϋποθέσεις εφαρμογής της διάταξης αυτής που επιτρέπει την κατεξαίρεση περίφραξη, ως και ο τρόπος, το είδος και η έκταση της περίφραξης αυτής. 

     Επίσης από την έναρξη της ισχύος του νόμου αυτού στις πιο πάνω περιοχές είναι δυνατό με απόφαση της αρμόδιας πολεοδομικής υπηρεσίας να επιβληθεί η διακοπή των εργασιών κάθε είδους περίφραξης, καθώς και η κατεδάφιση περιφράξεων που έχουν τελειώσει, εφόσον οι περιφράξεις αυτές παρεμποδίζουν την πρόσβαση πρός την ακτή ή την όχθη δημόσιας λίμνης και στο μέτρο που η διακοπή ή η κατεδάφιση εξυπηρετεί την πρόσβαση αυτή ή που συμβάλλει στην προστασία του περιβάλλοντος. Οι περιφράξεις κατά παράβαση των διατάξεων του άρθρου αυτού θεωρούνται αυθαίρετες και εφαρμόζονται για την κατεδάφισή τους οι διαδικασίες του άθρ-17 του παρόντος. 

     2. Ως ακτή για την εφαρμογή της παραπάνω διάταξης νοείται το πρός την ξηρά όριο του αιγιαλού και, αν η οριογραμμή αυτή δεν έχει προσδιορισθεί κατά τις διατάξεις, νοείται η διαχωριστική γραμμή ξηράς - θάλασσας. 

     3. Οι κάτοχοι ή οι οπωσδήποτε χρησιμοποιούντες κτίσματα ή άλλες εγκαταστάσεις, που έχουν ανεγερθεί στον αιγιαλό κατά παράβαση του άρθ-11 του ΑΝ-2344/40 "Περί αιγιαλού και παραλίας" ως ισχύει ή του ΝΔ-2687/53 "Περί επενδύσεως και προστασίας κεφαλαίων εξωτερικού" ως ισχύει, αποβάλλονται εντός 6 μηνών από τη δημοσίευση του παρόντος χωρίς καμμία αξίωση αποζημίωσης. 

     4. Τα κτίσματα αυτά μπορεί να διατεθούν στους ΟΤΑ ή σε κοινωφελή ιδρύματα ή οργανισμούς για την εξυπηρέτηση κοινωνικών σκοπών, μέχρι την κατεδάφισή τους. 

     5. Η παράγραφος 1 του Αρθ-6 του ΑΝ-2344/40 "περί αιγιαλού και παραλίας" αντικαθίσταται ως εξής: 

     "1. Οπου ο αιγιαλός δεν μπορεί λόγω της φύσεως της συνεχόμενης ξηράς να εξυπηρετήσει το σκοπό που αναφέρεται στο άρθρο 7 του νόμου αυτού, επιτρέπεται η διαπλάτυνσή του με την πρόσθετη λωρίδας γης που δεν επιτρέπεται να οικοδομηθεί από την παρακείμενη ξηρά μέχρι πλάτους 50 μέτρων, που αρχίζει από το πρός την ξηρά όριο του αιγιαλού". 

      (Σ.Σ βλ. Εγκ-29239/1088/26/90 Εγκ-26/90,

      Εγκ-1111814/8317/Πολ.1243/89)

     6. Οι παράγραφοι 5 και 6 του Αρθ-11 του ΑΝ-2344/40 καταργούνται. Δικαιώματα εγκαταστάσεων, χρήσεων και κατασκευής που ενδεχομένως έχουν παραχωρηθεί με τις καταργούμενες διατάξεις, καταργούνται από την 1η Οκτωβρίου 1983. Από την κατάργηση μπορεί να εξαιρούνται συγκεκριμένες περιπτώσεις που δικαιολογούνται αποκλειστικά και μόνο για την εξυπηρέτηση δημόσιου συμφέροντος ή με κοινή απόφαση των Υπουργών Οικονομικών και Χωροταξίας, Οικισμού και Περιβάλλοντος. Η παραπάνω παρ. 4 εφαρμόζεται και στις περιπτώσεις της παραγράφου αυτής. 

     7. Οι λεπτομέρειες εφαρμογής των προηγουμένων παραγράφων του άρθρου αυτού μπορεί να ρυθμίζονται με απόφαση του Υπουργού Χωροταξίας, Οικισμού και Περιβάλλοντος. 

      (Σ.Σ βλ.Αποφ-77824/3159/83 ΦΕΚ-8/Β/12-1-84 Απόφαση 

      για τα κτίσματα στον Αιγιαλού και Παραλία,

      Εγκ-113/83 Οδηγίες για την εφαρμογή του Ν-1337/83

      όσον αφορά την διαδικασία κατεδαφίσεως των

      περιφράξεων στις ακτές,

      Αποφ-44353/1812/83 ΦΕΚ 466/Β/16-8-83

      Διαδικασία κατεδάφισης περιφράξεων που εμποδίζουν την 

      πρόσβαση προς τις ακτές, Εγκ-62196/3499/92/4-10-88 

      (ΣΤΕ-3122/88 Εγκ-92/88), Εγκ-52752/1172/12/92 Εγκ-12/92)

@ΣΧΕΤ-ΝΟΜΠΔ-236/84 Για τις περιφράξεις γηπέδων μέσα σε ζώνη πλάτους 500 μέτρων από την ακτή ή την όχθη δημοσίων λιμνών (ΦΕΚ-95/Α)

ΑΝ-2344/40 "περί αιγιαλού και παραλίας" και απο 19-12-01 βλέπε

Ν-2971/01 ΦΕΚ-285/Α/19-12-01

Αιγιαλός, παραλία και άλλες διατάξεις

ΣτΕ-3111/90

ΣτΕ-3521/92

@ΣΥΝ-ΛΕΞ.

@ΣΗΜ-ΣΥΝΤΑ/228(2α)

@ORDER19830314

@ΠΕΡ-ΕΝΗΜ19830301

Ν-1337/83.  ΑΡΘΡΟΝ-24.            ΟΙΚΙΣΤΙΚΟΣ ΝΟΜΟΣ 

(ΦΕΚ-33/Α/14-3-83)            [ ΙΣΧΥΕΙ  απο  14.3.1983] 

Δρόμοι προς τις ακτές. 

Επιτρέπεται για δημόσια ωφέλεια η απαλλοτρίωση 

ιδιοκτησιών για τη δημιουργία οδών προσπέλασης πρός την παραλία 

και τον αιγαιλό καθώς και των αναγκαίων χώρων στάθμευσης 

οχημάτων. Οι οδοί είναι δημοτικές ή κοινοτικές κατά περίπτωση 

και δεν υπάγονται στις κατηγορίες των οδών που παρέχουν ειδικές 

δυνατότητες κατάτμησης και ανοικοδόμησης. 

@ΚΕΙΜΕΝΟ

      1. Επιτρέπεται για δημόσια ωφέλεια η απαλλοτρίωση ιδιοκτησιών για τη δημιουργία οδών προσπέλασης πρός την παραλία και τον αιγαιλό καθώς και των αναγκαίων χώρων στάθμευσης οχημάτων. Οι οδοί είναι δημοτικές ή κοινοτικές κατά περίπτωση και δεν υπάγονται στις κατηγορίες των οδών που παρέχουν ειδικές δυνατότητες κατάτμησης και ανοικοδόμησης. Για την απαλλοτρίωση αυτή εφαρμόζονται οι διατάξεις του Ν-1065/80 "περί κυρώσεως δημοτικού και κοινοτικού κώδικος". 

     2. Οι κατά την προηγούμενη παράγραφο οδοί προσπέλασης δημιουργούνται σύμφωνα με γενικότερο σχεδιασμό που καταρτίζεται από τις αρμόδιες Νομαρχιακές Υπηρεσίες του Υπουργείου Χωροταξίας, Οικισμού και Περιβάλλοντος και διαμορφώνονται ως πεζόδρομοι, χωρίς να αποκλείεται σε ορισμένες πρόσφορες θέσεις η διαμόρφωση οδών και χώρων στάθμευσης για τροχοφόρα σύμφωνα με τα οριζόμενα με την πράξη κήρυξης της απαλλοτρίωσης, μέσα στα πλαίσια του παραπάνω σχεδιασμού".

@ΣΧΕΤ-ΝΟΜΑποφ-44353/1812/83 ΦΕΚ 466/Β/16-8-83 

Διαδικασία κατεδάφισης περιφράξεων που εμποδίζουν την  

πρόσβαση προς τις ακτές

Εγκ-20936/898/36/87 Εγκ-36/87

@ΣΥΝ-ΛΕΞ. 

@ΣΗΜ-ΣΥΝΤΑ/228(2β)

@ORDER19830314 

@ΠΕΡ-ΕΝΗΜ19830301

ΚΕΦΑΛΑΙΟ Γ:ΔΙΑΦΟΡΕΣ ΑΛΛΕΣ ΠΟΛΕΟΔΟΜΙΚΕΣ ΡΥΘΜΙΣΕΙΣ. 

ΑΡΘΡΟΝ-25 :  ΟΙΚΟΔΟΜΗΣΗ ΣΕ ΜΗ ΑΡΤΙΑ ΟΙΚΟΠΕΔΑ.   

@ΚΕΙΜΕΝΟ

      "1. Οικόπεδα εντός εγκεκριμένων σχεδίων πόλεων που δεν καλύπτουν όλες τις προϋποθέσεις αρτιότητας κατά τον κανόνα ή την παρέκκλιση της περιοχής και που έχουν δημιουργηθεί πριν από την ισχύ του Ν-651/77 "περί καταργήσεως του ΝΔ-349/74 κλπ" μπορεί κατ' εξαίρεση να οικοδομηθούν εφόσον: 

      α. 'Εχουν μια πλευρά τους τουλάχιστον 5 μ σε κοινόχρηστο χώρο. 

      β. Μέσα σ' αυτά, βάσει του ισχύοντος ΣΔ της περιοχής και μετά την αφαίρεση των υποχρεωτικά ακάλυπτων χώρων εγγράφεται κτίριο εμβαδού τουλάχιστον 50 τμ και ελάχιστης πλευράς 5 μ. 

      Αν δύο ή περισσότερα γειτονικά οικόπεδα της παραγράφου αυτής συνενωθούν το οικόπεδο που θα προκύψει από τη συνένωση εμπίπτει στις διατάξεις της παραγράφου αυτής. Το ίδιο ισχύει και για τα οικόπεδα που καθίστανται μη άρτια λόγο ρυμοτομίας ανεξάρτητα από τον χρόνο ρυμοτόμησής τους. 

      "Τα οικόπεδα της παραγράφου αυτής, για τα οποία οφείλεται εισφορά σε γη, όταν απομειώνονται μετά την αφαίρεση αυτής σύμφωνα με την πράξη εφαρμογής, εξακολουθούν να εμπίπτουν στις διατάξεις του νόμου αυτού εφόσον το εναπομένον οικόπεδο πληροί τις προυποθέσεις των εδαφ. α και εδαφ.β".

      (Σ.Σ Το εντός "..." εδάφιο στο τέλος της παρ.1 προσετέθη 

      με την παρ.4 Αρθ-11 του Ν-3212/03 ΦΕΚ-308/Α/31-12-03) 

      2. α. Ο συντελεστής δόμησης των οικοπέδων της παρ.1 καθορίζεται με βάση το εμβαδόν της κατά παρέκκλιση αρτιότητας οικοπέδων ή του κανόνα όπου δεν ορίζεται παρέκκλιση, ως εξής: 

      Για οικόπεδα που υπολείπονται της παραπάνω αρτιότητας σε ποσοστό μέχρι 20%, ο συντελεστής δόμησης μειώνεται κατά 10%. 

      Για οικόπεδα που υπολείπονται μέχρι 40%, ο συντελεστής δόμησης μειώνεται κατά 20%. 

      Για οικόπεδα που υπολείπονται άνω του 40%, ο συντελεστής δόμησης μειώνεται κατά 30%. 

      β. Η οικοδομική άδεια στα οικόπεδα της παρ.1 χορηγείται μόνο ύστερα από έγκριση της αρμόδιας Επιτροπής Πολεοδομικού και Αρχιτεκτονικού Ελέγχου, που μπορεί να επιβάλλει περιορισμούς στον αριθμό των ορόφων ή στον όγκο και γενικά στη διαμόρφωση του κτιρίου σε περίπτωση που βλάπτεται εμφανώς το περιβάλλον. 

      γ. Η δόμηση στα παραπάνω οικόπεδα γίνεται κατά τα λοιπά σύμφωνα με τους όρους και περιορισμούς δόμησης που ισχύουν στην περιοχή." 

      2. Οικοδομικές άδειες που εκδόθηκαν μέχρι την ισχύ του παρόντος νόμου στο χρόνο ισχύος τους εκτελούνται όπως εκδόθηκαν και αναθεωρούνται με τις προϊσχύουσες διατάξεις εφόσον δεν αυξάνεται η επιφάνεια και ο όγκος του κτιρίου". 

      (Σ.Σ Το Αρθ-25 τίθεται ως αντικατεστάθη με το 

      Αρθ-27 του Ν-2742/99 ΦΕΚ-207/Α/7-10-99, βλέπε

      και οδηγίες εφαρμογής του Αρθ-25 με την Εγκ-28/7-11-03 ) 

(ΠΡΟΣΟΧΗ δεν Ισχύει είναι το παλαιό Αρθ-25 

1. Οικόπεδα εντός εγκεκριμένων σχεδίων πόλεων, που δεν 

καλύπτουν όλες τις προϋποθέσεις αρτιότητας κατά τον κανόνα ή την 

παρέκκλιση της περιοχής και που έχουν δημιουργηθεί πριν από την 

ισχύ του Ν-651/77 "περί καταργήσεως του ΝΔ-349/74 τροποποιήσεως 

των περί αυθαιρέτων οικοδομικών κατασκευών, διατάξεων, κλπ.", 

μπορεί κατ'εξαίρεση να οικοδομηθούν αν έχουν μία πλευρά τους 

τουλάχιστον 5.00 μ. σε κοινόχρηστη οδό ή πλατεία και αν μέσα 

σ'αυτό μετά την αφαίρεση των υποχρεωτικών ακάλυπτων χώρων, είναι 

δυνατή η ανέγερση κτιρίου ελάχιστης επιφάνειας τουλάχιστον 50 

τμ. και ελάχιστης πλευράς τουλάχιστον 5.00 μ. Το ίδιο ισχύει και 

για οικόπεδα, που έχουν γίνει μη άρτια λόγω ρυμοτόμησης, άσχετα 

με το χρόνο που έγινε και άσχετα αν αυτά προέρχονται από 

παραχώρηση ή από άλλη μεταβιβαστική αιτία. Αν δύο ή περισσότερα 

γειτονικά οικόπεδα της παραγράφου αυτής συνενωθούν, το οικόπεδο 

που θα προκύψει από τη συνένωση εμπίπτει στις διατάξεις της 

παραγράφου αυτής. 

2. Η δόμηση στα οικόπεδα αυτά γίνεται σύμφωνα με τους 

κανόνες δόμησης που ισχύουν στην περιοχή. Η άδεια χορηγείται 

πάντοτε ύστερα από έγκριση της αρμόδιας Επιτροπής Πολεοδομικού 

και Αρχιτεκτονικού Ελέγχου, που μπορεί να επιβάλλει περιορισμούς 

στον αριθμό των ορόφων ή στον όγκο και γενικά στη διαμόρφωση του 

κτιρίου σε περιπτώσεις, που βλάπτεται εμφανώς το περιβάλλον. 

3. Σε περίπτωση που δεν είναι δυνατή στα οικόπεδα του 

άρθρου αυτού η κατασκευή κτιρίου ελάχιστης επιφάνειας 

τουλάχιστον 50 τμ. και ελάχιστης πλευράς τουλάχιστον 5.00 μ. 

τότε τα οικόπεδα προσκυρώνονται υποχρεωτικά σύμφωνα με τις 

σχετικές πολεοδομικές διατάξεις.) 

@ΣΧΕΤ-ΝΟΜ

@ΣΥΝ-ΛΕΞ.

@ΣΗΜ-ΣΥΝΤ

      Το Αρθ-25 αρχικώς αντικατεστάθη σύμφωνα με το Αρθ-5 του Ν-2052/92 (ΦΕΚ-94/Α/5-6-92), εν συνεχεία κριθηκε αντισυνταγματικό με την απόφαση του ΣΤΕ-173/98, και αντικαθίσταται εκ νέου με το Αρθ-27 του Ν-2742/99 ΦΕΚ-207/Α/7-10-99) 

      Bλέπε και Αρθ-24 παρ.1 ΓΟΚ/85 όσον αφορά τα ελάχιστα όρια προσώπου και εμβαδού). 

ΣΤΕ-173/98 (Ολομέλεια) [ΙΣΧΥΕΙ 10-1-98] 

Η ρύθμιση του Αρθρον-5 παρ.8 του Ν-2052/92, κατά την εισήγηση έκθεση 

του νόμου αποβλέπει στην επίλυση "σοβαρών πολεοδομικών και 

κοινωνικών προβλημάτων", καταργεί για όλες τις περιοχές της 

χώρας, κάθε όρο αρτιότητας που έχει τεθεί, κατά κανόνα ή κατά παρέκκλιση, βάσει πολεοδομικού σχεδιασμού που έγινε ή που πρέπει να γίνει για κάθε μία από τις περιοχές αυτές. Επιτρέπει δε, η πιο 

πάνω διάταξη την οικοδόμηση μη αρτίων οικοπέδων, κατά παράβαση 

του Αρθ-24 παρ.2 του Συντάγματος, το οποίο επιβάλλει, όπως έχει 

εκτεθεί, τον ορθολογικό πολεοδομικό σχεδιασμό. Είναι, για τον 

λόγον αυτόν, οι πιο πάνω ρυθμίσεις του νόμου (Αρθ-25 Ν-1337/83) 

αντισυνταγματικές. 

Αποφ-5117/98 [ΙΣΧΥΕΙ από 10-9-98] Νομαρχίας Αθηνών 

Εφαρμογή διατάξεων Αρθρον-25 Ν-1337/83 όπως αντικαταστάθηκαν με την 

παρ.8 του Αρθ-5 του Ν-2052/92 (ΦΕΚ-94/Α/92). 

Εκδοση οικοδομικών αδειών σε μη άρτια οικόπεδα 

Πράξεις Εφαρμογής - Τακτοποιήσεις

      'Εχοντας υπόψη: 

      1. Τις διατάξεις του Ν-2218/94 (ΦΕΚ-90/Α/94) περί ίδρυσης Νομαρχιακής Αυτοδιοίκησης κλπ όπως αντικαταστάθηκαν με το Ν-2240/94 (ΦΕΚ-153/Α/94) ως και το ΠΔ-30/96 (ΦΕΚ-21/Α/96) "Κώδικας Νομαρχιακής Αυτοδιοίκησης"). 

      2. Τον ισχύοντα Οργανισμό Εσωτερικής Οργάνωσης και Λειτουργίας των Υπηρεσιών της Νομαρχίας Αθηνών (ΦΕΚ-395/Β/95) όπως τροποποιήθηκε με την Αποφ-167/97 του Νομαρχιακού Συμβουλίου Αθηνών (ΦΕΚ-1262/Β/31-12-97). 

      3. Την Αποφ-6/2-1-98 Νομάρχη Αθηνών περί μεταβίβασης αρμοδιοτήτων στο Βοηθό Νομάρχη κ. Γ. Α. 

      4. Τη νομολογία του ΣΤΕ-106/91 και ΣΤΕ-173/98 και την εισηγητική έκθεση του Νόμου (Ν-1337/83 και Ν-2052/92). 

      5. Το Εγγρ-1145/24-2-98 μας περί "αναστολής έκδοσης οικοδομικών αδειών που εκδίδονται σύμφωνα με τις διατάξεις του Αρθ-25 του Ν-1337/83 κλπ". 

      6. Την Γνωμ/29-7-98 Νομικού Συμβουλίου Νομαρχίας Αθηνών κ. Ι. Π. 

      7. Την ομόφωνη Αποφ-138/98 Νομαρχιακού Συμβουλίου Αθηνών, σύμφωνα με την οποία "τα αρμόδια όργανα της Νομαρχίας Αθηνών θα προσδιορίζουν τις προϋποθέσεις υπό τις οποίες θα εκδίδονται οικοδομικές άδειες για οικόπεδα που εμπίπτουν στις διατάξεις του Αρθ-25 του Ν-1337/83". 

      8. Την πληθώρα προβλημάτων που έχουν δημιουργηθεί (κυρίως κοινωνικών), καθώς και τα αιτήματα (γραπτά και προφορικά) πολιτών σχετικά με την έκδοση οικοδομικών αδειών σε περιπτώσεις υποβολής σχετικών φακέλων ακόμη και πριν την Αποφ-173/98 της ολομέλειας ΣτΕ. 

      9. Το γεγονός ότι δεν ανεστάλη γενικά (και από τις άλλες Νομαρχίες) η έκδοση οικοδομικών αδειών (σχετ.5), 

                              Αποφασίζουμε: 

      Α. 'Εκδοση οικοδομικών αδειών. 

      1. Η έκδοση οικοδομικών αδειών σε μη άρτια οικόπεδα που εμπίπτουν στις προϋποθέσεις των διατάξεων του Αρθ-25 του Ν-1337/83 όπως αντικαταστάθηκαν με το Αρθ-5 παρ.θ του Ν-2052/92 και όπως ερμηνεύονται με τις υπάρχουσες εγκυκλίους θα είναι δυνατή στην περίπτωση που συντρέχουν επιπρόσθετα τα παρακάτω: 

      α. Το εμβαδόν του οικοπέδου δεν υπολείπεται περισσότερο του 1/3 του εμβαδού της τυχόν παρέκκλισης που ισχύει για την περιοχή ή του 1/2 του κατά κανόνα αρτίου εμβαδού, όπου δεν υπάρχει παρέκκλιση. 

      β. Εγκρίνονται από την οικεία ΕΠΑΕ (όχι μόνο ως προς τις όψεις του υπό ανέγερση κτιρίου) με ειδική αιτιολόγηση (αιτιολογική έκθεση εκ μέρους του μελετητή) για την κατά το δυνατό καλύτερη ένταξη τους στο ήδη μορφωμένο οικιστικό περιβάλλον. 

      Επισημαίνεται εδώ η δυνατότητα της ΕΠΑΕ να επιβάλλει όποιους περιορισμούς νομίζει πρόσφορους για να εναρμονίζεται η μικρή αυτή οικοδομή τόσο με τα όμορα οικόπεδα αλλά και με το ευρύτερο περιβάλλον. 

      γ. Εφαρμόζεται η Εγκ-17/91 (με αρ. πρωτ.29207/30-4-91) του ΥΠΕΧΩΔΕ, δηλαδή η υπεύθυνη δήλωση του Ν-1599/86 του ιδιοκτήτη με την οποία θα δηλώνει ότι είναι σε γνώση του ότι η διάταξη του Αρθ-25 του Ν-1337/83, όπως αντικαταστάθηκε με το Αρθ-5 παρ.8 του Ν-2052/92 έχει κριθεί ως αντισυνταγματική από το ΣτΕ και ότι δεν θα εγείρει αξιώσεις κατά του δημοσίου, σε περίπτωση που τυχόν προσβληθεί η άδεια του στο ΣτΕ και ακυρωθεί. 

      2. Για τις αναθεωρήσεις των ήδη ισχυουσών οικοδομικών αδειών θα εφαρμόζεται το εδαφ.γ της παρ.Α1. 

      3. Σε περίπτωση προσθηκών σε κτίρια που έχουν ήδη οικοδομηθεί με τις διατάξεις του Αρθ-25 του Ν-1337/83, όπως αυτές ισχύουν, θα εφαρμόζονται τα εδαφ.β και εδαφ.γ της παρ.Α1. 

      Β. Πράξεις Εφαρμογής - Τακτοποιήσεις 

      1. Για τις περιπτώσεις οικοπέδων του Αρθ-25 του Ν-1337/83 που έχουν προκύψει από ήδη κυρώμενες πράξεις εφαρμογής Πολεοδομικών μελετών που ήδη έχουν μεταγραφεί στο Υποθηκοφυλακείο ή περιλαμβάνονται σε πράξεις αναλογισμού - τακτοποιήσεων που έχουν κυρωθεί οι οικοδομικές άδειες θα εκδίδονται σύμφωνα με τις λοιπές προϋποθέσεις του Νόμου και με την Εφαρμογή του εδαφ.γ της παρ.Α1 καθόσον τα οικόπεδα αυτά έχουν προκύψει με πράξη της διοίκησης. 

      Γ. Οι οικοδομικές άδειες, που οι αιτήσεις για την έκδοση τους είχαν υποβληθεί μέχρι και την παραλαβή του Εγγρ-1145/24-2-98 θα εκδίδονται με την εφαρμογή της παρ.Α εδαφ.γ (Εγκ-17/91 του ΥΠΕΧΩΔΕ). 

Α/436(18ε)

@ORDER19830304

@ΠΕΡ-ΕΝΗΜ19830301

Ν-1337/83                           (ΦΕΚ-33/Α/14-3-83) 

[Προσοχή ΙΣΧΥΕΙ μέχρι την έγκριση Γενικού Πολεοδομικού Σχεδίου ΓΠΣ 

και ΣΧΟΑΠ βλέπε Αρθ-25 παρ.5 του Ν-2508/97] (ΦΕΚ-33/Α/83) 

ΠΟΛΕΟΔΟΜΙΚΗ ΚΑΙ ΟΙΚΙΣΤΙΚΗ ΑΝΑΠΤΥΞΗ 

"Επέκταση των πολεοδομικών σχεδίων, Οικιστική ανάπτυξη και 

σχετικές ρυθμίσεις". 

ΚΕΦΑΛΑΙΟΝ-Γ. ΔΙΑΦΟΡΕΣ ΑΛΛΕΣ ΠΟΛΕΟΔΟΜΙΚΕΣ ΡΥΘΜΙΣΕΙΣ 

ΑΡΘΡΟΝ-26. ΘΕΣΕΙΣ ΚΤΙΡΙΩΝ ΔΗΜΟΣΙΩΝ Η ΚΟΙΝΩΦΕΛΩΝ 

ΣΚΟΠΩΝ ΕΚΤΟΣ ΣΧΕΔΙΟΥ 

@ΚΕΙΜΕΝΟ

      "Με απόφαση που εκδίδεται τον Υπουργό Χωροταξίας, Οικισμού και Περιβάλλοντος " κατά τις κείμενες διατάξεις του ΝΔ/17-7/18-8-23 "περί σχεδίων πόλεων κ.λπ", μπορεί να εγκρίνεται τοπικό ρυμοτομικό σχέδιο εκτός των εγκεκριμένων σχεδίων πόλεων και εκτός ορίων οικισμών προ του 1923, για τον καθορισμό χώρων για την ανέγερση κτιρίων δημόσιων και δημοτικών σκοπών και γενικά κτιρίων κοινής ωφέλειας καθώς και για την εκτέλεση επειγόντων στεγαστικών κρατικών προγραμμάτων και επειγόντων στεγαστικών προγραμμάτων του ΟΕΚ, της ΔΕΠΟΣ και της ΕΚΤΕΝΕΠΟΛ και να ορίζονται γενικώς οι όροι και περιορισμοί δόμησής τους. Η απόκτηση των ανωτέρω χώρων γίνεται με μέριμνα και δαπάνες των οικείων φορέων, είτε με ελεύθερη συναλλαγή, είτε με αναγκαστική απαλλοτρίωση κατά τις κείμενες διατάξεις. 

      (Σ.Σ. Η εντός "..." φράση τίθεται όπως τροποποιήθηκε με το 

            Αρθ-29 του Ν-2224/94 (ΦΕΚ-112/Α/6-7-94). 

      Μέσα στα διοικητικά όρια δήμων και κοινοτήτων με πληθυσμό κάτω από 3000 κατοίκους ή κατά τα παραπάνω έγκριση τοπικού ρυμοτομικού σχεδίου και οι όροι και περιορισμοί δόμησης καθορίζονται με απόφαση του οικείου νομάρχη. Για την έγκριση τοπικού ρυμοτομικού σχεδίου για την εκτέλεση των παραπάνω στεγαστικών προγραμμάτων τηρείται η διαδικασία του ΝΔ/17-7/18-8-23". 

      "Επίσης με ΠΔ/γμα, που εκδίδεται με πρόταση του Υπουργού Περιβάλλοντος, Χωροταξίας και Δημοσίων 'Εργων κατά τις διατάξεις του ΝΔ/17-7/18-8-23 "Περί σχεδίων πόλεων κλπ.", μπορεί να εγκρίνεται τοπικό ρυμοτομικό σχέδιο για την πολεοδόμηση ιδιοκτησιών που ανήκουν στο Οικουμενικό Πατριαρχείο και βρίσκονται εκτός εγκεκριμένων γενικών πολεοδομικών σχεδίων ή εκτός ορίων οικισμών προ του έτους 1923 καθώς και να ορίζονται γενικώς οι όροι και περιορισμοί δόμησής τους". 

      (Σ.Σ. Τα εντός "..." προσετέθησαν με το Ν-1892/90 (Αρθ-98) 

            (ΦΕΚ-101/Α/31-7-90). 

      "Κατά την ως άνω έγκριση τοπικού ρυμοτομικού σχεδίου για την εκτέλεση στεγαστικών προγραμμάτων ή την πολεοδόμηση ιδιοκτησιών που ανήκουν στο Οικουμενικό Πατριαρχείο, ποσοστό τουλάχιστον 30% της έκτασης διατίθεται για τη δημιουργία χώρων κοινόχρηστων και κοινωφελών σκοπών". 

      (Σ.Σ. Τα εντός "..." στο τέλος του Αρθ-26 προσετέθησαν με 

            το Αρθ-27 του Ν-1947/91 (ΦΕΚ-70/Α/14-5-91). 

@ΣΧΕΤ-ΝΟΜ

@ΣΥΝ-ΛΕΞ.

@ΣΗΜ-ΣΥΝΤ      Το Αρθ-26 τίθεται ως αντικατεστάθη με τον Ν-1512/85. 

      ΠΡΟΣΟΧΗ:   

      Το αρθρο 26 του Ν-1337/83 εξακολουθεί να ισχύει, μέχρι την  

      έγκριση ΓΠΣ και ΣΧΟΑΠ όπως ορίζεται στο Αρθ-25 παρ.5 του Ν-2508/97. 

      Επίσης σύμφωνα με το Αρθ-8 παρ.3 του Ν-2745/99 ΦΕΚ-224/Α/27-10-99  

      διευκρινίζονται τα εξής:  

      Οι διατάξεις του Αρθ-26 του Ν-1337/83, όπως  

      τροποποιήθηκε με το Αρθ-8 του Ν-1512/85 και το Αρθ-29 του  

      Ν-2224/94 έχουν εφαρμογή και για την ένταξη σε Σχέδιο Πόλης  

      εκτάσεων του ΑΟΟΑ για την υλοποίηση επειγόντων στεγαστικών  

      προγραμμάτων του.  

      Σύμφωνα με την παρ.Δ2 Αρθ-29 του Ν-2831/00 ΦΕΚ-  

      Οι ρυθμίσεις του Αρθ-26 του Ν-1337/83 όπως ισχύει  

      γίνονται με το ΠΔ που εκδίδεται με πρόταση του Υπουργού  

      Περιβάλλοντος Χωροταξίας και Δημοσίων 'Εργων. Κατ' εξαίρεση ο  

      καθορισμός χώρων για την ανέγερση κτιρίων κοινής ωφέλειας που  

      εξυπηρετούν τις τοπικές ανάγκες των ΟΤΑ Α και Β βαθμού γίνεται με  

      απόφαση του Υπουργού ΠΕΧΩΔΕ πλην των περιοχών που βρίσκονται σε  

      απόσταση μικρότερη των 500 μέτρων από την ακτή.  

      ΣΤΕ-2232/99  

       Περιβάλλον, Ν-1650/86, προέγκριση χωροθετήσεως, ως  

      εγκεκριμένο ρυμοτομικό σχέδιο, εν όψει του οποίου δεν απαιτείται,  

      κατ' Αρθ-6 παρ.4 του Ν-1650/86, προέγκριση χωροθετήσεως, νοείται  

      και το προβλέπον την χωροθέτηση του έργου ή της δραστηριότητος,  

      τοπικό ρυμοτομικό σχέδιο, που έχει εγκριθεί κατ' Αρθ-26 του  

      Ν-1337/83. 

Α/436(18στ)

@ORDER19830314

@ΠΕΡ-ΕΝΗΜ19940701

ΑΡΘΡΟΝ-27 : ΣΧΕΤΙΚΕΣ ΦΟΡΟΛΟΓΙΚΕΣ ΔΙΑΡΡΥΘΜΙΣΕΙΣ. 

@ΚΕΙΜΕΝΟ

      1. Στο τέλος της παρ.2 του άρθ-12 του Ν-1249/82 

 "Διαρρυθμίσεις στην άμεση και έμμεση φορολογία, μισθολογικά θέματα και άλλες διατάξεις" προστίθεται η ακόλουθη περίπτωση δ': 

      "δ') Τα γήπεδα, κτίρια και εγκαταστάσεις, που ανήκουν σε αναδόχους φορείς προγραμμάτων ενεργού πολεοδομίας και βρίσκονται σε περιοχές που έχουν χαρακτηρισθεί κατά τις κείμενες διατάξεις σαν Ζώνες Ενεργού Πολεοδομίας, σύμφωνα με τις σχετικές συμβάσεις ανάθεσης". 

      2. Στο τέλος της παρ.1 του άρθ-21 του ίδιου Ν-1249/82 προστίθεται η ακόλουθη περίπτωση θ': 

      "θ') Τα γήπεδα, κτίρια και εγκαταστάσεις που ανήκουν σε αναδόχους φορείς προγραμμάτων ενεργού πολεοδομίας και βρίσκονται σε περιοχές που έχουν χαρακτηριστεί ή θα χαρακτηριστούν κατά τις κείμενες διατάξεις σαν Ζώνες Ενεργού Πολεοδομίας κατά τη διάρκεια εκτέλεσης των προγραμμάτων, σύμφωνα με τις σχετικές συμβάσεις ανάθεσης, εκτός αν προηγουμένως εκμισθωθούν ή χρησιμοποιηθούν καθ' οιονδήποτε τρόπο". 

      3. Η ισχύς του άρθρου αυτού ανατρέχει στην έναρξη ισχύος των αντίστοιχων άρθρων του Ν-1249/82. 

@ΣΧΕΤ-ΝΟΜ

@ΣΥΝ-ΛΕΞ.

@ΣΗΜ-ΣΥΝΤA/436(18στ(1)

@ORDER19830304

@ΠΕΡ-ΕΝΗΜ19830301

ΑΡΘΡΟΝ-28 :ΚΟΙΝΟΧΡΗΣΤΟΙ ΧΩΡΟΙ ΜΕΣΑ ΣΕ ΕΓΚΕΚΡΙΜΕΝΑ ΣΧΕΔΙΑ ΠΟΛΕΩΝ. 

@ΚΕΙΜΕΝΟ

      Ιδιωτικοί δρόμοι, πλατείες, και λοιποί χώροι κοινής χρήσεως που έχουν σχηματιστεί με οποιοδήποτε τρόπο έστω και κατά παράβαση των κείμενων πολεοδομικών διατάξεων και που βρίσκονται μέσα σε εγκεκριμένα σχέδια πόλεων, θεωρούνται ως κοινόχρηστοι χώροι που ανήκουν στον οικείο Δήμο ή Κοινότητα. Για τους χώρους αυτούς δεν οφείλεται καμμιά αποζημίωση λόγω ρυμοτομίας. Σε περίπτωση όμως που οι χώροι αυτοί καταργούνται με το σχέδιο πόλεως, προσκυρώνονται κατά τις κείμενες διατάξεις.

@ΣΧΕΤ-ΝΟΜΕγκ-41370/8490/90/83 Εγκ-90/83

Οικόπεδα που έχουν πρόσωπο  επί των χώρων του Αρθ-28 του

Ν-1337/83  δεν θεωρούνται  άρτια και  οικοδομήσιμα όταν  οι χώροι

αυτοί καταργούνται απ'το εγκεκριμένο σχέδιο πόλεως,

Εγκ-88284/16504/29-12-86

Σε αγροτικούς οικισμούς των παρ.1 και 2 του Αρθ-28 του

Ν-1337/83, για τους οποίους δεν οφείλεται εισφορά γης. Οφείλεται

εισφορά σε χρήμα σύμφωνα με το Αρθ-9 του Ν-1337/83, αλλά σε

ποσοστό 3% της αξίας των οικοπέδων,

Εγκ-61760/12080/85/2-10-87 ΣτΕ-744/87 Εγκ-85/87

Διευκρινίσεις στο Αρθ-28 του Ν-1337/83

Εγγρ-72886/3762/3-7-91 Ιδιωτική οδός και δουλεία διόδου

Εγκ-65076/3129/24/2-6-92 

Αποδοχή της με αρ.Γνωμ-285/92 του β' Τμήματος του Νομικού

Συμβουλίου του Κράτους. 'Οσον αφορά την αναγνώριση οδών

προϋφισταμένων του 1923 και Αγροτικών δρόμων Εγκ-24/92 

Ν-2129/93 ΦΕΚ-57/Α/14-4-93 Αρθ-13

@ΣΥΝ-ΛΕΞ.

@ΣΗΜ-ΣΥΝΤΑ/436(18στ(1)

@ORDER19830304

@ΠΕΡ-ΕΝΗΜ19830301

Ν-1337/83.                      (ΦΕΚ-33/Α/14-3-83). 

[Προσοχή ΙΣΧΥΕΙ μέχρι την έγκριση Γενικού Πολεοδομικού Σχεδίου ΓΠΣ 

και ΣΧΟΑΠ βλέπε Αρθ-25 παρ.5 του Ν-2508/97] 

ΚΕΦΑΛΑΙΟ Γ:ΔΙΑΦΟΡΕΣ ΑΛΛΕΣ ΠΟΛΕΟΔΟΜΙΚΕΣ ΡΥΘΜΙΣΕΙΣ. 

ΑΡΘΡΟΝ-29 :  ΖΩΝΕΣ ΟΙΚΙΣΤΙΚΙΟΥ ΕΛΕΓΧΟΥ.(ΖΟΕ)      

@ΚΕΙΜΕΝΟ

      1. Με ΠΔ/γματα που εκδίδονται με πρόταση του Υπουργού Χωροταξίας Οικισμού και Περιβάλλοντος, ορίζονται οι πόλεις και οικισμοί γύρω από τα όρια των οποίων καθορίζεται Ζώνη Οικιστικού Ελέγχου (ΖΟΕ). Με τα ΠΔ/γματα αυτά καθορίζεται και το πλάτος των ΖΟΕ σε κάθε συγκεκριμένη περίπτωση οικισμού ή θέσης του ή προσδιορίζονται τα όρια της ΖΟΕ σε χάρτη κατάλληλης κλίμακας που δημοσιεύεται με σμίκρυνση μαζί με το ΠΔ/γμα. Το πλάτος της ΖΟΕ υπολογίζεται από τα αντίστοιχα ακραία όρια του εγκεκριμένου σχεδίου πόλεως ή του οικισμού προ του 1923. Με τα παραπάνω ΠΔ/γματα καθορίζονται, κατά τη συγκεκριμένη περίπτωση οι όροι και περιορισμοί χρήσεως γης ή άλλοι όροι και περιορισμοί, που επιβάλλονται μέσα στις ΖΟΕ και ιδιαίτερα το όριο εμβαδού, κάτω από το οποίο δεν επιτρέπεται η κατάτμηση της γης. Τα ΠΔ/γματα αυτά εκδίδονται μετά από γνώμη του δημοτικού ή κοινοτικού συμβουλίου και του Νομαρχιακού Συμβουλίου Χωροταξίας, Οικισμού και Περιβάλλοντος ή του Συμβουλίου της Κεντρικής Υπηρεσίας του Υπουργείου Χωροταξίας, Οικισμού και Περιβάλλοντος για το νομό Αττικής. Το πλάτος της ΖΟΕ μετά τον προσδιορισμό του μπορεί μόνο να αυξηθεί με ΠΔ που εκδίδεται με τον ίδιο τρόπο. "Σε περίπτωση που επεκτείνεται το πολεοδομικό σχέδιο μέσα στη ΖΟΕ ή και έξω από αυτή δύναται να επεκταθεί η ΖΟΕ με το ΠΔ που εκδίδεται με τον ίδιο ως άνω τρόπο". 

      (Σ.Σ. Τα εντός "..." του τελευταίου εδαφίου της παρ.1 

            του Αρθ-29 τίθενται ως αντικατεστάθησαν με τον 

            Ν-1512/85 Αρθ-8 παρ.14). 

      2. Η προηγούμενη παράγραφος εφαρμόζεται ανάλογα και για τον καθορισμό ΖΟΕ κατά μήκος ακτών ή την όχθη δημόσιων λιμνών ή ποταμών ή και σε άλλες θέσεις ή περιοχές ειδικής προστασίας. 

      (Σ.Σ βλέπε και Αρθ-26  του Ν-2831/00

      για τον καθορισμό ή την μεταβολή των χρήσεων γης) 

      3. Μέσα στις ΖΟΕ το Δημόσιο ασκεί δικαίωμα προτίμησης σύμφωνα με όσα ορίζονται στο Αρθ-55 του Ν-947/79, που εφαρμόζονται ανάλογα και στην περίπτωση αυτή.(βλέπε ΣΗΜ.ΣΥΝΤ.) 

      4. Στις εκποιητικές δικαιοπραξίες για ακίνητα μέσα στις ΖΟΕ επισυνάπτονται τα στοιχεία που αναφέρονται στην παρ.1 του Αρθ-5 του Ν-651/77. Δικαιοπραξίες που καταρτίζονται κατά παράβαση της απαγόρευσης κατατμήσεως κάτω από τα όρια που ορίζονται με το ΠΔ της παρ.1 του άρθρου αυτού είνα άκυρες. Οι δικαιοπρακτούντες, οι μεσίτες, όσοι μεσολαβούν σε τέτοιες δικαιοπραξίες, οι συμβολαιογράφοι και οι υποθηκοφύλακες που συντάσσουν ή μεταγράφουν τέτοια συμβόλαια, τιμωρούνται με τις ποινές της παρ.8 του Αρθ-17 του νόμου αυτού. 

       Με ΠΔ/γμα που εκδίδεται με πρόταση των Υπουργών Δικαιοσύνης και Χωροταξίας, Οικισμού και Περιβάλλοντος, είναι δυνατό να καθορίζονται οι λεπτομέρειες εφαρμογής των διατάξεων του άρθρου αυτού και οι πειθαρχικές κυρώσεις των προσώπων που συμπράττουν με οποιοδήποτε τρόπο στις πιο πάνω δικαιοπραξίες.

      "5. Των απαγορεύσεων κατατμήσεως του άρθρου αυτού εξαιρείται η Δημ. Επιχ. Αερίου (ΔΕΠΑ) ΑΕ για την απόκτηση ακινήτων για τις ανάγκες αυτής". 

      (Σ.Σ. Η παρ.5 προσετέθη με την παρ.8 του Αρθ-5 του 

            Ν-1929/91 όπως ο νόμος αυτός συνεπληρώθη και 

            ετροποποιήθη με την παρ.6 του Αρθ-14 του Ν-2289/95 

            (ΦΕΚ-27/Α/8-2-95). 

@ΣΧΕΤ-ΝΟΜΕγκ-74550/14010/27-10-86 Αποδοχή Γνωμ-595/85 σχετικά με κατάτμηση

ακινήτου που ευρίσκεται μέσα στις ΖΟΕ,

Εγκ-80972/3362/21-11-86 Διευκρινίσεις στα Αρθρα του

Ν-1650/86 Για την προστασία του περιβάλλοντος,

Εγκ-88285/16505/29-12-86 Μεταβιβάσεις μετά τις 10-3-82 ακινήτων που υπάγονται

στο Ν-1337/83 - παράνομες κατατμήσεις,

Εγκ-26764/4882/6-5-87 Αποδοχή της Γνωμ-304/87 της 

Νομικής Δ/νσης του ΥΠΕΧΩΔΕ όσον αφορά την κατάτμηση γης 

κατά την έννοια του Αρθ-29 Ν-1337/83 σε τμήματα Αγροτικής έκτασης,

Εγκ-35981/1828/28/10-4-90 Ζώνη γύρω από τα ρυμοτομικά σχέδια Γνωμ-90/90

Εγκ-62297/5033/58/8-10-90 Ζώνες πέριξ των πόλεων Εγκ-58/90,

Εγκ-71775/3573/34/18-7-91 Κατάτμηση της γης Γνωμ-430/91 Εγκ-34/91,

Ν-2242/94 ΦΕΚ-162/Α/3-10-94 Πολεοδόμηση περιοχών δεύτερης κατοικίας σε ΖΟΕ

Αρθ-6 παρ.3 Αναστολή χορήγησης οικοδομικών αδειών,

ΣΤΕ-1821/95 Περιβάλλον Προστασία πανίδος - ΖΟΕ,

ΣΤΕ-3139/95 ΖΟΕ και ζώνη ή τμήμα της ζώνης που προβλέπουν οι διατάξεις του Αρθ-14 του ΝΔ/17-7-23,

ΣΤΕ-4950/95 (Ολομ.) Περιορισμοί ιδιοκτησίας / ζώνες οικιστικού ελέγχου (ΖΟΕ),

ΣΤΕ-1182/96 ΖΟΕ προστασία των περιοχών,

Εγκ-29411/6071/41/7-10-97 Οδηγίες για την εφαρμογή του 

Ν-2508/97 Εγκ-41/97 Αρθ-4. Γενικό Πολεοδομικό Σχέδιο (ΓΠΣ) και ΖΟΕ

Εγκ-16280/5386/35/98 Εγκ-35/98 Ζώνες του Αρθρον-14 του ΝΔ/17-7-23

Εγκ-2311/916/2/98 Εγκ-2/98 Ζώνες του Αρθρον-14 του ΝΔ/17-7-23

ΣΤΕ-2198/98 Ζώνες Οικιστικού Ελέγχου (ΖΟΕ) διατήρηση της

χρήσεως των νομίμως προϋφισταμένων κτιρίων και εγκαταστάσεων,

Ν-2637/98 Αρθ-56 Αγροτική γή,

@ΣΥΝ-ΛΕΞ.

@ΣΗΜ-ΣΥΝΤ

      Μέχρι την έγκριση ΓΠΣ ή ΣΧΟΟΑΠ κατά το Αρθ-25 παρ.5 του Ν-2508/97 ΦΕΚ-124/Α/13-6-97, εφαρμόζονται οι διατάξεις του Αρθ-29 του Ν-1337/83. 

Ν-947/79 (ΦΕΚ-169/Α/26-7-79) 

"Περί οικιστικών περιοχών". 

ΚΕΦΑΛΑΙΟΝ-Ζ. ΕΙΔΙΚΑΙ ΤΕΛΙΚΑΙ ΚΑΙ ΜΕΤΑΒΑΤΙΚΑΙ ΔΙΑΤΑΞΕΙΣ. 

ΑΡΘΡΟΝ-55. ΔΙΚΑΙΩΜΑ ΠΡΟΤΙΜΗΣΕΩΣ.

      1. Εις τας επί τη βάσει των διατάξεων του παρόντος νόμου δημιουργουμένας ή αναμορφουμένας οικιστικάς περιοχάς αι οποίαι περιλαμβάνονται εις τας περιφερείας νομών ή τμημάτων νομών οριζομένων δια προεδρικού διατάγματος εκδιδομένου προτάσει του Υπουργού Δημοσίων 'Εργων, ως και εις τας κατά τον παρόντα νόμον δημιουργουμένας ή αναμορφουμένας λοιπάς οικιστικάς περιοχάς, αι οποίαι, οπουδήποτε και αν ευρίσκωνται, περιλαμβάνουν ζώνας ενεργού πολεοδομίας και εντός της υπό εκάστης των ζωνών τούτων καταλαμβανομένης εκτάσεως, το Δημόσιον κέκτηται δικαίωμα προτιμήσεως επί ίσοις όροις δια την αγοράν ακινήτων, κειμένων εντός των ως είρηται περιοχών ή ζωνών, παρά των επιθυμούντων να μεταβιβάσουν ταύτα δια πωλήσεως ιδιοκτητών. Το δικαίωμα τούτο υφίσταται και ως προς ιδανικά μερίδια ή τμήματα κατ' όροφον ιδιοκτησίας ακινήτων ευρισκομένων εις τας ως άνω περιοχάς ή ζώνας. 

      2. Το ως άνω δικαίωμα του Δημοσίου γεννάται από της δημοσιεύσεως του κατά το Αρθ-14 παρ.1 προεδρικού διατάγματος, εφ' όσον τούτο περιέχει σύστασιν ζώνης ενεργού πολεοδομίας ή εφ' όσον τούτο αναφέρεται εις περιοχήν περιλαμβανομένην εις τα όρια των κατά την παρ.1 νομών ή τμημάτων αυτών, ισχύει δε επί μίαν δεκαετίαν από της ως άνω δημοσιεύσεως εκτός αν αρθεί εις προγενέστερον χρόνον διά προεδρικού διατάγματος εκδιδομένου τη προτάσει των Υπουργών Οικονομικών και Δημοσίων 'Εργων. 

      3. Το δικαίωμα προτιμήσεως δύναται να μεταβιβάζηται υπό του Δημοσίου, δια κοινής αποφάσεως των Υπουργών Οικονομικών και Δημοσίων 'Εργων, προς τον κατά το Αρθ-28 ανάδοχον φορέα, ή τον κατά το Αρθ-38 αναγκαστικόν οικοδομικόν συνεταιρισμόν, ή εις δημόσιον οργανισμόν πολεοδομίας και στεγάσεως. 

      4. Πας ιδιοκτήτης ακινήτου, κειμένου εντός των κατά την παρ.1 οριζομένων οικιστικών περιοχών ή εντός οπουδήποτε αλλαχού συνιστωμένης ζώνης ενεργού πολεοδομίας, προτιθέμενος να πωλήση τούτο προς οιονδήποτε τρίτον υποχρεούται να γνωστοποιήση την τοιαύτην πρόθεσίν του προς τον υπέρ ου το δικαίωμα προτιμήσεως δι' εγγράφου δηλώσεώς του περιεχούσης συνοπτικήν περιγραφήν του πωλουμένου ακινήτου, μνεία περί των τίτλων κτήσεως αυτού, τα στοιχεία του υποψηφίου αγοραστού και το τίμημα, εις ο συνεφωνήθη να πραγματοποιηθή η πώλησις. 

      5. Ο υπέρ ου το δικαίωμα προτιμήσεως δέον να γνωστοποιήση προς τον δηλούντα ότι θα ασκήση το ως άνω δικαίωμα και όπως προβή εις την αγοράν του ακινήτου, δι' εγγράφου απαντήσεως περιερχομένης εις τον ως άνω δηλούντα εντός αποκλειστικής προθεσμίας τριάκοντα ημερών από της υποβολής ή επιδόσεως της εν τη προηγουμένη παραγράφω δηλώσεως. Εντός της αυτής ως άνω προθεσμίας ο υπέρ ου το δικαίωμα προτιμήσεως δέον να προβή εις την παρά τω Ταμείω Παρακαταθηκών και Δανείων κατάθεσιν του εν τη δηλώσει αναφερομένου τμήματος υπέρ του πωλητού υπό τον όρον της νομιμοποιήσεως αυτού ως ιδιοκτήτου του προς πώλησιν ακινήτου. Δια της αυτής ως άνω εγγράφου απαντήσεως ή και δι' ιδίας προσκλήσεως περιερχομένης εις τον δηλούντα το βραδύτερον εντός δέκα ημερών από της λήξεως της προηγουμένης προθεσμίας δέον να καλήται ο δηλών όπως προσέλθη ενώπιον συμβολαιογράφου εν καθοριζομένη εν τη προσκλήσει ημέρα και ώρα προς υπογραφήν του πωλητηρίου συμβολαίου. Η τοιαύτη πρόσκλησις δέον να επιδίδεται τρεις τουλάχιστον ημέρας προ της οριζομένης εις αυτήν ημερομηνίας. Η καταβολή του τιμήματος ενεργείται δι' εκδόσεως εντάλματος υπέρ του πωλητού προς είσπραξιν του παρακαταθέντος εις το Ταμείον Παρακαταθηκών και Δανείων ως άνω ποσού. 

      6. Εις περίπτωσιν μη προσελεύσεως του εις μεταβίβασιν υποχρέου, πιστοποιουμένης δια πράξεως μη εμφανίσεως τούτου ενώπιον του συμβολαιογράφου η μεταβίβασις ενεργείται δι' αυτοσυμβάσεως του υπέρ ου το δικαίωμα προτιμήσεως, της μεταβιβάσεως του ακινήτου συντελουμένης δια της μεταγραφής του ως είρηται συμβολαίου μετά αντιγράφου του οικείου γραμματίου συστάσεως της παρακαταθήκης. Ματαιουμένης της υπογραφής της συμβάσεως υπαιτιότητι του γνωστοποιήσαντος την πρόθεσιν προς άσκησιν του δικαιώματος προτιμήσεως Δημοσίου, ή του υπό τούτου εξουσιοδοτουμένου οργανισμού, συνεταιρισμού ή αναδόχου φορέως, ο πωλητής δύναται εντός τριών μηνών από της ματαιώσεως να προβή εις την πώλησιν του ακινήτου δι' αυτοσυμβάσεως, δικαιούμενος εις είσπραξιν του τιμήματος επί τη προσκομίσει της προσκλήσεως και του συμβολαίου μετά των τίτλων ιδιοκτησίας του. Η μεταβίβασις του ακινήτου εις την περίπτωσιν ταύτην συντελείται από της μεταγραφής του συμβολαίου μετά αντιγράφου της εξοφλητικής αποδείξεως της παρακαταθήκης. 

      7. Εφ' όσον το Δημόσιον, ή ο εις ον μετεβιβάσθη το δικαίωμα προτιμήσεως κατά την παρ.3, δεν ήθελε ασκήση τούτο συμφώνως προς τα εν ταις παρ.4 και 5 οριζόμενα, ο δηλών δικαιούται να μεταβιβάσει ελευθέρως το ακίνητον προς τον γνωστοποιηθέντα υποψήφιον αγοραστήν αντί του δηλωθέντος τιμήματος ή μεγαλυτέρου. 

      8. Πάσα αιτία πωλήσεως μεταβίβασις προς τρίτον της κυριότητος ακινήτου κειμένου εντός των κατά την παρ.1 οικιστικών περιοχών ή των ζωνών ενεργού πολεοδομίας, άνευ προηγουμένης τηρήσεως των διατάξεων του παρόντος άρθρου, ή η μεταβίβασις προς αγοραστήν μη κατονομασθέντα εν τη δηλώσει ή αντί τμήματος μικροτέρου του δηλωθέντος κηρύσσεται άκυρος δια δικαστικής αποφάσεως, κατόπιν σχετικής αγωγής εγειρομένης υπό του υπέρ ου το δικαίωμα της προτιμήσεως εντός διετίας από της μεταγραφής του οικείου συμβολαίου και σημειουμένης εις τα οικεία βιβλία μεταγραφών. Παρερχομένης απράκτου της ως άνω προθεσμίας αποσβέννυται το δικαίωμα προς ακύρωσιν της μεταβιβάσεως. 

      9. Τα επί τη βάσει της ασκήσεως του δικαιώματος προτιμήσεως αποκτώμενα ακίνητα διατίθενται: 

     α) Προς δημιουργίαν κοινοχρήστων χώρων, 

     β) προς ανέγερσιν δημοσίων, δημοτικών ή θρησκευτικών κτιρίων ή εκτέλεσιν έργων κοινής ωφελείας, 

     γ) προς δημιουργίαν αποθέματος γης δυναμένης να χρησιμοποιηθή μελλοντικώς προς πολεοδομικούς ή οικιστικούς σκοπούς, 

     δ) προς διάθεσιν κατά κυριότητα ή κατά χρήσιν δι' οικιστικούς σκοπούς εις πρόσωπα χρήζοντα ιδιαιτέρας μερίμνης επί τη βάσει ειδικών διατάξεων ή κατ' εφαρμογήν ειδικών προγραμμάτων. 

      10. Δια προεδρικών διαταγμάτων εκδιδομένων προτάσει των Υπουργών Οικονομικών και Δημοσίων 'Εργων καθορίζεται εις τας λεπτομερείας αυτής η δια την εφαρμογήν των διατάξεων των παρ.4 έως και παρ.6 του παρόντος άρθρου τηρητέα διαδικασία και δη ο τύπος της υποβλητέας υπό του υποψηφίου πωλητού δηλώσεως, αι αρμόδιαι υπηρεσίαι προς παραλαβήν της δηλώσεως, ο τρόπος επιδόσεως ταύτης εν περιπτώσει εκχωρήσεως του δικαιώματος προτιμήσεως κατά τα εν παρ.3 του παρόντος άρθρου, ο τύπος και τα στοιχεία της εν παρ.5 εγγράφου συνενέσεως και προσκλήσεως, τα όργανα, ο τρόπος και η διαδικασία εκτιμήσεως περί του ευλόγου και συμφέροντος του προτεινομένου τιμήματος, τα αρμόδια όπως αποφασίζουν περί της ασκήσεως του δικαιώματος προτιμήσεως όργανα, τα της εκπροσωπήσεως του Δημοσίου, οσάκις το ως άνω δικαίωμα ασκείται απ' ευθείας υπό του ιδίου, ο τρόπος βεβαιώσεως περί της τηρήσεως της εν τω παρόντι άρθρω διαδικασίας, ως επίσης και πάσα άλλη αναγκαία λεπτομέρεια δια την εφαρμογήν του παρόντος άρθρου. 

      11. Το κατά τις διατάξεις του παρόντος δικαίωμα προτιμήσεως του Δημοσίου υφίσταται πάντοτε και δια την περίπτωσιν εκποιήσεως ιδιωτικών δασών ή δασικών εκτάσεων. Η παρ.10 του παρόντος άρθρου εφαρμόζεται αναλόγως και εις τας περιπτώσεις της παρούσης παραγράφου, των σχετικών διαταγμάτων εκδιδομένων εις την περίπτωσιν ταύτην τη προτάσει και του Υπουργού Γεωργίας. 

Α/436(18στ(1)

@ORDER19830314

@ΠΕΡ-ΕΝΗΜ19830301

ΑΡΘΡΟΝ-30 :  ΠΟΛΕΟΔΟΜΙΚΗ ΕΠΙΤΡΟΠΗ ΓΕΙΤΟΝΙΑΣ. 

@ΚΕΙΜΕΝΟ

      Για την παρακολούθηση των πολεοδομικών μελετών σε κάθε γειτονιά αναδεικνύεται από τους κατοίκους της, με ευθύνη του αντίστοιχου Οργανισμού Τοπικής Αυτοδιοίκησης, Πολεοδομική Επιτροπή της Γειτονιάς (ΠΕΓ). Η ΠΕΓ διατυπώνει είτε προς το συνοικιακό συμβούλιο είτε προς το συμβούλιο δημοτικού διαμερίσματος είτε προς το δημοτικό ή κοινοτικό συμβούλιο, γνώμη και προτάσεις σχετικά με όλα τα πολεοδομικά και λειτουργικά προβλήματα της γειτονιάς και ειδικότερα σχετικά με τις τροποποιήσεις και την εφαρμογή των πολεοδομικών γενικά διατάξεων, τον καθορισμό χρήσεων γης, το χαρακτηρισμό και τους κανονισμούς λειτουργίας, πεζόδρομων, τον καθορισμό θέσεων κτιρίων ή χώρων στάθεμευσης οχημάτων, θέσεων κτιρίων ειδικών και κοινωφελών χρήσεων, τη συντήρηση και χρήση παραδοσιακών κτιρίων ή και άλλων στοιχείων, την απομάκρυνση ή την απαγόρευση χρήσεων που δημιουργούν προβλήματα περιβάλλοντος κ.λπ. Η σύνθεση, ο τρόπος και ο χρόνος ανάδειξης των ΠΕΓ, οι αρμοδιότητές τους και η σχέση τους με τον αντίστοιχο δήμο ή κοινότητα, κανονίζονται με απόφαση των Υπουργών Εσωτερικών και Χωροταξίας, Οικισμού και Περιβάλλοντος.

@ΣΧΕΤ-ΝΟΜΑποφ-621/59/83 ΦΕΚ-9/Β/13-1-84 Εγκ-59/83. Ε-59/83. Σύσταση και αρμοδιότητες Πολεοδομικής Επιτροπής Γειτονιάς και σχετικές ρυθμίσεις,

Αποφ-69788/3483/6-11-87 Εγκ-5/88

Διαδικασία χαρακτηρισμού οικοδομικού τετραγώνου ως ενεργού,

ΣτΕ-667/90 διαδικασία εγκρίσεως Πολεοδομικής Μελέτης,

Εγκ-19366/1577/18-1-95 Αποδοχή της Γνωμ-543/94 του ΝΣΚ όσον αφορά τον

χαρακτηρισμό ΟΤ (Οικοδομικού Τετραγώνου) σαν ενεργώ.

Χωρίς προηγούμενη γνώμη της Πολεοδομικής Επιτροπής

Γειτονιάς (ΠΕΓ) ή της συνέλευσης των ιδιοκτητών του υπόψη ΟΤ,

Εγκ-28934/860/6-4-97 Aρμοδιότητες Νομαρχών σε αντικείμενα ΥΠΕΧΩΔΕ πλην ΓΓΔΕ

@ΣΥΝ-ΛΕΞ. 

@ΣΗΜ-ΣΥΝΤΑ/436(18ζ)

@ORDER19830304

@ΠΕΡ-ΕΝΗΜ19830301

ΑΡΘΡΟΝ-31 :  ΕΙΔΙΚΕΣ ΑΜΟΙΒΕΣ ΤΕΧΝΙΚΩΝ. 

@ΚΕΙΜΕΝΟ

      Οι αμοιβές των τεχνικών για τις μελέτες και ενέργειες που απαιτούνται για την εφαρμογή των Αρθ-15 έως Αρθ-22 του παρόντος νόμου κανονίζονται γενικά ή κατά περιοχές της χώρας με απόφαση του Υπουργού Χωροταξίας, Οικισμού και Περιβάλλοντος, ύστερα από γνώμη του ΤΕΕ. 

@ΣΧΕΤ-ΝΟΜ 

@ΣΥΝ-ΛΕΞ. 

@ΣΗΜ-ΣΥΝΤΑ/436(18ζ)

@ORDER19830304

@ΠΕΡ-ΕΝΗΜ19830301

ΑΡΘΡΟΝ-32 :ΑΠΑΛΛΟΤΡΙΩΣΕΙΣ ΚΑΙ ΔΙΑΜΟΡΦΩΣΕΙΣ ΠΑΡΑΔΟΣΙΑΚΩΝ ΚΤΙΡΙΩΝ. 

@ΚΕΙΜΕΝΟ

         1. Κτίρια που χαρακτηρίζονται διατηρητέα, βάσει των διατάξεων της παρ.6 του άρθ.79 του ΝΔ 8/73, όπως ισχύει, κτίρια ή μέρη αυτών που βλάπτουν υπέρμετρα το περιβάλλον, μπορεί να απαλλοτριωθούν κατά τις κείμενες διατάξεις χάριν δημόσιας ωφέλειας. Η απαλλοτρίωση γίνεται υπέρ και με δαπάνες του ΕΤΕΡΠΣ. Από το ΕΤΕΡΠΣ επίσης, μπορεί να καταβάλλονται και δαπάνες συντήρησης κτιρίων και διαμόρφωσης εσωτερικών χώρων παραδοσιακών κτιρίων για να ανταποκριθούν στις επιβαλλόμενες κατά περίπτωση χρήσεις τους κατά την κρίση της αρχής. Το ίδιο εφαρμόζεται και για την εξωτερική διαμόρφωση κτιρίων που η θέση τους επηρεάζει σημαντικά το άμεσο ή πλατύτερο περιβάλλον. 

      2. Η κατά το άρθρο αυτό διάθεση πόρων του ΕΤΕΡΠΣ εγκρίνεται από τον Υπουργό Χωροταξίας, Οικισμού και Περιβάλλοντος. 

      3. Στο τέλος της παρ.6 του Αρθ-79 του ΝΔ-8/74 "περί ΓΟΚ", όπως η παράγραφος αυτή αντικαταστάθηκε με την παρ.1 του Αρθ-4 του Ν-622/77 "περί εισπράξεως υπό του Δημοσίου Ταμείου των δια την έκδοσιν οικοδομικών αδειών καταβαλλομένων φόρων κλπ" (ΦΕΚ-171/Α/20-6-77) προστίθενται τα ακόλουθα εδάφια: 

      "Με τα πιο πάνω ΠΔ/γματα μπορεί να επιβάλλεται σε όλο ή σε μέρος του παραδοσιακού οικισμού ή του τμήματος που χαρακτηρίζεται ως παραδοσιακό και η άσκηση του δικαιώματος προτιμήσεως του Δημοσίου για την αγορά ακινήτων, όπως προβλέπεται από το Αρθ-5 του Ν-947/79 που έχει ανάλογη εφαρμογή και στην περίπτωση αυτή. Η επιβολή του δικαιώματος προτιμήσεως μπορεί να γίνει στις περιπτώσεις της παραγράφου αυτής και με μεταγενέστερα ΠΔ/γματα, χωρίς να αποκλείεται και η τμηματική επιβολή του στα διάφορα μέρη του παραδοσιακού οικισμού ή παραδοσιακού τμήματος οικισμού. Για τις περιπτώσεις της παραγράφου αυτής το δικαίωμα προτίμησης του Δημοσίου αρχίζει από τη δημοσίευση των πιο πάνω ΠΔ, τα οποία μπορεί να ορίσουν και χρόνο ισχύος των μικρότερων από αυτόν που ορίζει η παρ.2 του Αρθ-55 του Ν-947/79. 

      4. Οι ιδιοκτήτες ή νομείς των κτιρίων της παρ.6 οφείλουν να διατηρούν τα αρχιτεκτονικά, καλλιτεχνικά και στατικά στοιχεία αυτών και σε οποιαδήποτε περίπτωση καταστροφής τους να τα ανακατασκευάζουν σύμφωνα με τις υποδέιξεις της αρμόδιας Επιτροπής Ενασκήσεως Αρχιτεκτονικού Ελέγχου, έστω και αν η καταστροφή οφείλεται σε ανώτερη βία. Αν οι ιδιοκτήτες ή νομείς παραλείπουν την υποχρέωσή τους αυτή μπορεί να επεμβαίνει το δημόσιο ή ο οικείος Οργανισμός Τοπικής Αυτοδιοίκησης και να εκτελεί τις εργασίες καταλογίζοντας τη σχετική δαπάνη σε βάρος των υποχρέων. 

      Αυτοί που με όποιο τρόπο κατέχουν τα ακίνητα έχουν την υποχρέωση να δέχονται τις πιο πάνω παρεμβάσεις. Μπορεί το σύνολο ή μέρος της δαπάνης επισκευών ή ανακατασκεών να αναληφθεί από το Δημόσιο ή τον οικείο ΟΤΑ, αν οι υπόχρεοι βρίσκονται σε αδυναμία να ανατιμετωπίσουν τις δαπανες αυτές σε σχέση με την απόδοση από την εκμετάλλευση του κτιρίου και αν ταυτόχρονα η βλάβη δεν έγινε από σκόπιμη ενέργειά τους, σύμφωνα με όσα ορίζονται με Π.Δ. που εκδίδεται με πρόταση του Υπουργού Χωροταξίας, Οικισμού και Περιβάλλοντος. Με όμοια ΠΔ μπορεί να ρυθμιστούν οι διαδικασίες για την εφαρμογή της παραγρ. αυτής, τα αρμόδια για κάθε περίπτωση όργανα, οι διοικητικές κυρώσεις για πράξεις ή παραλείψεις που αντιβαίνουν στις πιο πάνω διατάξεις και κάθε σχετική ή συμπληρωματική λεπτομέρεια. 

      5. Τα τρία τελευταία εδάφια του Αρθ-52 του Κωδικοποιημένου Ν-5351/32 "περί Αρχαιοτήτων" (ΠΔ/9-8-32 ΦΕΚ-275/24-8-32) αντικαθίστανται ως εξής: 

      "Οι επισκευές, όσες κατόπιν γνωμοδοτήσεως του Αρχαιολογικού Συμβουλίου επιβάλλεται να γίνουν σε αρχαία ή ιστορικά κτίρια που ανήκουν σε ιδιώτες ή νομικά πρόσωπα, πρέπει να εκτελούνται από τους ίδιους απροσφασίστως και χωρίς αναβολή με δική τους δαπάνη. 

      Σε περίπτωση αρνήσεως των ενδιαφερομένων να εκτελέσουν τα υποδεικνυόμενα έργα, το Δημόσιο εκτελεί τις επισκευές με δική του δαπάνη. Σε αυτή όμως την περίπτωση μπορεί να καταλογίζει τη σχετική δαπάνη σε βάρος των υποχρέων. 

      Οι ιδιοκτήτες ή νομείς των κτιρίων αυτών έχουν την υποχρέωση να δέχονται τις πιο πάνω παρεμβάσεις. 

      Σε περίπτωση όμως που οι υπόχρεοι βρίσκονται σε αδυναμία να αντιμετωπίσουν αυτή τη δαπάνη μπορεί το σύνολο ή μέρος της δαπάνης επισκευών να αναληφθούν από το Δημόσιο. 

      Με ΠΔ/γμα που εκδίδεται με πρόταση του Υπουργού Πολιτισμού και Επιστημών, μπορεί να ρυθμιστούν οι διαδικασίες για την εφαρμογή της παραγράφου αυτής, τα αρμόδια για κάθε περίπτωση όργανα, οι διοικητικές κυρώσεις για πράξεις ή παραλείψεις που αντιβαίνουν στις πιο πάνω διατάξεις και κάθε σχετική ή συμπληρωματική λεπτομέρεια". 

      (Σ.Σ βλ.ΠΔ/15-4-88 ΦΕΚ-317/Δ/28-4-88

      Διατήρηση, επισκευή ή ανακατασκευή αρχιτεκτονικών,

      καλλιτεχνικών και στατικών διατηρητέων κτιρίων)

@ΣΧΕΤ-ΝΟΜΓΟΚ/85 ΦΕΚ-210/Α/18-12-85 Αρθ-4 

Παραδοσιακοί οικισμοί και διατηρητέα κτίρια

Προστασία του φυσικού και πολιτιστικού περιβάλλοντος,

Εγκ-6087/296/20/23-3-85 Εγκ-20/85

απαλλοτριώσεως υπέρ και με δαπάνες του ΕΤΕΡΠΣ διατηρητέων κτιρίων

Εγκ-24725/1287/44/29-3-85 Εγκ-44/85

Δυνατότητα κηρύξεων κτιρίων ετοιμορρόπων, ερειπίων κλπ. ως διατηρητέων,

ΠΔ/15-4-88 ΦΕΚ-317/Δ/28-4-88

Διατήρηση, επισκευή ή ανακατασκευή αρχιτεκτονικών, καλλιτεχνικών

και στατικών διατηρητέων κτιρίων

Εγγρ-89612/9119/96 Σύμφωνα με την Γνωμ-482/96 για κτίριο που

κηρύσσεται ή έχει κηρυχθεί διατηρητέο κατ' εφαρμογή του Αρθ-4

παρ.2 του ΓΟΚ/85, μπορεί να καθορισθούν ειδικές χρήσεις,

διαφορετικές από τις ισχύουσες οικείες διατάξεις,

Εγκ-28934/860/6-4-97 Aρμοδιότητες Νομαρχών σε αντικείμενα ΥΠΕΧΩΔΕ πλην ΓΓΔΕ

@ΣΥΝ-ΛΕΞ. 

@ΣΗΜ-ΣΥΝΤΑ/436(18ζ)

@ORDER19830304

@ΠΕΡ-ΕΝΗΜ19830301

ΑΡΘΡΟΝ-33 :   ΜΕΤΑΒΙΒΑΣΗ ΑΡΜΟΔΙΟΤΗΤΩΝ. 

@ΚΕΙΜΕΝΟ

      1. Με Προεδρικά Διατάγματα που εκδίδονται με πρόταση του Υπουργού Χωροταξίας, Οικισμού και Περιβάλλοντος μπορεί να καθορίζονται κατά περιοχές της χώρας, μέγεθος οικισμών ή κατηγορίες αυτών οι περιπτώσεις κατά τις οποίες το γενικό πολεοδομικό σχέδιο και η πολεοδομική μελέτη εγκρίνονται με απόφαση του οικείου Νομάρχη. 

      (Σ.Σ Προσοχή σύμφωνα με τα Αρθ-4 και Αρθ-7 του Ν-2508/97 

      ΦΕΚ-124/Α/13-6-97 η παρ.1 του αρθ-33 έμμεσα καταργείται 

      δεδομένου ότι η έγκριση ΓΠΣ γίνεται με απόφαση του 

      Γενικού Γραμματέα Περιφέρειας και η έγκριση της πολεοδομικής 

      μελέτης με απόφαση του νομάρχη, με εξαίρεση βέβαια την έγκριση 

      του ΓΠΣ των περιοχών Αθήνας και Θεσσαλονίκης. 

      (βλ. και Εγκ-41/97 Αρθ-25 παρ.Βκ) 

      "2. Στο τέλος της παρ.2 του άρθ.1 του ΑΝ-314/68 (ΦΕΚ 47), όπως ισχύει σήμερα, προστίθενται τα ακόλουθα: 

      "Η έγκριση όμοιων τροποποιήσεων χωρίς μεταβολή των όρων δόμησης, με εξαίρεση την επιβολή προκηπίων (πρασιών), μπορεί να γίνει και για οικσιμούς με πληθυσμό πάνω από 20000 κατοίκους στις περιπτώσεις που ορίζονται με ΠΔ που εκδίδεται με πρόταση του Υπουργού Χωροταξίας, Οικισμού και Περιβάλλοντος. Με ΠΔ, που εκδίδεται με τον ίδιο τρόπο μπορεί να εγκρίνονται εξαιρέσεις από τις περιπτώσεις της επόμενης παρ.3 του άρθρου αυτού. Ο καθορισμός και η τροποποίηση όρων και περιορισμών δόμησης μπορεί να γίνεται με την απόφαση του Νομάρχη και για οικισμούς με πληθυσμό μικρότερο από 20000 κατοίκους. 

      (Σ.Σ. Η παρ.2 του άρθ-33 τίθεται ως αντικατεστάθη 

      με τον Ν-1512/85). 

      'Οπου ο Νομάρχης, σύμφωνα με τα παραπάνω, έχει αρμοδιότητα να εγκρίνει τροποποιήσεις σχεδίων ή τροποποιήσεις και καθορισμό όρων και περιορισμών δόμησης ή και να επιβάλλει προκήπια έχει και την αρμοδιότητα να επιβάλλει ή να παρατείνει την αναστολή των οικοδομικών εργασιών, σύμφωνα με τις διατάξεις του άρθ-8 του ΝΔ/17-7-23 (ΦΕΚ-228),όπως συμπληρώθηκε με το άρθ.1 του Ν-551/77 (ΦΕΚ-68/Α)". (βλέπε ΣΗΜ.ΣΥΝΤ ΣτΕ-2319/99) 

     "3. Με προεδρικά διατάγματα που εκδίδονται με πρόταση των Υπουργών Εσωτερικών, Δημόσιας Διοίκησης και Αποκέντρωσης και Περιβάλλοντος, Χωροταξίας και Δημόσιων 'Εργων, μπορεί να μεταβιβαστούν στους δήμους και τις κοινότητες που αποδεδειγμένα διαθέτουν οργανωμένη υπηρεσία πολεοδομικού σχεδιασμού όλες οι αρμοδιότητες που αφορούν την υλοποίηση και εξειδίκευση των στόχων και κατευθύνσεων του γενικού πολεοδομικού σχεδίου και κυρίως η εκπόνηση και έγκριση της πολεοδομικής μελέτης και ο καθορισμός των χρήσεων γης και των όρων και περιορισμών δόμησης. Η έγκριση και ο καθορισμός αυτός γίνεται με απόφαση του δημοτικού ή κοινοτικού συμβουλίου που δημοσιεύεται στην Εφημερίδα της Κυβερνήσεως μαζί με τις σμικρύνσεις των σχετικών διαγραμμάτων με παραγγελία του δημάρχου ή του προέδρου της κοινότητας. Με απόφαση του Υπουργού Περιβάλλοντος, Χωροταξίας και Δημόσιων 'Εργων καθορίζονται οι προϋποθέσεις που πρέπει να συντρέχουν για τη διαπίστωση, σε κάθε συγκεκριμένη περίπτωση, της ύπαρξης της οργανωμένης υπηρεσίας πολεοδομικού σχεδιασμού". 

      (Σ.Σ Η παρ.3 τίθεται ώς αντικατεστάθει σύμφωνα με το 

      Αρθ-25 παρ.7 του Ν-2508/97 ΦΕΚ-124/Α/13-6-97) 

@ΣΧΕΤ-ΝΟΜΑΝ-314/68 

Αρμοδιότητες Νομαρχών ΦΕΚ-47/Α/9-3-68,

ΠΔ-443/83 

Μεταβίβαση αρμοδιότητας στους Νομάρχες ΦΕΚ-165/Α/17-11-83

κατηργήθη απο 5-6-86 με το ΠΔ-183/86,

ΠΔ-183/86 

Αρμοδιότητες Νομαρχών ΦΕΚ-70/Α/5-6-86,

Εγκ-48407/1834/117/86 

Διευκρινήσεις στο ΠΔ-183/86 (Εγκ-117/86),

Εγκ-43511/161/55/13-6-88 

Πολεοδομικές Αρμοδιότητες Περιφερειακών Υπηρεσιών Εγκ-55/88,

Εγκ-28934/860/6-4-97 

Aρμοδιότητες Νομαρχών σε αντικείμενα ΥΠΕΧΩΔΕ πλην ΓΓΔΕ,

Εγκ-28418/6219/62/2-11-99 

Γενική Δ/νση Διοικήσεως Εγκ-62/99

'Ασκηση χωροταξικών και πολεοδομικών αρμοδιοτήτων από τις

περιφερειακές υπηρεσίες και οργανισμούς τοπικής αυτοδιοίκησης,

ΣΤΕ-1227/23-3-00

Αντισυνταγματικές οι αποφάσεις των Νομάρχων που αφορούν

χωροταξικό και πολεοδομικό σχεδιασμό (Αρμοδιότητες Νομαρχών)

@ΣΥΝ-ΛΕΞ.

@ΣΗΜ-ΣΥΝΤΣΤΕ-2319/99          [ΙΣΧΥΕΙ από 19-6-99] 

Αρμοδιότητες Δήμων, Κοινοτήτων, Νομαρχιακών Αυτοδιοικήσεων, 

Χωροταξικός και Πολεοδομικός σχεδιασμός.

       ................................................ 

       ................................................ 

       ................................................ 

      Επειδή, με το Αρθ-1 του ΑΝ-314/68 (ΦΕΚ-47/68) προεβλέφθη, υπό προϋποθέσεις η δυνατότητα εγκρίσεως, τροποποιήσεως κλπ του σχεδίου πόλεως με απόφαση του νομάρχου. Με το Αρθ-33 παρ.2 του Ν-1337/83 (ΦΕΚ-33/83) παρεσχέθη στη διοίκηση η εξουσιοδότηση για την έκδοση προεδρικών διαταγμάτων, με τα οποία θα μετεβιβάζετο στους νομάρχες, υπό προϋποθέσεις και περιορισμούς, η αρμοδιότητα τροποποιήσεως του σχεδίου πόλεως. Βάσει των διατάξεων αυτών εξεδόθη το ΠΔ-183/86 (ΦΕΚ-70/86) με τίτλο "έγκριση τροποποιήσεων σχεδίων πόλεων και καθορισμός όρων και περιορισμών δόμησης από τους νομάρχες". Στο Αρθ-1 παρ.1 εδαφ.α αυτού προβλέπεται αρμοδιότητα των νομαρχών για έγκριση τροποποιήσεων σχεδίων πόλεων άνω των 20000 κατοίκων. Οι διατάξεις όμως αυτές είχαν υπ' όψει τους, ως εκ του χρόνου εκδόσεώς των, τους νομάρχες ως όργανα της περιφερειακής διοικήσεως του Κράτους, που είχε ως χώρο αναφοράς τον νόμο. Ως εκ τούτου ήταν σύμφωνες με τις παρατεθείσες συνταγματικές διατάξεις, οι οποίες κατ' εκτεθέντα αναθέτουν στο κράτος την αποστολή του πολεοδομικού σχεδιασμού. Μετά την ισχύ όμως του Ν-2218/94, βάσει του οποίου ο νομάρχης έπαυσε να είναι όργανο του κράτους και κατέστη όργανο οργανισμού τοπικής αυτοδιοικήσεως β' βαθμού (της νομαρχιακής αυτοδιοικήσεως), οι διατάξεις αυτές είναι ανίσχυρες ως αντισυνταγματικές, καθ' όσον, όπως ήδη εξετέθη, οι αρμοδιότητες της χωροταξίας και της πολεοδομίας πρέπει να ασκούνται αποκλειστικώς από την κρατική διοίκηση (κεντρική ή περιφερειακή). 

      Επειδή, η προσβαλλομένη απόφαση, με την οποία ετροποποιήθη το σχέδιο πόλεως Κατερίνης, εξεδόθη από τον Νομάρχη Πιερίας, ο οποίος είχε εκλεγεί ως όργανο της νομαρχιακής αυτοδιοικήσεως βάσει των διατάξεων του Ν-2218/94 και δεν ήταν πλέον περιφερειακό όργανο του Κράτους. Υπό τα ανωτέρω δεδομένα η απόφαση αυτή είναι ακυρωτέα ως εκδοθείσα από αναρμόδιο, κατά το Σύνταγμα όργανο. 

Α/436(18θ)

@ORDER19830314

@ΠΕΡ-ΕΝΗΜ19830301

ΑΡΘΡΟΝ-34 :ΜΕΤΑΒΙΒΑΣΗ ΤΗΣ ΕΙΣΦΟΡΑΣ ΤΟΥ ΚΗ ΨΗΦΙΣΜΑΤΟΣ. 

@ΚΕΙΜΕΝΟ

         1. Κατεξαίρεση από την παρ.2 του άρθ-1 του Ν-478/76 "περί παρατάσεως της ισχύος της διατάξεως της παρ.3 του άρθ.2 του ΚΗ'/1947 Ψηφίσματος", σ' όσους Δήμους ή Κοινότητες έχουν μεταβιβαστεί ή μεταβιβάζονται αρμοδιότητες πολεοδομικών εφαρμογών με τις διατάξεις της παρ.3 του άρθ-61 του Ν-947/79, αποδίδονται τα σαράντα εκατοστά του προϊόντος της κρατήσεως που προβλέπεται από την παρ.3 του άρθ-2 του ΚΗ'/1947 Ψηφίσματος, όπως ισχύει. Σ' όσους Δήμους ή Κοινότητες μεταβιβάζεται και η αρμοδιότητα έγκρισης πολεοδομικής μελέτης ή τροποποιήσεων κλπ κατά την παρ.3 του άρθ-33 του νόμου αυτού, αποδίδονται στον οικείο Δήμο ή Κοινότητα και άλλα τριανταπέντε εκατοστά του προϊόντος της πιο πάνω κρατήσεως. 

      2. Το προϊόν της κρατήσεως αυτής εισπράττεται κατά τις διατάξεις του άρθ-95 του Ν-1041/80 "περί αυξήσεως των αποδοχών των Δημοσίων εν γένει υπαλλήλων, Πολιτικών, Στρατιωτικών και υπαλλήλων ΝΠΔΔ ρυθμίσεως συναφών θεμάτων, τροποποιήσεως και συμπληρώσεως φορολογικών και άλλων τινων διατάξεων και καθιερώσεως του Γενικού Λογιστικού Σχεδίου" και το μέρος που περιέρχεται στο Δήμο ή Κοινότητα διατίθεται αποκλειστικά για την εφαρμογή ρυμοτομικών σχεδίων τους. 

@ΣΧΕΤ-ΝΟΜ 

@ΣΥΝ-ΛΕΞ. 

@ΣΗΜ-ΣΥΝΤΑ/436(18θ)

@ORDER19830304

@ΠΕΡ-ΕΝΗΜ19830301

ΑΡΘΡΟΝ-35 :    ΚΑΡΔΙΟΧΕΙΡΟΥΡΓΙΚΟ ΚΕΝΤΡΟ. 

@ΚΕΙΜΕΝΟ

      Για την ανέγερση του Καρδιοχειρουργικού Κέντρου "ΑΛΕΞΑΝΔΡΟΣ ΩΝΑΣΗΣ" στο 327 οικοδομικό τετράγωνο του ρυμοτομικού σχεδίου του Δήμου Καλλιθέας Αττικής, επιτρέπεται σύμφωνα με τη σχετική μελέτη παρέκκλιση από τις κείμενες σχετικές διατάξεις. Η παρέκκλιση μπορεί να αφορά το ύψος, το ποσοστό κάλυψης του οικοέδου, το συντελεστή δόμησης και τη λειτουργία χώρων κύριας χρήσεως με τεχνητό φωτισμό και αερισμό και εγκρίενται κατά τη διαδικασία του άρθ-102 του ΝΔ-8/73 "περί ΓΟΚ/73". 

@ΣΧΕΤ-ΝΟΜ 

@ΣΥΝ-ΛΕΞ. 

@ΣΗΜ-ΣΥΝΤΑ/436(18ι)

@ORDER19830304

@ΠΕΡ-ΕΝΗΜ19830301

ΑΡΘΡΟΝ-36 : ΑΝΑΚΛΗΣΗ ΑΝΑΓΚΑΣΤΙΚΩΝ ΑΠΑΛΛΟΤΡΙΩΣΕΩΝ. 

@ΚΕΙΜΕΝΟ

      1. Το τρίτο εδάφιο της παρ.2 του άρθ-11 του ΝΔ-797/71 "περί αναγκαστικών απαλλοτριώσεων", όπως αυτή αντικαταστάθηκε με το άρθ-1 του Ν-212/75 "περί τροποποιήσεως του ΝΔ-797/71 "περί αναγκαστικών απαλλοτριώσεων", αντικαθίσταται ως εξής: 

      "Η αναγκαστική απαλλοτρίωση για τη συντήρηση ή ανεύρεση αρχαιοτήτων και γενικά για αρχαιολογικούς σκοπούς θεωρείται ωσαύτως αυτοδικαίως ανακληθείσα, εφόσον εντός οκταετίας από την κήρυξη αυτής δεν ήθελε καθοριστεί, δικαστικώς ή εξωδίκως, ή ένεκα ταύτης προσωρινή ή οριστική αποζημίωση. Εξαιρούνται από τη ρύθμιση της παραγράφου αυτής οι απαλλοτριώσεις για εφαρμογή σχεδίων πόλεων γενικά". 

      2. Στο τέλος της παρ.6 του ίδιου άρθ-11 του ΝΔ-797/71, όπως ισχύει, προστίθεται το ακόλουθο εδάφιο: 

      "Η παράγραφος αυτή δεν ισχύει για τις απαλλοτριώσεις που κηρύσσονται με τις διατάξεις για τα σχέδια πόλεων γενικά". 

      3. Οι διατάξεις των προηγουμένων παρ.1 και 2 εφαρμόζονται και στις απαλλοτριώσεις που δεν έχουν αυτοδίκαια αναληφθεί κατά τις κείμενες διατάξεις μέχρι την έναρξη ισχύος του νόμου αυτού. 

      4. Στις επεκτάσεις και εντάξεις με τις διατάξεις του νόμου αυτού δεν εφαρμόζονται οι διατάξεις του Ν-5269/31 "περί αδειών οικοδομής κλπ., επί ρυμοτουμουμένων ακινήτων", όπως ισχύει σήμερα. 

      Για τα ήδη υπάρχοντα εγκεκριμένα σχέδια πόλεων οι διατάξεις των άρθ-1 Αρθ-2 Αρθ-3 Αρθ-4 και Αρθ-5 του Ν-5269/31 εφαρμόζονται μόνο για επισκευές κτιρίων που βρίσκονται σε ρυμοτομουμένα οικόπεδα και όχι για προσθήκες σε υπάρχοντα κτίρια ή ανέγερση νέων στα οικόπεδα αυτά. 

@ΣΧΕΤ-ΝΟΜΝ-5269/31 

Περί αδειών οικοδομής επί ρυμοτομουμένων ακινήτων ΦΕΚ-274/Α/10-8-31,

Εγκ-59897/12787/131/83 Εγκ-131/83

Εφαρμογή διατάξεων των Αρθ-25, 28 και 36 του Ν-1337/83,

Εγκ-25623/5873/51/84 Εγκ-51/84

Αποδοχή της Γνωμ-1032/83 της Συνελεύσεως Προϊσταμένων Νομικών

Δ/νσεων όσον αφορά την χορήγηση αδειών για οικόπεδα στα οποία

επήλθε αυτοδίκαια ανάκλησις της απαλλοτριώσεως

Εγκ-35518/1810/51/13-5-85 Εγκ-51/85

Κοινοποιείται η Αποφ-958/85 του ΣτΕ όσον αφορά την έκδοση

αδείας οικοδομής σε περίπτωση που υποβλήθηκαν τα νόμιμα

δικαιολογητικά προ της εφαρμογής του Ν-1337/83

Εγκ-88246/16456/159/18-12-86 Εγκ-159/86

Αποδοχή της με αρ.Γνωμ-893/86 η έννοια της μη

εφαρμογής των διατάξεων των Αρθ-1 έως και Αρθ-5 του Ν-5269/31

σύμφωνα με την παρ.4 του Αρθ-36 του Ν-1337/83 είναι ότι μετά την

επιβολή του ρυμοτομικού βάρους σε οικόπεδα απαγορεύεται

οπωσδήποτε η δόμηση ή η συνέχιση της δόμησης χωρίς χρονικό

περιορισμό για όσο χρόνο διαρκεί η με το σχέδιο πόλης κηρυχθείσα

ναγκαστική απαλλοτρίωση,

Εγκ-23031/4121/38/2-4-87 Εγκ-38/87

Συνέχιση οικοδομικών εργασίων σε άδειες που είχαν εκδοθεί με

τις διατάξεις του Ν-5269/31 πριν την ισχύ της παρ.4 του Αρθ-36

του Ν-1337/83, με αναθεώρησή τους,

Εγκ-54016/10666/73/27-8-87  Εγκ-73/87

Αποδοχή γνωμοδότησης Γνωμ-622/87 όσον αφορά τη χορήγηση άδειας σε ακίνητα

που προορίζονται για ανέγερση κτιρίων κοινής ωφέλειας,

Εγκ-74726/14536/102/27-11-87  Εγκ-102/87

Αποδοχή της με αρ.Γνωμ-832/87 ότι το Αρθ-2 του Ν-5269/31 

ισχύει και μετά το Αρθ-36 παρ.4 του Ν-1337/83, στις περιπτώσεις

που προ του τελευταίου αυτού νόμου είχε υποβληθεί στην

πολεοδομική υπηρεσία αίτηση έκδοσεως οικοδομικής άδειας

σε ρυμοτομούμενο ακίνητο,

Εγκ-87129/4952/105/16-12-88 Εγκ-105/88

Δόμηση σε ρυμοτομούμενα ακίνητα σύμφωνα με τον Ν-5269/31,

Εγκ-19131/18/4-4-89 Εγκ-18/89

Αποδοχή της με αρ.Γνωμ-92/15-2-89 του Νομικού Συμβούλου ΥΠΕΧΩΔΕ

σχετικά με την έκδοση οικοδομικής άδειας σε ρυμοτομούμενο ακίνητο,

ΣτΕ-488/91 και ΣτΕ-489/91

Εγκριση σχεδίου - Διαγράμματα Πόλεων - Οικοδομών,

Αποφ-32880/11/27-3-92 Εγκ-11/92

Εφαρμογή των διατάξεων του Ν-5269/31 (ΦΕΚ-274/Α) σε συνδυασμό:

με το από ΠΔ/8-2-79 (ΦΕΚ-130/Δ/79) "περί χορηγήσεως αδειών

οικοδομών προς αποκατάσταση ζημιών οι οποίες προξενήθηκαν από βίαιο συμβάν,

Εγκ-70533/4214/47/95 Εγκ-47/95

Αποδοχή της υπ' αρ.Γνωμ-409/95 του Νομικού Συμβουλίου του

Κράτους όσον αφορά τις περιπτώσεις αναθεώρησης των οικοδομικών,

ΣΤΕ-2036/96 

Ρυμοτομούμενα ακίνητα,

Εγκ-28934/860/97

Aρμοδιότητες Νομαρχών σε αντικείμενα ΥΠΕΧΩΔΕ πλην ΓΓΔΕ,

Αποφ-55017/3562/2579/85/10-7-98 Εγκ-85/98

Εφαρμογή των διατάξεων του εδαφ.β της παρ.4 του Αρθ-36 του

Ν-1337/83 που αναφέρεται για τα ήδη υπάρχοντα προ τις 14-3-83 

εγκεκριμένα σχέδια πόλεων,

ΣΤΕ-566/99 

Απαλλοτρίωση αναγκαστική, αυτοδικαία ανάκληση,

@ΣΥΝ-ΛΕΞ. 

@ΣΗΜ-ΣΥΝΤΑ/436(18ι)

@ORDER19830304

@ΠΕΡ-ΕΝΗΜ19830301

ΑΡΘΡΟΝ-37 :ΠΑΛΙΑ ΡΥΜΟΤΟΜΙΚΑ ΣΧΕΔΙΑ ΣΤΕΓΑΣΤΙΚΗΣ ΑΠΟΚΑΤΑΣΤΑΣΗΣ 

ρυμοτομικά σχέδια οικισμών εργατικών κατοικιών. 

@ΚΕΙΜΕΝΟ

      Ρυμοτομικά σχέδια που μελετήθηκαν και εφαρμόστηκαν από το Υφυπουργείο Ανοικοδομήσεως, Υπουργείο Κοινωνικών Υπηρεσιών, Υπουργείο Συγκοινωνιών και Δημοσίων Εργων, υπηρεσία οικισμού του Υπουργείου Δημοσίων Εργων και Υπουργείο Χωροταξίας, Οικισμού και Περιβάλλοντος μέχρι τη δημοσίευση του παρόντος νόμου, μέσα στα πλαίσια των προγραμμάτων, για την αποκατάσταση δικαιούχων των παραπάνω φορέων, χωρίς να έχει ολοκληρωθεί η διαδικασία έγκρισής τους, θεωρούνται εγκεκριμένα όπως έχουν. Το ίδιο ισχύει και στην περίπτωση που δεν έχει ολοκληρωθεί ακόμα η εφαρμογή της ρυμοτομικής μελέτης τέτοιων σχεδίων. Για την τροποποίηση ή επέκταση των σχεδίων αυτών εφαρμόζονται οι σχετικές διατάξεις που ισχύουν κάθε φορά". 

    "Τα ανωτέρω ισχύουν και για τα ρυμοτομικά σχέδια οικισμών εργατικών κατοικιών που μελετήθηκαν και εφαρμόσθηκαν από τον Οργανισμό Εργατικής Κατοικίας (ΟΕΚ)". 

      (Σ.Σ Το εντός "..." εδάφιο προσετέθη με το Αρθ-12 παρ.1 

      του Ν-2736/99 ΦΕΚ-172/Α/26-8-99) 

@ΣΧΕΤ-ΝΟΜΕγκ-54δ/42062/7473/66/5-7-85 Εγκ-66/85

Ρυμοτομικά σχέδια αποκατάστασης δικαιούχων,

Εγκ-88284/16504/29-12-86

Οδηγίες εφαρμογής  Αρθ-8 και Αρθ-9 του Ν-1337/83 όσον αφορά

την αρτιότητα και δυνατότητα δόμησης των οικοπέδων (εισφορά σε γη και χρήμα),

@ΣΥΝ-ΛΕΞ. 

@ΣΗΜ-ΣΥΝΤΤο Αρθ-37 τίθεται ως αντικατεστάθη με τον Ν-1512/85

A/436(18ι(1)

@ORDER19830304

@ΠΕΡ-ΕΝΗΜ19830301

ΑΡΘΡΟΝ-38 : ΡΥΜΟΤΟΜΙΚΑ ΣΧΕΔΙΑ ΑΓΡΟΤΙΚΩΝ ΟΙΚΙΣΜΩΝ. 

@ΚΕΙΜΕΝΟ

      1. Η έγκριση των ρυμοτομικών σχεδίων και των όρων και περιορισμών δόμησης των οικισμών που εμπίπτουν στις διατάξεις της παρ.1 του άρθ-19 του ΝΔ-3958/59 "περί τροποποιήσεως και συμπληρώσεως των περί οριστικών παραχωρητηρίων των κλήρων διατάξεων της Εποικιστικής Νομοθεσίας, κυρώσεως πράξεών τινων του Υπουργικού Συμβουλίου και άλλων τινών διατάξεων", ως ισχύει, που έχουν δημιουργηθεί μέχρι σήμερα βάσει προσωρινών διανομών και για τους οποίους δεν έχουν κυρωθεί τα οριστικά σχέδια, γίνεται με ΠΔ/γμα που εκδίδεται με πρόταση των Υπουργών Γεωργίας και Χωροταξίας, Οικισμού και Περιβάλλοντος κατά τή διαδικασία του άρθ-3 του ΝΔ/17-7-23 "περί σχεδίων πόλεων κλπ", όπως ισχύει και μετά γνώμη του Συμβουλίου Χωροταξίας, Οικισμού και Περιβάλλοντος του νομού, στο οποίο μετέχει με ψήφο υπάλληλος της νομαρχιακής υπηρεσίας του Υπουργείου Γεωργίας που ορίζεται από το νομάρχη, όταν το Συμβούλιο πρόκεται να γνωμοδοτήσει για τα θέματα αυτά. Η μεταβίβαση της κυριότητας των οικοπέδων στους δικαιούχους γίνεται από τις αρμόδιες υπηρεσίες του Υπουργείου Γεωργίας μετά την πιο πάνω έγκριση των σχεδίων. Στις περιπτώσεις αυτές η υποχρέωση εισφοράς σε γη εξαντλείται με τη διάθεση των κοινόχρηστων χώρων που προβλέπονται στα σχέδια αυτά, η δε υποχρέωση εισφοράς σε χρήμα ορίζεται σε 3% της αξίας των οικοπέδων, εφαρμοζομένων κατά τα λοιπά των διατάξεων του άρθ-9 του νόμου αυτού. 

      2. Η παράγραφος 1 εφαρμόζεται ανάλογα και για οικισμούς που στην περιοχή τους έχει γίνει μέχρι σήμερα αναδασμός με την αγροτική νομοθεσία, εφόσον στον αναδασμό αυτόν περιλαμβάνονται εκτάσεις που χαρακτηρίζονται σαν οικόπεδα. 

      3. Για εγκρίσεις σχεδίων και όρων και περιορισμών δόμησης νέων οικισμών που εμπίπτουν στο άρθ-19 του ΝΔ-3958/59 ή επεκτάσεις σχεδίων τέτοιων οικισμών εφαρμόζονται οι διατάξεις του νόμου αυτού. 

      Mε ΠΔ/γαμτα, που εκδίδονται με πρόταση των Υπουργών Γεωργίας και Χωροταξίας, Oικισμού και Περιβάλλοντος, καθορίζονται η διαδικασία και τα κριτήρια προσδιορισμού των δικαούχων οικοπέδων του προηγουμένου εδαφίου. 

      4. Τροποποιήσεις σχεδίων οικισμών που έχουν κυρωθεί κατά την αγροτική νομοθεσία γίνονται εφεξής με ΠΔ/γματα που εκδίδονται με πρόταση του Υπουργού Χωροταξίας, Οικισμού και Περιβάλλοντος κατά τη διαδικασία του άρθ-3 του ΝΔ/17-7-23 "περί σχεδίων πόλεων κλπ". 

      5. Με ΠΔ/γματα που εκδίδονται με πρόταση των Υπουργών Γεωργίας και Χωροταξίας, Οικισμού και Περιβαλλοντος, μπορεί να οριστεί κατά περιοχές της χώρας ότι η κατά τις προηγούμενες παραγράφους έγκριση, επέκταση ή τροποποίηση των σχεδίων γίνεται με απόφαση του οικείου νομάρχη που εκδίδεται ύστερα από γνώμη του Συμβουλίου Χωροταξίας, Οικισμού και Περιβάλλοντος του νομού. Με όμοια ΠΔ/γματα, που εκδίδονται στην περίπτωση αυτή και με πρόταση του Υπουργού Εσωτερικών, μπορεί να ορισθεί ότι η ανωτέρω έγκριση, επέκταση ή τροποποίηση των σχεδίων γίνεται αντί με απόφαση του νομάρχη, με απόφαση του δημοτικού ή κοινοτικού συμβουλίου με ανάλογη εφαρμογή των διατάξεων της παρ.3 του άρθ-33 του παρόντος. 

      6. Η εφαρμογή των σχεδίων οικισμών που εγκρίθηκαν κατά την αγροτική νομοθεσία γίνεται, όπου συντρέχει περίπτωση, με τις ισχύουσες προ του Ν-947/79 σχετικές πολεοδομικές διατάξεις. 

      7. Τα σχέδια των οικισμών ή τμημάτων οικισμών που δημιουργήθηκαν μέχρι σήμερα από διανομές του Υπουργείου Γεωργίας και που η αρμοδιότητα έγκρισης του ρυμοτομικού τους σχεδίουανήκει στην αρμοδιότητα είτε του Υπουργού Χωροταξίας του ΝΔ/17-7-23 και υπό τους περιορισμούς όρους και προϋποθέσεις της ισχύουσας νομοθεσίας κατά την έναρξη της ισχύος του Ν-947/79. 

      8. Οικόπεδα, που βρίσκονται εντός εγκεκριμένου σχεδίου και που παραχωρήθηκαν από το κράτος σε δικαιούχους μετά τη δημοσίευση του ΝΔ-8/73 "περί ΓΟΚ" με διαστάσεις και εμβαδόν μικρότερα των καθοριζομένων σ' αυτόν, θεωρούνται άρτια όπως παραχωρήθηκαν.  

      9. Το δύο τελευταία εδαφ. του άρθ-10   του Ν-1221/81 παύουν να ισχύουν. 

@ΣΧΕΤ-ΝΟΜΠΔ/2-4-85 ΦΕΚ-225/Δ/14-5-85

Μεταβίβαση αρμοδιοτήτων στους Νομάρχες για την έγκριση και

τροποποίηση ρυμοτομικών σχεδίων καθώς και όρων και περιορισμών

δόμησης αγροτικών οικισμών,

Εγκ-88284/16504/29-12-86

Εισφορά σε γη και χρήμα,

Εγκ-25784/4614/42/10-4-87 Εγκ-42/87

Διαβίβαση της Γνωμ-22/87 της Νομικής Δ/νσης περί 

μη σύντομης διανομής κληροτεμαχίου σε οικόπεδα,

Εγκ-43511/161/55/13-6-88 Εγκ-55/88

Πολεοδομικές Αρμοδιότητες Περιφερειακών Υπηρεσιών,

Εγκ-2431/998/1/2-2-99 Εγκ-1/99

Ζώνη του Αρθ-14 του ΝΔ/17-7-23 στα ρυμοτομικά σχέδια διανομής

οικοπέδων του Υπουργείου Γεωργίας

αποκατάσταση ακτημόνων, αποκατάσταση προσφύγων, αγροτικοί οικισμοί,

Ν-2790/00 ΦΕΚ-24/Α/16-2-00

Αποκατάσταση των παλιννοστούντων ομογενών από την τέως Σοβιετική 'Ενωση,

@ΣΥΝ-ΛΕΞ.

@ΣΗΜ-ΣΥΝΤΑ/436(18ι(1)

@ORDER19830304

@ΠΕΡ-ΕΝΗΜ19830301

ΑΡΘΡΟΝ-39 : ΑΠΑΛΛΑΓΗ ΑΠΟ ΕΙΣΦΟΡΑ ΑΥΘΑΙΡΕΤΟΥ ΚΤΙΡΙΟΥ ΔΗΜΟΣΙΟΥ κλπ. 

@ΚΕΙΜΕΝΟ

      Η αναστολή από την κατεδάφιση κτιρίων του Δημοσίου ή Νομικού Προσώπου Δημοσίου Δικαίου καθώς και κοινωφελών κτιρίων που κατασκευάσθηκαν χωρίς άδεια της αρμόδιας αρχής γίνεται με την υποβολή των δηλώσεων των παρ.5 και 6 του Αρθ-15 του παρόντος, χωρίς την καταβολή των προβλεπομένων εισφορών.

@ΣΧΕΤ-ΝΟΜΕγκ-17729/2955/4-4-85 

Αποδοχή της ΓΝΩΜ-148/85 Γνωμοδοτήσεως που αφορά

επιβολή προστίμων για αυθαίρετα Δήμων και Κοινοτήτων,

Εγκ-25157/3397/28/13-3-86 Εγκ-28/86

Αποδοχή της ΓΝΩΜ-96/86 γνωμοδότησης της Νομικής Δ/νσης για

αυθαίρετα του δημοσίου,

Εγκ-28934/860/6-4-97

Αρμοδιότητες Νομαρχών, αυθαίρετες κατασκευές,

@ΣΥΝ-ΛΕΞ. 

@ΣΗΜ-ΣΥΝΤΑ/436(18ια)

@ORDER19830304

@ΠΕΡ-ΕΝΗΜ19830301

ΑΡΘΡΟΝ-40 :  ΕΠΙΧΩΣΕΙΣ ΚΑΙ ΑΣΤΙΚΟ ΠΡΑΣΙΝΟ.      

@ΚΕΙΜΕΝΟ

      1. Μέσα στα σχέδια πόλεων και οικισμών προ του 1923 και στις ΖΟΕ απαγορεύονται οι εκσκαφές και επιχώσεις χωρίς άδεια της οικείας πολεοδομικής αρχής, εκτός αν η επερχόμενη μεταβολή περιλαμβάνεται σε εγκεκριμένες μελέτες. Αν εκτελούνται τέτοιες εργασίες χωρίς άδεια, εφαρμόζονται οι διατάξεις για τις αυθαίρετες κατασκευές. 

      2. Για την κοπή δένδρων μέσα σε εγκεκριμένα ρυμοτομικά σχέδια ή τις ΖΟΕ που δεν προστατεύουνται από τις διατάξεις για την προστασία των δασών και των δασικών γενικά εκτάσεων, απαιτείται έκδοση άδιεας από τη οικεία πολεοδομική αρχή. Στους παραβάτες επιβάλλονται οι κυρώσεις που προβλέπονται από τις διατάξεις του άρθρου 458 του Ποινικού Κώδικα.

@ΣΧΕΤ-ΝΟΜΕγγρ-11790/1399/87

Απαιτείται άδεια για εκσκαφές και επιχώσεις,

ΣτΕ-281/90

Κατασκευές - Επεμβάσεις στα Δάση,

ΣτΕ-1643/91

Ενταξη Αναδασωτέων Εκτάσεων στο Σχέδιο Πόλεως,

Εγκ-28934/860/6-4-97

Aρμοδιότητες Υπηρεσιών Νομαρχιακών Αυτοδιοικήσεων,

Εγκ-55940/53/98 Εγκ-53/98

Κοπή δένδρων σε εντός ρυμοτομικού σχεδίου περιοχές πληγείσες

από πυρκαγιές.(πρακτικό κοπής δένδρων κατόπιν αυτοψίας),

Αποφ-15420/3278/00 ΦΕΚ-783/Β/23-6-00

Διαδικασία αποκατάστασης περιβάλλοντος ανενεργών λατομείων,

@ΣΥΝ-ΛΕΞ. 

@ΣΗΜ-ΣΥΝΤΑ/436(18ια)

@ORDER19830304

@ΠΕΡ-ΕΝΗΜ19830301

Ν-1337/83  ΑΡΘΡΟΝ-41              ( ΦΕΚ-33/Α/14-3-83). 

ΟΙΚΙΣΤΙΚΟΣ ΝΟΜΟΣ             [ ΙΣΧΥΕΙ απο 14-3-83] 

Οικογενειακή στέγη

@ΚΕΙΜΕΝΟ

      1. Στις περιπτώσεις οικοδομήσιμων οικοπέδων μπορεί, ύστερα από απόφαση της αρμόδιας Αρχιτεκτονικής Επιτροπής, να εγκρίνεται, κατά παρέκκλιση από τους όρους και περιορισμούς δόμησης της περιοχής, η χορήγηση ειδικής άδειας (άδεια οικογενειακής στέγης) αποκλειστικά για την κατασκευή κύριας κατοικίας του κυρίου του οικοπέδου, ανιόντων μέχρι 1ου βαθμού αυτού και της συζύγου του και κατιόντων του, εφόσον όλοι αυτοί κατοικούν μόνιμα στην πόλη ή τον οικισμό και δεν έχουν σ' αυτόν άλλο οικοδομήσιμο οικόπεδο. 

     2. Η συνολική επιφάνεια των κτισμάτων του άρθρου αυτού δε μπορεί να είναι μεγαλύτερη από 240 μ2 και το κτίσμα δε μπορεί να υπερβαίνει τους τρείς ορόφους ή να γίνεται υπέρβαση του ποσοστού κάλυψης που ισχύει στην περιοχή. Σε κάθε περίπτωση η συνολική δομούμενη επιφάνεια δε μπορεί να αντιστοιχεί σε συντελεστή δόμησης μεγαλύτερο του 2,40. 

     3. Η Αρχιτεκτονική Επιτροπή στις περιπτώσεις του άρθρου αυτού μπορεί να μην εξαντλήσει το όριο των 240 μ2 της προηγουμένης παραγράφου ή τον αριθμό ορόφων και γενικά μπορεί να διαμορφώσει, κατά τον προσφορότερο δυνατό τρόπο σε κάθε συγκεκριμένη περίπτωση, την τοποθέτηση του κτιρίου και τους όγκους του, την εμφάνισή του και γενικά την εναρμόνισή του προς το άμεσο περιβάλλον, επιβάλλοντας κάθε απαιτούμενο κατά την κρίση της σχετικό περιορισμό. 

     4. Οι διατάξεις του άρθρου αυτού εφαρμόζονται στα ήδη εγκεκριμένα σχέδια πόλεων, στους οικισμούς προ του 1923 και στις επεκτάσεις του νόμου αυτού. 

     5. Η κρίση σε κάθε συγκεκριμένη περίπτωση για την πλήρωση των προϋποθέσεων χαρακτηρισμού της οικογενειακής στέγης κατά την παρ. 1 του άρθρου αυτού ανήκει στην Αρχή που χορηγεί την οικοδομική άδεια. 

     6. Με απόφαση του Υπουργού Χωροταξίας, Οικισμού και Περιβάλλοντος μπορεί να κανονισθεί κάθε συμπληρωματικός όρος των προϋποθέσεων χαρακτηρισμού της οικογενειακής στέγης, κάθε λεπτομέρεια σχετιζόμενη με το θεσμό αυτόν και κάθε θέμα που αναφέρεται στη διαδικασία εφαρμογής του άρθρου αυτού. 

      (Σ.Σ βλ. Αποφ-622/61/84 ΦΕΚ-9/Β/13-1-84 Εγκ-61/84

      Προϋποθέσεις χαρακτηρισμού οικογενειακής στέγης και

      διαδικασίας εφαρμογής της, ΠΡΟΣΟΧΗ βλέπε Εγκ-28/7-11-03 )

     7. Εάν μέσα σε μία πενταετία από την έκδοση της άδειας σύμφωνα με τις διατάξεις του άρθρου αυτού γίνουν μεταβιβάσεις εν ζωή του ακινήτου ή μέρους αυτού που καλύπτουν τον επιπλέον συντελεστή, εφαρμόζονται υποχρεωτικά και ανάλογα οι διατάξεις του άρθ-3 του Ν-880/79. 

     Με ΠΔ/γμα που εκδίδεται με πρόταση του Υπουργού Χωροταξίας, Οικισμού και Περιβάλλοντος μπορεί να καθορίζεται κάθε λεπτομέρεια για την εφαρμογή του άρθρου αυτού". 

      (Σ.Σ βλ. ΠΔ/27-3-84 ΦΕΚ-272/Δ/19-4-84

      Συνέπειες μεταβίβασης ακινήτου, ανεγερθέντος με άδεια

      οικογενειακής στέγης)

@ΣΧΕΤ-ΝΟΜΑποφ-622/61/84 ΦΕΚ-9/Β/13-1-84 Εγκ-61/84

Προϋποθέσεις χαρακτηρισμού οικογενειακής στέγης και

διαδικασίας εφαρμογής της,

ΠΔ/27-3-84 ΦΕΚ-272/Δ/19-4-84

Συνέπειες μεταβίβασης ακινήτου, ανεγερθέντος με άδεια

οικογενειακής στέγης,

Εγκ-71088/13538/101/14-10-85 (Αποφ-35960/85 ΠΕΧΩΔΕ) Εγκ-101/85

Εφαρμογή Αρθ-41  Ν-1337/83 στα τυφλά οικόπεδα,

Εγκ-44758/744/17-6-86

Δίνονται οδηγίες σχετικά με τη χορήγηση οικοδομικών αδειών

οικογενειακής στέγης,

Εγγρ-70742/2991/86

Η παρ. 2 του Αρθ-23 του ΓΟΚ/85 που επιτρέπει προσθήκη στο

περίγραμμα νόμιμα υπάρχουσας οικοδομής πέρα από το οικοδομήσιμο

τμήμα έχει εφαρμογή και στην περίπτωση χορήγησης αδείας περί 

οικογενειακής στέγης,

Εγκ-78822/14624/10-12-86

Οι ευεργετικές διατάξεις του άρθρου 41 του Ν-1337/83

είναι δυνατή και όταν χώρος της κατοικίας

χρησιμοποιείται σαν χώρος αποθήκευσης,

Εγγρ-74213/14397/8-12-87

Η οικογενειακή στέγη δεν έχει περιορισμό Συντελεστή κατ' Ογκου,

Αποφ-33888/10-10-95

Σε περίπτωση οικοπέδου με περισσοτέρους του ενός ιδιοκτήτες

η αμιγής χρήση εξετάζεται για την κάθε συνιδιοκτησία,

ΣΤΕ-5157/96

Οικογενειακή Στέγη / Αρμοδιότητα Διοικήσεως,

Εγκ-28934/860/6-4-97

Aρμοδιότητες Υπηρεσιών Νομαρχιακών αυτοδιοικήσεων,

Εγκ-53214/47/98 Εγκ-47/98

Αποδοχή της Γνωμ-259/98 του ΝΣΚ Εάν σύμφωνα με το Αρθ-41 του Ν-1337/83 περί

οικογενειακής στέγης, συνυπολογίζονται στα κατιόντα μέλη του

ιδιοκτήτη του ακινήτου και τα πέραν του πρώτου (1ου) βαθμού συγγένειας 

και εάν στα ανιόντα μέλη συμπεριλαμβάνονται και οι συγγενείς εξ αγχιστείας,

ΣΤΕ-550/26-3-99

Ανίσχυρη η Αποφ-622/61/84 του Υπουργού ΥΠΕΧΩΔΕ για τις

προϋποθέσεις χαρακτηρισμού οικογενειακής στέγης,

Εγκ-86846/76/9-11-00 Εγκ-76/00

Προϋποθέσεις χαρακτηρισμού οικογενειακής στέγης και διαδικασίας εφαρμογής της

@ΣΥΝ-ΛΕΞ. 

@ΣΗΜ-ΣΥΝΤ

      Οί διατάξεις του άρθρου 41 δέν έχουν έφαρμογή στις 

περιοχές δευτέρας κατοικίας (Αποφ-30441/92 ΦΕΚ-304/Β/8-5-92) 

Εγκ-86846/76/00                         Εγκ-76/00 

[ΙΣΧΥΕΙ από 9-11-00]                    Ε-76/00 

Οικοδομικές άδειες, σύμφωνα με τις διατάξεις του Αρθρον-41 

του Ν-1337/83. 

"Προϋποθέσεις χαρακτηρισμού οικογενειακής στέγης και 

διαδικασίας εφαρμογής της"

      Με αφορμή ερωτήματα που υπεβλήθησαν σχετικά με το εάν υποχρεούνται οι πολεοδομικές υπηρεσίες να εφαρμόζουν την απόφαση ΣτΕ-550/99 του Συμβουλίου της Επικρατείας εκτός από την υπόθεση για την οποία εκδόθηκε και σε άλλες παρόμοιες περιπτώσεις, σας πληροφορούμε τα εξής:  

      Η Αποφ-550/99 του ΣΤΕ έκρινε ότι νομίμως ανακλήθηκε η 12/92 οικοδομική άδεια ως εκδοθείσα βάσει της υπουργικής Αποφ-Γ622/61/11/13-1-84 (ΦΕΚ-9/Β/84), η οποία κρίθηκε ανίσχυρη επειδή δεν ήταν συνταγματικώς έγκυρη η εξουσιοδοτική της διάταξη, ενώ κατά το σκεπτικό της ως άνω απόφασης του ΣΤΕ η εξαιρετική ρύθμιση για την οικογενειακή στέγη με την οποία επιτρέπονται παρεκκλίσεις από τους ισχύοντες όρους δόμησης είναι μεν επιτρεπτή κατά το Σύνταγμα και ειδικώτερα τα Αρθ-21 και Αρθ-24, αλλά μπορεί να θεσπισθεί μόνο με νόμο ή με προεδρικό διάταγμα.  

      Κατά την διάταξη της παρ.5 του Αρθ-95 του Συντάγματος "Η διοίκηση έχει υποχρέωση να συμμορφώνεται με τις ακυρωτικές αποφάσεις του Συμβουλίου της Επικρατείας".  

      'Ομως κατά την παρ.5 του Αρθ-50 του Ν-170/73, οι ακυρωτικές και απορριπτικές αποφάσεις του ΣΤΕ αποτελούν δεδικασμένο μεταξύ των διαδίκων.  

      Από το συνδυασμό των διατάξεων αυτών προκύπτει ότι η Αποφ-550/99 του ΣΤΕ έχει υποχρεωτική εφαρμογή για τη συγκεκριμένη υπόθεση που εκδόθηκε.  

      Λόγω όμως του σκεπτικού της ακύρωσης, που όπως αναφέρεται πιο πάνω βασίζεται σε τυπική πλημμέλεια, δεν υποχρεούνται οι πολεοδομικές υπηρεσίες να εφαρμόζουν την Αποφ-550/99 του ΣΤΕ και για άλλες όμοιες υποθέσεις (ΣΤΕ-2406/59), δεδομένου ότι το Αρθ-41 του Ν-1337/83 και η σε εκτέλεση αυτού Υπουργική Αποφ-622/61/11/13-1-84 (ΦΕΚ-9/Β/84) εξακολουθούν να ισχύουν και πρέπει να εφαρμόζονται. 

Α/218(11)

@ORDER19830314

@ΠΕΡ-ΕΝΗΜ19830301

ΑΡΘΡΟΝ-42. ΟΙΚΟΔΟΜΙΚΟΙ ΣΥΝΕΤΑΙΡΙΣΜΟΙ - 

ΔΕΥΤΕΡΗ (Β) ΚΑΤΟΙΚΙΑ ΜΕΣΑ ΣΤΙΣ ΖΩΝΕΣ ΟΙΚΙΣΤΙΚΟΥ ΕΛΕΓΧΟΥ (ΖΟΕ) 

@ΚΕΙΜΕΝΟ

         1. ΠΔ., που εκδίδονται μέσα σε 4 μήνες μία και μόνη φορά με πρόταση του Υπουργού Χωροταξίας, Οικισμού και Περιβάλλοντος, μπορεί να καθορίζονται οι όροι και περιορισμοί και οι διαδικασίες με τις οποίες θα εγκρίνεται η πολεοδόμηση εκτάσεων που ανήκουν σε οικοδομικούς συνεταιρισμούς και οικοδομικούς οργανισμούς που λειτουργούν ως Νομικά Πρόσωπα Δημοσίου Δικαίου, με ανάλογη εφαρμογή των διαδικασιών που προβλέπονται στο Κεφ.Α' του νόμου αυτού. 

      "Η πολεοδόμηση αυτή γίνεται με τις προϋποθέσεις ότι ο συνεταιρισμός ή ο οργανισμός": 

      (Σ.Σ. Το εδαφ.β τίθεται ως αντικατεστάθη με τον Ν-1892/90 

            Αρθ-98 (ΦΕΚ-101/Α/31-7-90). 

      α) θα παραχωρήσει στον οικείο ΟΤΑ χωρίς αντάλλαγμα μέρος της ιδιοκτησίας του, όπως και τους κοινόχρηστους, κοινωφελείς και ειδικού προορισμού χώρους μέσα στο πολεοδομούμενο τμήμα και 

      β) θα κατασκευάσει και θα συντηρεί τα έργα υποδομής και γενικά τα κοινόχρηστα έργα. 

      Τα ΠΔ/γματα της παραγράφου αυτής προβλέπουν επίσης τα κριτήρια για τον προσδιορισμό του μέρους της ιδιοκτησίας του συνεταιρισμού ή του οργανισμού που θα πολεοδημηθεί, τα κριτήρια για τον προσδιορισμό της εισφοράς σε χρήμα, τα θέματα που αναφέρονται στις εγγυήσεις που θα δίνει ο συνεταιρισμός ή ο οργανισμός για την πραγματοποίηση των υποχρεώσεών του και γενικά για τη σύναψη των σχετικών συμβάσεων και κάθε λεπτομέρεια αναγκαία για την εφαρμογή της παραγράφου αυτής. 

      2. Με ΠΔ/γματα που προτείνεται από τους Υπουργούς Δικαιοσύνης, Γεωργίας, Υγείας και Πρόνοιας και Χωροταξίας, Οικισμού και Περιβάλλοντος μέσα σε προθεσμία έξη μηνών από την έναρξη της ισχύος του νόμου αυτού, αναμορφώνεται και ενοποιείται η νομοθεσία για τους οικοδομικούς συνεταιρισμούς για την προσαρμογή αυτής στις διατάξεις του Αρθ-24 του Συντάγματος και του παρόντος νόμου και τον εκσυγχρονισμό, τον τρόπο οργάνωσης, διοίκησης και λειτουργίας αυτών μέσα στο πλαίσο της γενικότερης οικιστικής πολιτικής και ανάπτυξης και κανονίζονται τα θέματα που αναφέρονται στην αναγκαστική συνένωση συνεταιρισμών ή αναγκαστική συμμετοχή σ' αυτούς και των ιδιοκτητών άλλων ιδιοκτησιών της περιοχής στις ενώσεις οικοδομικών συνεταιρισμών, στην εποπτεία και τον έλεγχο, στις κατηγορίες των οικοδομικών συνεταιρισμών, στα κίνητρα κατά κατηγορία συνεταιρισμών κλπ. 

      "Στο δικαίωμα του Υπουργού Περιβάλλοντος, Χωροταξίας και Δημοσίων 'Εργων να κηρύσσει έκπτωτα μερικά ή όλα τα μέλη του διοικητικού συμβουλίου και του εποπτικού συμβουλίου των οικοδομικών συνεταιρισμών, όταν μετά από έλεγχο προκύπτουν λόγοι έκπτωσης αυτών". 

      (Σ.Σ. Τα εντός "..." συνεπληρώθηκαν στην παρ.2, σύμφωνα με  

      το Αρθ-5 του Ν-2052/92 ΦΕΚ-94/Α/5-6-92, βλ. και οδηγίες

      με την Εγκ-35/92 Αρθ-5 παρ.9)

      (Σ.Σ βλ. ΠΔ-17/84 και απο 16-4-87 το

      ΠΔ-93/87 Αναμόρφωση και ενοποίηση της νομοθεσίας 

      για τους οικοδομικούς συνεταιρισμούς, τρόπος οργάνωσης, 

      διοίκησης και λειτουργίας αυτών και πολεοδόμηση 

      εκτάσεων οικοδομικών συνεταιρισμών και οικοδομικών

      οργανισμών ΦΕΚ-52/Α/16-4-87,) 

      3. Από την έκδοση του ΠΔ/γματος της παρ.2 η εποπτεία των οικοδομικών συνεταιρισμών περιέρχεται στον Υπουργό Χωροταξίας, Οικισμού και Περιβάλλοντος. 

      ("4. Με π.δ/γμα, που εκδίδεται με πρόταση του Υπουργείου Περιβάλλοντος, Χωροταξίας και Δημ. 'Εργων κανονίζονται οι όροι, οι προϋποθέσεις και διαδικασίες, με τις οποίες μπορεί να εγκρίνεται η πολεοδόμηση περιοχών δεύτερης κατοικίας μέσα σε ΖΟΕ και στα τμήματα που έχει προσδιοριστεί η χρήση της δεύτερης κατοικίας και να θεσπίζονται επίσης οι όροι, προϋποθέσεις και διαδικασία άμεσης πολεοδ. οργάνωσης των περιοχών αυτών. Με το ως άνω ΠΔ/γμα κανονίζονται για τις περιπτώσεις της παρ. αυτής ειδικότεροι όροι και περιορισμοί και ποσοστά εισφοράς σε γη και σε χρήμα που μπορεί να είναι διαφορετικά με τα αντίστοιχα των επεκτάσεων του κεφαλαίου Α' του νόμου αυτού και ρυθμίζεται κάθε αναγκαία λεπτομέρεια για την εφαρμογή της παραγράφου αυτής"). 

      (Σ.Σ. ΠΡΟΣΟΧΗ: η παρ.4 του Αρθ-42 τίθεται ως είχε 

            αντικατασταθεί με το Αρθ-43 του Ν-2145/93 

            (ΦΕΚ-88/Α/28-5-93). 'Ηδη με το Αρθ-7 του Ν-2242/94 

            (ΦΕΚ-162/Α/3-10-94) κατηργήθη. Διατηρείται δια τυχόν 

            εκκρεμείς υποθέσεις). 

      (Σ.Σ προς εφαρμογή της παρ.4 εκδόθηκαν τα:

      ΠΔ/16-8-85 Πολεοδόμηση περιοχών δεύτερης κατοικίας 

      μέσα στις ΖΟΕ και σχετικές ρυθμίσεις 

      (ισχύ σήμερα μόνον ως προς τα Αρθ-4 - Αρθ-9) ΦΕΚ-416/Δ/30-8-85,

      ΠΔ/27-8-93 Πολεοδόμηση περιοχών δεύτερης κατοικίας 

      μέσα στις ΖΟΕ και σχετικές ρυθμίσεις 

      (το οποίο και κατηργήθη 3-10-94 με το Αρθ-7 

      του Ν-2242/94) ΦΕΚ-1018/Δ/27-8-93,

      Σήμερα βλ.Ν-2242/94 Πολεοδόμηση περιοχών δεύτερης κατοικίας 

      σε Ζώνες Οικιστικού Ελέγχου, (ΖΟΕ) προστασία 

      φυσικού και δομημένου περιβάλλοντος ΦΕΚ-162/Α/3-10-94 και

      Αποφ-91103/6776/94 Καθορισμός προδιαγραφών εκπόνησης 

      Σχεδίου Ανάπτυξης Περιοχών δεύτερης κατοικίας 

      (ΣΧΑΠ) μέσα σε εγκεκριμένες ΖΟΕ ΦΕΚ-851/Β/15-11-94) 

      "5. Με ΠΔ που εκδίδεται με πρόταση του Υπουργού Χωροταξίας, Οικισμού και Περιβάλλοντος, ορίζονται οι προϋποθέσεις και οι διαδικασίες με τις οποίες μπορεί να εγκρίνεται η πολεοδόμηση και επέκταση οικισμών με πληθυσμό μέχρι 2000 κατοίκους, να καθορίζονται οι ειδικότεροι όροι και περιορισμοί δόμησης και τα ποσοστά εισφοράς σε γη και σε χρήμα τα οποία μπορεί και να αποκλίνουν από τα ποσοστά που προβλέπονται στα Αρθ-8 και Αρθ-9 του Νόμου αυτού. 

      Επίσης με ΠΔ. που εκδίδεται με πρόταση του Υπουργού Χωροταξίας, Οικισμού και Περιβάλλοντος, ορίζεται ο τρόπος καθορισμού των ορίων και των όρων δόμησης των οικισμών πληθυσμού μέχρι 2000 κατοίκους προβλέπονται τα στοιχεία εκτίμησης κατά τον καθορισμό των ορίων, η διαδικασία που τηρείται για τον καθορισμό αυτόν κατηγορίες οικισμών καθώς και κάθε σχετική λεπτομέρεια. Τα όρια των οικισμών αυτών καθορίζονται με απόφαση του Νομάρχη που δημοσιεύεται στην Εφημερίδα της Κυβερνήσεως". 

      (Σ.Σ. Η παρ.5 τίθεται ως αντικατεστάθη με τον Ν-1512/85). 

      (Σ.Σ βλ.ΠΔ/24-4-85 ΦΕΚ-181/Δ/3-5-85 Τρόπος καθορισμού 

      ορίων οικισμών της χώρας μέχρι 2000 κατοίκους, 

      κατηγορίες αυτών και καθορισμός όρων και περιορισμών δόμησής τους,

      ΠΔ/20-8-85 ΦΕΚ-414/Δ/30-8-85

      Πολεοδόμηση και επέκταση οικισμών της χώρας μέχρι 2000

      κατοίκους και τροποποίηση του ΠΔ/24-4-85 (ΦΕΚ-181/Δ),

      ΠΔ/20-8-85 Αρθ-5 ποσοστά εισφοράς σε γη και σε χρήμα 

      ΦΕΚ-414/Δ/30-8-85)

@ΣΧΕΤ-ΝΟΜΕγκ-29150/563/23-5-85 (ισχύς μέχρι 16-4-87) Γνωμ-196/85

Διευκρινίσεις επί θεμάτων Οικοδομικών Συνεταιρισμών,

Εγκ-59961/75/6-10-89 Εγκ-75/89

Αποδοχή γνωμοδότησης Γνωμ-630/89 όσον αφορά την έκδοση μιας ενιαίας

οικοδομικής αδείας για όλα τα οικόπεδα ενός Οικοδομικού συνεταιρισμού,

Εγκ-71597/9667/83/31-10-89 Γνωμ-849/89 Εγκ-83/89

Υπολογισμός εισφορών σε γη και χρήμα σε οικισμούς κάτω των 2000

κατοίκων και κατατμήσεις μετά τη ΖΟΕ πριν την ένταξη στο σχέδιο,

Εγκ-35981/1828/28/10-4-90 Γνωμ-90/90 Εγκ-28/90

Ζώνη γύρω από τα ρυμοτομικά σχέδια

Αποφ-30441/92 ΦΕΚ-304/Β/8-5-92

Μη  εφαρμογή των  διατάξεων "περί  οικογενειακής στέγης"  στις

περιοχές δεύτερης κατοικίας

Εγκ-6963/1506/15/6-3-96 ΣΤΕ-5248/95 Εγκ-15/96

Οριοθέτηση οικισμών με πληθυσμό μέχρι 2000 κατοίκους.

(Σύμφωνα με την οποία η οριοθέτηση οικισμών πληθυσμού έως 2000

κατοίκους αφορά τους οικισμούς που έχουν διαμορφωθεί το αργότερο

μέχρι την έναρξη της ισχύος του Ν-1337/83)

ΣτΕ-1712/98

Καθορισμός ορίων οικισμών και Νομαρχιακές αποφάσεις

Εγκ-2434/1007/3/99 Εγκ-3/99

Στα ρυμοτομικά σχέδια των οικοδομικών συνεταιρισμών που εγκρίθηκαν κατά τις

διατάξεις του ΠΔ-17/84 και του ΠΔ-93/87, τα οποία είναι

εκτελεστικά διατάγματα του Αρθ-42 του Ν-1337/83, δεν ισχύουν οι

διατάξεις της ζώνης του Αρθ-14 νδ/17-7-23 γύρω από τα όριά τους, 

@ΣΥΝ-ΛΕΞ.

@ΣΗΜ-ΣΥΝΤΑ/436(18ιβ)

@ORDER19830304

@ΠΕΡ-ΕΝΗΜ19941001.

ΑΡΘΡΟΝ-43 :ΜΕΤΑΒΑΤΙΚΕΣ ΚΑΙ ΚΑΤΑΡΓΟΥΜΕΝΕΣ ΔΙΑΤΑΞΕΙΣ. 

@ΚΕΙΜΕΝΟ

      1. Οι διατάξεις του Ν-947/79 δεν εφαρμόζονται στις περιοχές επεκτάσεων πολεοδομικών σχεδίων στις προβλεπόμενες από το νόμο αυτόν, εκτός από τις περιπτώσεις όπου ρητά γίνεται παραπομπή σ' αυτές. 

      2. Περιοχές στις οποίες αναφέρεται το Αρθ-1 του παρόντος Νόμου και που θα μπορούσαν να ενταχθούν σε ρυμοτομικό σχέδιο κατά το Αρθ-62 παρ.2 του Ν-947/79, όπως συμπληρώθηκε με το Αρθ-10 του Ν-1221/81 υπάγονται εφεξής στις διατάξεις του παρόντος Νόμου. 

      Κατεξαίρεση των ανωτέρω ή έγκριση ή επέκταση σχεδίων πόλεων για την εκτέλεση στεγαστικών προγραμμάτων του Οργανισμού Εργατικής Κατοικίας που μελέτες τους έχουν υποβληθεί στο Υπουργείο Χωροταξίας, Οικισμού και Περιβάλλοντος μέχρι την 30-6-1980, γίνεται με τις διατάξεις του Αρθ-62 παρ.2 του Ν-947/79 

      "3. Για τις επεκτάσεις σχεδίων πόλεων σε πυκνοδομημένες περιοχές και σε όσες υπάγονται στο Αρθ-10 του Ν-1221/81 όπως ισχύει μετά το νόμο αυτόν το δημοτικό ή κοινοτικό συμβούλιο μπορεί να ζητήσει την υπαγωγή τους στην εισφορά σε γη των παρ.4 και επόμενες του Αρθ-8 του Νόμου αυτού αντί των παρ.1 και 2 του ίδιου άρθρου. Η υπαγωγή γίνεται με την πράξη εγκρίσεως της πολεοδομικής μελέτης του σχετικού σχεδίου πόλεως κατά περίπτωση". 

      (Σ.Σ. Η παρ.3 του Αρθ-43 αντικατεστάθη με τον Ν-1512/85). 

      4. Στις διατάξεις του κεφαλαίου Α' του νόμου αυτού μπορεί να υπαχθούν και περιοχές που έχουν χαρακτηρισθεί σαν οικιστικές βάσει του Ν-947/79, αν συντρέχουν οι προϋποθέσεις του Αρθ-1 του παρόντος νόμου. Στις περιπτώσεις αυτές ανακαλείται το σχετικό ΠΔ ή η απόφαση του Νομάρχη. 

      Με απόφαση του Υπουργού Χωροταξίας, Οικισμού και Περιβάλλοντος ή του οικείου Νομάρχη αντίστοιχα, που εκδίδεται ύστερα από πρόταση του Δημοτικού ή Κοινοτικού Συμβουλίου μπορεί, σε περιπτώσεις που έχουν εγκριθεί ρυμοτομικά σχέδια κατά το δεύτερο εδάφιο της παρ.2 του Αρθ-62 του Ν-947/79, να ορισθεί ότι αντί των Αρθ-17 έως 21 και 54 του Ν.947/79 εφαρμόζονται ανάλογα τά Αρθ-8, 9 και 12 του παρόντος Νόμου. 

      5. Οι διατάξεις του Αρθ-14 του Ν-1080/80 "περί τροποποιήσεως και συμπληρώσεως διατάξεων τινων της περί των προσόδων των Οργανισμών Τοπικής Αυτοδιοίκησης, Νομοθεσίας και άλλων τινων συναφών διατάξεων" ισχύουν και για επεκτάσεις πολεοδομικών σχεδίων του Νόμου αυτού. 

      6. Διαδικασία για την κατάρτιση και εφαρμογή προγραμμάτων ενεργούς πολεοδομίας που έχουν αρχίσει πριν από την ισχύ του νόμου αυτού συνεχίζονται και ολοκληρώνονται σύμφωνα με τις διατάξεις που ίσχυαν όταν άρχισαν οι συγκεκριμένες για κάθε περίπτωση διαδικασίες. 

      7. Τα δύο τελευταία εδάφια της παρ.2 του Αρθ-6 του Ν-720/77 "περί εξαιρέσεως από της κατεδαφίσεως αυθαιρέτων κτισμάτων, επιβολής ειδικών τελών επί οικοδομικών εργασιών εκτελουμένων κατά τάς διατάξεις του Αρθ-102 του ΝΔ-8/73 και του Αρθ-1 του ΑΝ-395/68 και ρυθμίσεως ετέρων πολεοδομικών θεμάτων" (ΦΕΚ-297/Α/7-10-77) καταργούνται. 

     "8. Με προεδρικό διάταγμα, που εκδίδεται με πρόταση του Υπουργού Περιβάλλοντος, Χωροταξίας και Δημοσίων 'Εργων, κατά τις διατάξεις του ΝΔ/17-7-23 "περί σχεδίων πόλεων κλπ" μπορεί να εγκρίνεται τοπικό ρυμοτομικό σχέδιο και να καθορίζονται όροι και περιορισμοί δόμησης σε περιοχές εκτός του εγκεκριμένου σχεδίου πόλεως και εκτός των ορίων οικισμών προ του 1923 (23) για τη μεταφορά οικισμών που πλήγηκαν από σεισμούς ή κατολισθήσεις ή μεταφέρονται από αρχαιολογικούς χώρους ή μεταφέρονται λόγω αναπτυξιακών έργων οργανισμών κοινής ωφέλειας. 

      Για τους ιδιοκτήτες των μεταφερόμενων λόγω αναπτυξιακών έργων οργανισμών κοινής ωφέλειας οικισμών και εντός των κατά τα ανωτέρω εγκρινόμενων σχεδίων έχουν ανάλογη εφαρμογή οι διατάξεις του Αρθ-26 του Ν-2520/97 (ΦΕΚ-173/Α/97) και ειδικότερα οι παρ.1.ΙΙα, β, γ, 2α, γ και δ. 

      Με απόφαση των Υπουργών Οικονομικών, Περιβάλλοντος, Χωροταξίας και Δημοσίων 'Εργων και Ανάπτυξης καθορίζονται η διαδικασία κάλυψης της μείωσης των αμοιβών των μηχανικών και οι αναγκαίες λεπτομέρειες για την εφαρμογή του ανωτέρω εδαφίου". 

      (Σ.Σ Η παρ.8 τίθεται ως αντικατεστάθη με το 

      Αρθ-54 του Ν-2721/99 ΦΕΚ-112/Α/3-6-99) 

(ΠΡΟΣΟΧΗ δεν Ισχύει είναι η παλαιά παρ.8 

Με ΠΔ/γμα, που εκδίδεται με πρόταση του Υπουργού Χωροταξίας, Οικισμού και Περιβάλλοντος, κατά τις διατάξεις του ΝΔ/17-7-23 "περί σχεδίων πόλεων κλπ." μπορεί να εγκρίνεται τοπικό ρυμοτομικό σχέδιο σε περιοχές εκτός του εγκεκριμένου σχεδίου πόλεως και εκτός ορίων οικισμών προ του 1923 για τη μεταφορά οικισμών που πλήγηκαν από σεισμούς ή κατολισθήσεις ή μεταφέρονται από αρχαιολογικούς χώρους.) 

      9. Σε οικισμούς που έχουν πληγεί σε σοβαρό βαθμό από σεισμούς και απαιτούνται από ειδικές μελέτες ασφαλείας τα οποία εμποδίζονται από τις διατάξεις του Γενικού Οικοδομικού Κανονισμού (ΓΟΚ), μπορεί να καθορίζονται με παρέκκλιση των διατάξεων του ΓΟΚ ειδικοί όροι και περιορισμοί δόμησης, χωρίς αύξηση του συντελεστή δόμησης. 

      "10. Σε ζώνες πυκνοδομημένες του Αρθ-8 παρ.1 και 2 του παρόντος νόμου, καθώς και σε πολεοδομικές ενότητες στις οποίες οι πυκνοδομημένες ζώνες αποτελούν το μεγαλύτερο τμήμα της περιοχής που εντάσσεται στο σχέδιο είναι δυνατό, μετά από γνώμη του οικείου δημοτικού ή κοινοτικού συμβουλίου, η έγκριση της πολεοδομικής μελέτης να προηγηθεί της έγκρισης του γενικού πολεοδομικού σχεδίου εφόσον θα έχει εκπονηθεί στα πλαίσια των κατευθύνσεων αυτού, όπως αυτές θα προκύψουν κατά την πρόοδο της μελέτης του. 

      (Σ.Σ. Η παρ.10 τίθεται ως αντικατεστάθη με το 

      Αρθ-2 του Ν-1772/88 (ΦΕΚ-91/Α/17-5-88). 

      "Στις ως άνω περιπτώσεις, καθώς και σε όλες τις πυκνοδομημένες ζώνες, επιτρέπεται μετά την έγκριση της πολεοδομικής μελέτης και προ των πράξεων εφαρμογής η χορήγηση οικοδομικής άδειας. Επίσης σε όλες τις περιοχές, που εντάσσονται σε σχέδιο πόλης με τις διατάξεις του Ν-1337/83, επιτρέπεται η χορήγηση οικοδομικών αδειών σε νομίμως, σύμφωνα με τις διατάξεις του Αρθ-23 του Ν-1577/85, υφιστάμενα κατά την ημερομηνία ένταξης κτίσματα, στις εξής περιπτώσεις: 

      Ι. Αλλαγή χρήσης. 

      ΙΙ. Επισκευές για λόγους χρήσεως και υγιεινής. 

      Απαραίτητες προϋποθέσεις για τη χορήγηση των οικοδομικών αδειών των προηγούμενων εδαφίων είναι: 

      1. Να είναι διαμορφωμένοι οι κοινόχρηστοι χώροι. 

      2. Κατά την κρίση της αρχής να μην εμποδίζεται η πραγματοποίηση της υποχρέωσης της ιδιοκτησίας για εισφορά σε γη, σύμφωνα με το Αρθ-8 του παρόντος νόμου. 

      3. Να έχει καταβληθεί από τον ιδιοκτήτη προκαταβολή ποσού ίσου προς το 20% της υποχρέωσής του για εισφορά σε χρήμα, σύμφωνα με το Αρθ-9 του νόμου αυτού, όπως υπολογίζεται βάσει υπεύθυνης δήλωσης του ίδιου για την αξία του ακινήτου του. Οι τελικές υποχρεώσεις συμμετοχής της ιδιοκτησίας, όπως προκύπτουν από τον παρόντα νόμο, εκπληρώνονται μετά την κύρωση των πράξεων εφαρμογής και από το ποσό που αναλογεί στην ιδιοκτησία έναντι της εισφοράς σε χρήμα, αφαιρείται η κατά τα ανωτέρω τυχόν καταβληθείσα προκαταβολή". 

      (ΣΣ. Το εδαφ.β και γ της παρ.10 του Αρθ-43 αντικατεστάθησαν 

      σύμφωνα με το Αρθ-5 του Ν-2052/92, (ΦΕΚ-94/Α/5-6-92). 

      Τα ανωτέρω εφαρμόζονται ανάλογα και για την εκτέλεση επειγόντων στεγαστικών προγραμμάτων της ΔΕΠΟΣ, του Οργανισμού Εργατικής Κατοικίας, δημοτικών επιχειρήσεων και της ΕΚΤΕΝΕΠΟΛ και σε μη πυκνοδομημένες περιοχές. 

      Στην περίπτωση αυτή, αντί της προτάσεως του δημοτικού ή κοινοτικού συμβουλίου, υποβάλλεται αιτιολογημένη πρόταση του αρμόδιου φορέα". 

      (Σ.Σ. Σύμφωνα με το Αρθ-25 παρ.8 του Ν-2508/97 ΦΕΚ-124/Α/13-6-97 

 Οι διατάξεις της παρ.10 του Αρθ-43 του Ν-1337/83, όπως ισχύει, καθώς και όλες οι διατάξεις του Ν-1337/83 που αναφέρονται σε διάκριση πυκνοδομημένων, αραιοδομημένων και αδόμητων περιοχών, φαρμόζονται μόνο σε εκκρεμείς διαδικασίες πολεοδόμησης, που διέπονται από τον Ν-1337/83. Επίσης, εφαρμόζονται μόνο σε εκκρεμείς διαδικασίες πολεοδόμησης οι διατάξεις των Αρθ-1 και Αρθ-2 της παρ.7 του Αρθ-6, των παρ.1 και 2 του Αρθ-8, των παρ.1 και 2 του Αρθ-9 και του Αρθ-13 του Ν-1337/83, όπως ισχύουν).  

      "Στην πολεοδομική ενότητα "Ελαιώνας", η πολεοδομική μελέτη της οποίας εγκρίθηκε με το προεδρικό διάταγμα της 11-2-91 (ΦΕΚ-74/Δ/14-2-91), επιτρέπεται η χορήγηση οικοδομικής άδειας μετά την έγκριση της πολεοδομικής μελέτης και πριν την πράξη εφαρμογής σε ιδιοκτησίες οι οποίες προορίζονται για την ανέγερση κτιρίων και εγκαταστάσεων κοινής ωφέλειας και ανήκουν στον οικείο φορέα. Για τη χορήγηση της οικοδομικής άδειας απαιτείται να πληρούνται οι ανωτέρω 1 και 3 προϋποθέσεις."

      (Σ.Σ Το εντός "..." εδάφιο στο τέλος της παρ.10 προσετέθη

      σύμφωνα με το Αρθ-29 του Ν-3013/02 ΦΕΚ-102/Α/1-5-02)

      11. Ακίνητα του Οργανισμού Εργατικής Κατοικίας που δεν εμπίπτουν σε περιοχές κατοικίας, σύμφωνα με το γενικό πολεοδομικό σχέδιο, μπορεί να μεταβιβάζονται κατά προτίμηση σε άλλους φορείς, των οποίων οι δραστηριότητες εμπίπτουν στο γενικό πολεοδομικό σχέδιο, έναντι συμφωνουμένου τιμήματος, που θα εγκρίνεται με απόφαση των Υπουργών Οικονομικών, Εργασίας και του κατά περίπτωση αρμοδίου Υπουργού. 

      "12. Σε περιοχές που εντάσσονται στο σχέδιο και που ίσχυε παλαιότερα εγκεκριμένο σχέδιο πόλης και ακυρώθηκε για τυπικούς λόγους έχουν εφαρμογή για τον υπολογισμό της εισφοράς σε γη και χρήμα οι διατάξεις του Αρθ-13 του Ν-1337/83". 

      "13. Κεφ. Α' (Αρθ-1 -4) του Νόμου αυτού, εφαρμόζεται για επεκτάσεις των οποίων θα έχει εγκριθεί το Γενικό Πολεοδομικό Σχέδιο σύμφωνα με την παρ.1 του Αρθ-3, μέσα στην τετραετία από την ισχύ του παρόντος Νόμου.) 

      (Σ.Σ. Η παρ.12 προσετέθη με το Ν-1512/85, η δε τέως παρ.12  

      αριθμείται ως παρ.13 με τον αυτόν νόμον τροποποιημένη.  

      'Ηδη με το Αρθ-19 του Ν-1849/89, (ΦΕΚ-113/Α/8-5-89)  

      κατηργήθη η παρ.13). 

      (Σ.Σ. Με το Αρθ-4 της Πράξης Νομ.Περιεχ. της 14-11-86  

      (ΦΕΚ-27/Α/13-3-87) παρετάθη για ένα ακόμη χρόνο από  

      της λήξεώς της που κυρώθηκε με το Ν-1685/87  

      ΦΕΚ-27/Α/13-3-87  

      Επίσης με απόφ.του Υπ.ΧΟΠ και ύστερα από γνώμη του Κεντρ.  

      Συμβ.ΧΟΠ μπορεί να παραταθεί για ένα ακόμη χρόνο).  

      Με την υπ'αρ.19523/833/88 (ΦΕΚ-208/Δ/9-3-88) απόφ.  

      εδόθη νέα παράταση για ένα ακόμη χρόνο από τη λήξη της.  

      Ηδη με το Αρθ-19 του Ν-1849/89 (ΦΕΚ-113/Α/8-5-89)  

      κατηργήθη η παρ.13). 

@ΣΧΕΤ-ΝΟΜΕγκ-4δ/59267/11327/85/27-8-85 (ισχύς μέχρι 29-4-86) Εγκ-85/85

Χορήγηση οικοδομικών Αδειών σε περιοχές που εντάσσονται στο

σχέδιο, με τις διατάξεις της παρ.10 του Αρθ-43

Εγκ-57380/6799/89/26-8-85 Εγκ-89/85

Αποδοχή της αρ.Γνωμ-264/85 σχετικά με την ένταξη στο σχέδιο

κατά το άρθρο του Ν-1337/83 γεωργικών εκτάσεων ψηλής

παραγωγικότητας, που έχουν όμως εγκλωβισθεί στον

πολεοδομικό ιστό, ενώ η πολεοδομική μελέτη προχωρεί

σύμφωνα με το Αρθ-43 παρ.10

Εγκ-34910/5670/106/29-4-86 Εγκ-106/86

Χορήγηση οικοδομικών αδειών σε περιοχές που εντάσσονται στο

σχέδιο με τις διατάξεις της παρ.10 του Αρθ-43

@ΣΥΝ-ΛΕΞ.

@ΣΗΜ-ΣΥΝΤΑ/436(18ιγ)

@ORDER19830304

@ΠΕΡ-ΕΝΗΜ19830301

ΑΡΘΡΟΝ-44 :  ΕΝΑΡΞΗ ΙΣΧΥΟΣ. 

@ΚΕΙΜΕΝΟ

      Η ισχύς του νόμου αυτού αρχίζει από τη δήμοσιευσή του στην Εφημερίδα της Κυβερνήσεως εκτός αν ορίζεται διαφορετικά σε άλλες διατάξεις. 

